മെസ്സിയല്ല പ്രധാനം, കോപ്പാ അമേരിക്ക കിരീടമാണ്; നിലപാടറിയിച്ച് അര്‍ജന്റീന കോച്ച് - Malayalam MyKhel\n» മെസ്സിയല്ല പ്രധാനം, കോപ്പാ അമേരിക്ക കിരീടമാണ്; നിലപാടറിയിച്ച് അര്‍ജന്റീന കോച്ച്\nUpdated: Wednesday, December 4, 2019, 17:31 [IST]\nബ്യൂണസ് ഐറിസ്: ഫുട്‌ബോളില് ആരാധക പിന്തുണയില് ഏറെ മുന്നിലുള്ള താരമാണ് ലയണല് മെസ്സി. ലോകകപ്പിന് ശേഷം അര്‍ജന്റീന ദേശീയ ടീമില് നിന്ന് വിട്ടുനിന്ന മെസ്സി തിരിച്ചെത്തണമെന്ന് നിരവധി ആരാധകര് സാമൂഹ്യ മാധ്യമങ്ങളിലൂടെ ആവശ്യപ്പെട്ടിരുന്നു. മെസ്സിയെ അര്‍ജന്റീന ടീമിനേക്കാളും മുകളില് ആരാധിക്കുന്ന നിലപാടിനോട് തന്റെ അഭിപ്രായം അറിയിച്ചിരിക്കുകയാണ് അര്‍ജന്റീന പരിശീലകന് ലിയോണല് സ്‌കലോനി.\nമെസ്സിയല്ല പ്രധാനം ടീമാണെന്നാണ് അദ്ദേഹം അഭിപ്രായപ്പെട്ടത്. അവസാന ഇലവനില് മെസ്സിയുണ്ടാകുമോയെന്ന് അറിയില്ല. എന്നാല് മെസ്സി കളിക്കുന്നോ ഇല്ലയോ എന്നതിലുപരിയായി അര്‍ജന്റീന കോപ്പാ അമേരിക്ക കിരീടം ആഗ്രഹിക്കുന്നു. ഉറപ്പുകളൊന്നും നല്‍കുന്നില്ല. എന്നാല് ഫൈനലിലെത്താന് കഴിവിന്റെ പരമാവതി പുറത്തെടുക്കും. സ്‌കലോനി പറഞ്ഞു.\n1993ലാണ് അവസാനമായി അര്‍ജന്റീന കോപ്പാ അമേരിക്ക നേടിയത്. ഗ്രൂപ്പ് എയില് ഉറുഗ്വേ, ചിലി, ഓസ്ട്രിയ, ബൊളീവിയ എന്നിവര്‍ക്കൊപ്പമാണ് അര്‍ജന്റീന. ഉദ്ഘാടന മത്സരത്തില് അര്‍ജന്റീന ചിലിയെ നേരിടും. ചിലി എന്നും ബുദ്ധിമുട്ടേറിയ എതിരാളികളാണ്. സമീപകാലത്തായി അവര് മികച്ച പ്രകടനം പുറത്തെടുക്കുന്നു. അര്‍ജന്റീനയ്ക്ക് ശുഭാപ്തി വിശ്വാസമുണ്ടെന്നും സ്‌കലോനി കൂട്ടിച്ചേര്‍ത്തു.\n4 min ago ISL: ചെന്നൈയിന് എഫ്‌സി പ്ലേ ഓഫില്, സ്വപ്‌നങ്ങള് പൊലിഞ്ഞ് മുംബൈ\nRead more about: argentina messi copa america lionel scaloni അര്‍ജന്റീന മെസ്സി


100 മില്യണ് ചതുരശ്ര അടിയെന്ന നേട്ടം കൈവരിക്കാന് ടാറ്റ ഹൗസിംഗ് - FUTURE KERALA - Future Kerala\n100 മില്യണ് ചതുരശ്ര അടിയെന്ന നേട്ടം കൈവരിക്കാന് ടാറ്റ ഹൗസിംഗ്\nഏകദേശം 70 ദശലക്ഷം ചതുരശ്ര അടി വരുന്ന വിവിധ പ്രോജക്റ്റുകളുടെ നിര്‍മ്മാണം പുരോഗമിക്കുകയാണ്\nമുംബൈ : 2018 സാമ്പത്തിക വര്‍ഷത്തോടെ നൂറ് ദശലക്ഷം ചതുരശ്ര അടിയെന്ന നേട്ടം കൈവരിക്കാനൊരുങ്ങുകയാണ് റിയല് എസ്‌റ്റേറ്റ് രംഗത്തെ പ്രമുഖരായ ടാറ്റ ഹൗസിംഗ് ഡെവലപ്‌മെന്റ് കമ്പനി. ഇതില് ഏകദേശം 70 ദശലക്ഷം ചതുരശ്ര അടി വരുന്ന വിവിധ പ്രോജക്റ്റുകളുടെ നിര്‍മ്മാണം പുരോഗമിക്കുകയാണ്.\n25 ദശലക്ഷം ചതുരശ്ര അടി ഇതിനകം ഉപയോക്താക്കള്‍ക്ക് കൈമാറിക്കഴിഞ്ഞെന്നും റസിഡെന്‍ഷ്യല്, കൊമേഴ്‌സ്യല്, റീട്ടെയ്ല് സെഗ്‌മെന്റുകളിലായി ആകെ ഏകദേശം 70 ദശലക്ഷം ചതുരശ്ര അടി നിര്‍മ്മാണത്തിന്റെ വിവിധ ഘട്ടങ്ങളിലാണെന്നും ടാറ്റ ഹൗസിംഗ് മാര്‍ക്കറ്റിംഗ് മേധാവി രജീബ് ദശ് പറഞ്ഞു. വരും മാസങ്ങളില് പുതിയ പ്രോജക്റ്റുകള് ആരംഭിക്കുമെന്നും 2018 സാമ്പത്തിക വര്‍ഷത്തോടെ ആകെ കെട്ടിട വിസ്തൃതി നൂറ് ദശലക്ഷം ചതുരശ്ര അടിയായി മാറുമെന്നും അദ്ദേഹം വ്യക്തമാക്കി.\nഈ വര്‍ഷം വലിയ പ്രോജക്റ്റുകള് നടപ്പാക്കാനാണ് തീരുമാനിച്ചിട്ടുള്ളത്. ചെലവുകുറഞ്ഞ വീടുകള് ഉള്‍ക്കൊള്ളുന്ന ചില ടൗണ്‍ഷിപ്പ് പ്രോജക്റ്റുകള്‍ക്കൊപ്പം ലക്ഷ്വറി പ്രോജക്റ്റുകള് ടാറ്റ ഹൗസിംഗ് തുടരുമെന്നും രജീബ് ദശ് പറഞ്ഞു.\nനിലവില് നിര്‍മ്മാണം പുരോഗമിക്കുന്ന പ്രോജക്റ്റുകളില് ചിലത് 2018 സാമ്പത്തിക വര്‍ഷത്തോടെ കൈമാറാനാകും. അവശേഷിക്കുന്ന പ്രോജക്റ്റുകള് അടുത്ത രണ്ടര വര്‍ഷത്തിനുള്ളില് പൂര്‍ത്തിയാക്കും. മുംബൈ, ഡെല്‍ഹി, ബെംഗളൂരു, കൊല്‍ക്കത്ത തുടങ്ങിയ മെട്രോകളിലും മറ്റ് നഗരങ്ങളിലും ടാറ്റ ഹൗസിംഗ് ഡെവലപ്‌മെന്റ് കമ്പനിക്ക് പ്രോജക്റ്റ് സാന്നിധ്യമുണ്ട്.\nടാറ്റ ഹൗസിംഗിന്റെ ഉല്‍പ്പന്നനിരയില് അധികവും റസിഡന്‍ഷ്യല് പ്രോജക്റ്റുകളാണ്. ആഡംബര ഭവന പദ്ധതികളിലും ചെലവുകുറഞ്ഞ ഭവന പദ്ധതികളിലും ഒരേപോലെ വളര്‍ച്ച തുടരാനാണ് കമ്പനി ശ്രമിക്കുന്നത്. ടാറ്റ വാല്യു ഹോംസ് എന്ന ബ്രാന്‍ഡിലാണ് ചെലവുകുറഞ്ഞ ഭവന പദ്ധതികള് നടപ്പാക്കുന്നത്. അടുത്ത സാമ്പത്തിക വര്‍ഷം 20-25 ശതമാനം വളര്‍ച്ച നേടി റിയല് എസ്റ്റേറ്റ് കമ്പനികളുടെ മുന്‍നിരയില് സ്ഥാനം പിടിക്കാനാണ് ടാറ്റ ഹൗസിംഗിന്റെ ശ്രമം.\nപുതിയ പ്രോജക്റ്റുകള് തുടങ്ങുന്ന വേളയില് നിരവധി സാധ്യതകളാണ് പരിശോധിക്കുന്നത്. ഗ്രീന്‍ഫീല്‍ഡ് പ്രോജക്റ്റുകള് കൂടാതെ ഡെവലപ്‌മെന്റ് മാനേജര് മാതൃക പരിഗണിക്കുമെന്നും രജീബ് ദശ് പറഞ്ഞു. തങ്ങളുടെ ചില പ്രോജക്റ്റുകള് ഈ മാതൃകയിലാണ്. ജിഎസ്ടിയും റിറയും പ്രാബല്യത്തിലാകുന്നതോടെ റിയല് എസ്‌റ്റേറ്റ് മേഖല വളരെയധികം ലയന-ഏറ്റെടുക്കല് നടപടികള്‍ക്ക് സാക്ഷ്യം വഹിച്ചേക്കാമെന്നും രജീബ് ദശ് അഭിപ്രായപ്പെട്ടു. ഈ സാഹചര്യത്തില് ഡെവലപ്‌മെന്റ് മാനേജര് മാതൃക വലിയ പങ്ക് വഹിക്കും.\nവിവിധ ഡെവലപ്പര്‍മാര് തങ്ങളെപ്പോലുള്ള ബ്രാന്‍ഡഡ് കമ്പനികളെ പാര്‍ട്ണര്‍മാരാക്കാന് തയ്യാറാകും. ടാറ്റ ഹൗസിംഗുമായി പങ്കാളിത്തം സ്ഥാപിക്കാന് ചിലര് താല്‍പ്പര്യം പ്രകടിപ്പിച്ചിട്ടുണ്ട്. ഇതെല്ലാം പരിശോധിച്ചുവരികയാണ്. എല്ലാ അനുമതികളും ലഭിച്ചതും നല്ല സാമ്പത്തികസ്ഥിതിയുള്ളതുമായ പ്രോജക്റ്റുകള്‍ക്ക് മാത്രമേ ടാറ്റ ഹൗസിംഗ് തയ്യാറാകൂ എന്നും രജീബ് ദശ് പറഞ്ഞു. ഇത്തരത്തിലുള്ള പത്ത് താല്‍പ്പര്യപത്രങ്ങളാണ് കമ്പനി പരിശോധിച്ചുവരുന്നത്.\nലക്ഷ്വറി റിയല് എസ്‌റ്റേറ്റ് വിപണിയില് സെക്കന്‍ഡ് ഹോം സെഗ്‌മെന്റ് തുടങ്ങുന്ന കാര്യം കമ്പനി ആലോചിക്കുകയാണ്. ലക്ഷ്വറി സെഗ്‌മെന്റുമായി താരതമ്യപ്പെടുത്തുമ്പോള് സെക്കന്‍ഡ് ഹോം സെഗ്‌മെന്റ് വലിയ വിപണിയായാണ് താന് കാണുന്നതെന്ന് രജീബ് ദശ് പറഞ്ഞു. ഈ സെഗ്‌മെന്റില് ബ്രാന്‍ഡഡ് കമ്പനികളുടെ പ്രവര്‍ത്തനം വളരെ പരിമിതമാണ്. ഗോവ, കസോളി, തലേഗാവ്, ലൊണാവാല എന്നിവിടങ്ങളില് ടാറ്റ ഹൗസിംഗിന് ഇത്തരം പ്രോജക്റ്റുകളുണ്ട്. ഗോവയില് ആദ്യ പ്രോജക്റ്റ് കൈമാറിയശേഷം രണ്ടാമത്തെ പ്രോജക്റ്റ് പുരോഗമിക്കുകയാണ്. സെക്കന്‍ഡ് ഹോം സെഗ്‌മെന്റില് മറ്റ് പുതിയ വിപണികളും ടാറ്റ ഹൗസിംഗ് തേടും.\nTags:\tTata, Tata housing\nറസിഡന്‍ഷ്യല് വിപണി നേട്ടത്തിലേക്കെന്ന് പഠനം\nഇറക്കുമതി തീരുവകള് കുറയ്ക്കും : ഷീ\nഏറ്റവുമധികം വിദേശപണം ഒഴുകിയത് ഇന്ത്യയിലേക്ക്


കേരളാ സർക്കാർ നഴ്സിന് 33,000 രൂപ തുടക്ക ശമ്പളം.. കോട്ടയം എസ്.എച്ചിൽ 6,000.. കട്ടപ്പന സെൻറ് ജോൺസിൽ 6,500.. പാലായിലെ മാലാഖാമാർക്കും ലഭിക്കുന്നത് ഇതേ ശമ്പളം.. 15 വർഷം പരിചയമുള്ളവർക്ക് 12,000.. യൂണിയൻ തുടങ്ങിയാൽ പ്രതികാരനടപടി.. നഴ്സുമാരുടെ സമരം പൊതുജനം ഏറ്റെടുക്കുന്നു. | Malayalam UK\nJuly 07 06:46 2017 by News Desk 1\tPrint This Article\nസ്വകാര്യ ആശുപത്രിയിലെ നഴ്സിന് ലഭിക്കുന്നത് കേരള സർക്കാർ നല്കുന്നതിൻറെ ആറിലൊന്നു ശമ്പളം മാത്രം. കോട്ടയം എസ്.എച്ച് ഹോസ്പിറ്റലിൽ 6500 രൂപയാണ് തുടക്കക്കാർക്ക് ലഭിക്കുന്ന ശമ്പളം. പാലായിലെ കാർമ്മൽ ഹോസ്‌പിറ്റൽ, മരിയൻ മെഡിക്കൽ സെൻറർ, ഭരണങ്ങാനം മേരിഗിരി, കോട്ടയം കാരിത്താസ്, ഭാരത്, മാതാ എന്നിവിടങ്ങളിലും സ്ഥിതി വ്യത്യസ്തമല്ല. ഇടുക്കി കട്ടപ്പന സെൻറ് ജോൺസിലും ഇതേ ശമ്പളം തന്നെ. തൊടുപുഴയിലും നെടുങ്കണ്ടത്തുമുള്ള ഹോസ്പിറ്റലുകളും നല്കുന്നത് തുച്ഛമായ ശമ്പളം മാത്രം. അതായത് ഒരു ദിവസം ജോലി ചെയ്താൽ 250 രൂപ പോലും നഴ്സിന് ലഭിക്കുന്നില്ല. സർക്കാർ സർവീസിൽ ജോലി ചെയ്യുന്ന നഴ്സിന് 27,000 രൂപ അടിസ്ഥാന ശമ്പളം ഉണ്ട്. അലവൻസുകൾ ഉൾപ്പെടെ 33,000 രൂപയോളം ലഭിക്കും ഇവർക്ക്. അതേ അടിസ്ഥാന വിദ്യാഭ്യാസ യോഗ്യത ഉള്ള നഴ്സുമാർക്കാണ് അടിമകളെപ്പോലെ പണിയെടുത്തിട്ടും തുച്ഛമായ ശമ്പളം സ്വകാര്യ മേഖലയിൽ ലഭിക്കുന്നത്. കരുണയുടെ മാലാഖാമാർക്ക് സ്വകാര്യ ആശുപത്രി മാനേജ്മെന്റുകൾ നല്കുന്ന ശമ്പളം സാക്ഷരകേരളത്തിനു നാണക്കേട് വിളിച്ചുവരുത്തുന്നു. യുണൈറ്റഡ് നഴ്സസ് അസോസിയേഷൻ നേതൃത്വം നല്കുന്ന കേരളത്തിലെ സ്വകാര്യ മേഖലയിൽ ജോലി ചെയ്യുന്ന നഴ്സുമാരുടെ ശമ്പള വർദ്ധന ആവശ്യപ്പെട്ടുള്ള സമരം അനുദിനം ശക്തി പ്രാപിക്കുകയാണ്.\nകോട്ടയം, ഇടുക്കി ജില്ലകളിൽ നഴ്സുമാരുടെ അസോസിയേഷൻറെ പ്രവർത്തനം ആരംഭ ദിശയിലാണ്. ഇവിടുത്തെ ഹോസ്പിറ്റലുകളിൽ നഴ്സുമാർ യൂണിയൻ ആരംഭിക്കാതിരിക്കാൻ മാനേജ്മെൻറുകൾ മുൻകരുതലുകൾ എടുത്തിട്ടുണ്ട്. മെയിൽ നഴ്സുമാരെ ജോലിക്ക് എടുക്കാതിരിക്കുക എന്നതാണ് പ്രധാന തന്ത്രം. ജോലി സ്ഥലത്തെ മാനസിക പീഡനം വഴിയും ഈ നീക്കങ്ങൾ മുളയിലെ നുള്ളുന്നതാണ് മാനേജ്മെൻറ് ശൈലി. തുടങ്ങിക്കഴിഞ്ഞാലോ പിന്നെ പ്രതികാര നടപടികളായി. നഴ്സുമാരെ സ്ഥലം മാറ്റിയും തമ്മിലടിപ്പിച്ചും യൂണിയനുകളെ ഇല്ലാതാക്കാനുള്ള ആസൂത്രിത ശ്രമങ്ങളും മാനേജ്മെന്റിൻറെ ഭാഗത്ത് നിന്ന് ഉണ്ടാകുന്നതായി റിപ്പോർട്ടുകൾ പുറത്തു വന്നിട്ടുണ്ട്. യുണെറ്റഡ് നഴ്സസ് അസോസിയേഷൻ യൂണിറ്റുകൾ ആരംഭിച്ച മിക്ക ഹോസ്പിറ്റലുകളിലും UNA യുടെ ഭാരവാഹികൾക്ക് നേരെ പ്രതികാര നടപടികൾ ഉണ്ടായി. മാനേജ്മെന്റുകളുടെ വെല്ലുവിളിയെ അതിജീവിച്ച് സ്വകാര്യ മേഖലയിലെ നഴ്സുമാരെ ഒരു കുടക്കീഴിൽ അണിനിരത്താൽ യുണൈറ്റഡ് നഴ്സസ് അസോസിയേഷൻ പ്രതിജ്ഞാബദ്ധമാണെന്ന് UNA യുടെ കോട്ടയം ജില്ലാ പ്രസിഡന്റ് സെബിൻ സി. മാത്യുവും ഇടുക്കി ജില്ലാ പ്രസിഡന്റ് ശ്രീകുമാർ എം. ഡിയും മലയാളം യുകെ ന്യൂസിനോട് പറഞ്ഞു.\nരണ്ടു വർഷം വരെ പരിചയമുളള നഴ്സ് പുതിയ ജോലിക്ക് ചേരുമ്പോഴും ട്രെയിനികളായിട്ടാണ് ഇവരെ പരിഗണിക്കുക. ഒരു വർഷത്തെ ട്രെയിനിംഗ് പീരിയഡ് കഴിഞ്ഞാൽ 8700 രൂപയോളം ലഭിക്കും. വർഷം തോറുമുള്ള ശമ്പള വർദ്ധന ലഭിക്കുന്നവർ ചുരുക്കം. കൂട്ടിയാൽ തന്നെ മാസം 100 രൂപ കിട്ടിയാലായി. അസുഖം വന്ന് ജോലിക്കു വരാതിരുന്നാൽ ആ ദിവസങ്ങളിൽ ശമ്പളമേയില്ല. ഒരു വർഷം ലഭിക്കുന്നത് 12 കാഷ്യൽ ലീവാണ്. അത് ഒന്നിച്ച് എടുക്കാമെന്നത് വ്യാമോഹം മാത്രം. ഓരോ മാസവും ഓരോ ലീവ് എടുക്കാനേ പാടുള്ളൂ എന്നത് പല സ്വകാര്യ ആശുപത്രികളിലും അലിഖിത നിയമമാണ്. കേരളത്തിലെ മറ്റു ജില്ലകളിലെ സ്ഥിതിയും വ്യത്യസ്തമല്ല.\nമറ്റേണിറ്റി ലീവ് ഗവൺമെൻറ് നഴ്സിന് ആറുമാസമുള്ളപ്പോൾ സ്വകാര്യ മേഖലയിൽ 60 ദിവസം മാത്രം. പലർക്കും 45 ദിവസത്തിനുള്ളിൽ ജോലിക്കു കയറേണ്ടി വരുന്നു. നൈറ്റ് ഡ്യൂട്ടി ചെയ്യുന്നവർക്കും ഷിഫ്റ്റിൽ ജോലി ചെയ്യുന്നവർക്കും അലവൻസുകൾ ഒന്നും തന്നെയില്ല. മിക്കവാറും ഹോസ്പിറ്റലുകൾക്ക് നഴ്സിംഗ് സ്കൂളുമുണ്ട്. ഇവിടെയും സ്റ്റുഡൻറ് നഴ്സുമാർക്ക് ദുരിതം സമ്മാനിക്കുന്ന മാനേജ്മെൻറുകൾ നിരവധിയാണ്. അസുഖം വന്ന സ്റ്റുഡൻറ് നഴ്സിനെ ഹോസ്റ്റലിൽ നിന്ന് പുറത്താക്കി ഹോസ്പിറ്റലിൻറെ വരാന്തയിലെ ബെഡിൽ രക്ഷാകർത്താവ് എത്തി ചികിത്സാ ച്ചിലവ് അടയ്ക്കുന്നതു വരെ തിരിഞ്ഞു നോക്കാത്ത സംഭവവും കോട്ടയത്തെ ഒരു സ്വകാര്യ ആശുപത്രിയിൽ ഉണ്ടായി.\nനഴ്സുമാരുടെ ശമ്പള വർദ്ധന പാവപ്പെട്ട രോഗികളുടെ ചികിത്സാഭാരം കൂട്ടുമെന്ന മുട്ടുന്യായമാണ് മാനേജ്മെൻറുകൾ പലതും മുന്നോട്ടു വയ്ക്കുന്നത്.സ്വകാര്യ മേഖലയിലുള്ള മിക്ക ആശുപത്രികൾക്കും വിദേശധന സഹായം ലഭിക്കുന്നുണ്ട്. ബഹുനിലക്കെട്ടിടങ്ങൾ പടുത്തുയർത്തി ബിസിനസ് ദിനംപ്രതി മെച്ചപ്പെടുത്തുന്നതിൽ ശ്രദ്ധാലുക്കളായ മാനേജ്മെൻറുകൾ നഴ്സുമാർക്ക് അർഹമായ ശമ്പളം നല്കണമെന്ന പൊതുജന വികാരം ഉയർന്നു കഴിഞ്ഞു. നഴ്സുമാർക്ക് ഒപ്പം അവരുടെ കുടുംബാംഗങ്ങളും സുഹൃത്തുക്കളും പൊതുജനങ്ങളും സമര രംഗത്തേയ്ക്ക് എത്തിക്കഴിഞ്ഞു. UNA സംസ്ഥാന പ്രസിഡന്റ് ജാസ്മിൻ ഷായുടെ നേതൃത്വത്തിൽ പൊതു ജന പിന്തുണയോടെ സമരം ശക്തമായി മുന്നോട്ട് പോവുകയാണ്. സുപ്രീം കോടതി വിധി മാനിച്ചുകൊണ്ട് നഴ്സുമാരുടെ അടിസ്ഥാന ശമ്പളം ഏകീകരിക്കണമെന്നാണ് UNA ആവശ്യപ്പെടുന്നത്.\nഒരു കുടുംബത്തിന്റെ അടിസ്ഥാന ചിലവുകൾക്ക് ഉള്ള വരുമാനം നഴ്സിംഗ് ജോലിയിൽ നിന്ന് ലഭിക്കില്ലാ എന്ന ദയനീയ അവസ്ഥയാണ് ഇന്നു നിലവിലുള്ളത്. കഷ്ടപ്പെട്ട് സ്വരുക്കൂട്ടിയ പണം നല്കി അന്യ സംസ്ഥാനങ്ങളിൽ അഡ്മിഷൻ വാങ്ങി മക്കളെ പ്രതീക്ഷയോടെ പഠിക്കാൻ വിട്ട മാതാപിതാക്കൾ ഇന്ന് അങ്കലാപ്പിലാണ്. കേരളത്തിൽ സാമാന്യ ശമ്പളം പോലും ലഭിക്കാത്ത സാഹചര്യത്തിലാണ് നഴ്സുമാർ ജീവൻ പണയം വച്ചും പല വിദേശ രാജ്യങ്ങളിലെ സുരക്ഷിതമല്ലാത്ത സ്ഥലങ്ങളിൽ ജോലി തേടി പ്പോകുന്നത്. നഴ്സിംഗ് പഠനത്തിനായി വിദ്യാദ്യാസ ലോൺ എടുത്തിട്ട് തിരിച്ചടയ്ക്കാനാവാതെ ബുദ്ധിമുട്ടുന്നവർ നിരവധിയാണ്. തൃപ്തികരമായ ശമ്പളം ലഭിക്കാത്തതിനാൽ പലരും നഴ്സിംഗ് മേഖല ഉപേക്ഷിച്ചു പോകുകയാണ്.\nRelated news… കരുണയുടെ മാലാഖാമാരുടെ സമരം ലോക ശ്രദ്ധ നേടുന്നു.. കേരളത്തിലെ നഴ്സുമാരെ പിഴിയുന്ന മാനേജ്മെൻറുകൾക്ക് മുന്നറിയിപ്പുമായി ജനകീയ കൂട്ടായ്മകൾ.. സമരത്തെ തകർക്കാൻ സംഘടിത ശ്രമം തുടരുന്നു.. കൂടുതൽ കരുത്തോടെ യുണൈറ്റഡ് നഴ്സസ് അസോസിയേഷൻ മുന്നോട്ട്..\nRead more.. നഴ്സുമാര്‍ക്ക് പിന്തുണയുമായി വന്ന ഫുജൈറയിലുള്ള ജോയി അച്ചന്റെ ഫേസ്ബുക്ക് പോസ്റ്റിന് ജനപിന്തുണയേറുന്നു\nനഴ്സുമാര്‍ക്ക് പിന്തുണയുമായി വന്ന ഫുജൈറയിലുള്ള ജോയി അച്ചന്റെ ഫേസ്ബുക്ക് പോസ്റ്റിന് ജനപിന്തുണയേറുന്നു


ലിബിൻ്റെ കണ്ണിലെ കൃഷ്ണമണികൾ.. ഭാര്യയുടെയും മകൻ്റെയും ഫോട്ടോ പങ്കുവെച്ച ഗായകൻ..\nലിബിൻ്റെ കണ്ണിലെ കൃഷ്ണമണികൾ.. ഭാര്യയുടെയും മകൻ്റെയും ഫോട്ടോ പങ്കുവെച്ച ഗായകൻ.. | Libin Scaria\nBy James MJ\t Last updated Dec 19, 2021\nമിനി സ്ക്രീനിലെ ഒഴിച്ച് കൂടാൻ പറ്റാത്ത ഒരു ഘടകമാണ് റിയാലിറ്റി ഷോകൾ. വിവിധ ടെലിവിഷൻ മീഡിയകളിലായി ധാരാളം റിയാലിറ്റി ഷോകൾ ഉണ്ട്. അത്തരത്തിൽ ജന ശ്രദ്ധ നേടിയ ഒരു പരി പാടിയാണ് മലയാളത്തിലെ സ രി ഗ മ പ. ലിബിൻ സ്കറിയ ആണ് സ രി ഗ മ പ യുടെ വിജയി. ജനങ്ങളെ തൻ്റെ സ്വര മാധുര്യം കൊണ്ട് കയ്യിലെടുക്കുന്ന ലിബിൻ്റേ എല്ലാ വിശേഷങ്ങളും അറിയാൻ ആരാധകർ ശ്രമിക്കാറുണ്ട്. അൽഫോൻസ് തെരേസ എന്ന അഡ്വക്കറ്റ്\nആണ് ലിബിൻ്റെ ജീവിത പങ്കാളി. ഇവരുടെ വിവാഹവും സോഷ്യൽ മീഡിയയിൽ വൈറൽ ആയിരുന്നു. കൂടാതെ ഇരുവർക്കും ഇപ്പോൾ ഒരു ആൺകുഞ്ഞ് ജനിച്ചിരിക്കുകയാണ്. കുഞ്ഞി ൻ്റെയും അമ്മയുടെയും ചിത്രം തൻ്റെ ഇൻസ്റ്റാഗ്രാം വഴി ലിബിൻ ഇപ്പോൾ പങ്ക് വെച്ചിരി ക്കുകയാണ്. തെരേസയുടെ തോളിൽ കിടന്നുറങ്ങുന്ന മകൻ്റെ ഫോട്ടോയാണ് ലിബിൻ പോസ്റ്റ് ചെയ്തത്. ഈ മനസ്സ് നിറഞ്ഞ ചിരിക്ക് വലിയൊരു യാത്രയുടെ\nകഥ പറയാനുണ്ട് എന്ന ക്യാപ്ഷനോട് കൂടിയാണ് ചിത്രം പോസ്റ്റ് ചെയ്തത്. വെറും മണിക്കൂ റുകൾക്ക് മുൻപ് പോസ്റ്റ് ചെയ്ത ഈ ഫോട്ടോ ഇപ്പോൾ ശ്രദ്ധിക്കപ്പെട്ടിട്ടുണ്ട്. ധാരാളം സെലി ബ്രിറ്റികളും ഫോട്ടോയ്ക്ക് കമൻ്റ് ചെയ്തിട്ടുണ്ട്. സ രി ഗ മ പ എന്ന ഷോയിലൂടെ പെട്ടന്ന് ജന ശ്രദ്ധ നേടിയ വ്യക്തിയാണ് ലിബിൻ. വിജയി ആവുന്നതിന് മുന്നേ തന്നെ ലിബിന് ആരാധകർ ധാരാള മുണ്ടായിരുന്നു. ഗായകൻ്റെ പേരിൽ ഫേസ്ബുക്ക് ഇൻസ്റ്റാഗ്രാം എന്നീ\nസോഷ്യൽ മീഡിയ പ്ലാറ്റ്ഫോമു കളിൽ ഫാൻസ് പേജും ഉണ്ടായിരുന്നു. സീ കേരളം ചാനലിൽ സംപ്രേക്ഷണം ചെതിതിരുന്ന ഈ പ്രോ ഗ്രാമിൽ അഭിനയതാവായ ജീവ ജോസഫാണ് അങ്കർ. എസ്സേൽ വിഷൻ പ്രൊഡക്ഷൻസിൻ്റെ ബാനറിൽ പ്രൊഡ്യൂസ് ചെയ്യുന്ന പ്രോഗ്രാമിന് ഗംഭീര പ്രേക്ഷക പിന്തുണ ആണ്. 2019 ഏപ്രിൽ ആറിന് ലോഞ്ച് ചെയ്ത പ്രോഗ്രാം, കൊവിഡ് തടസങ്ങൾ കാരണം 2020 ഓഗസ്റ്റ് പതിനഞ്ചിനാണ് അവസാനിക്കാൻ സാധിച്ചത്.\nA post shared by Libin Scaria (@libin_zakharia)\nഭർത്താവ് എന്ന വ്യാജേന ഇൻസ്റ്റഗ്രാമിൽ മെസ്സേജ് അയക്കുന്ന അപരിചിതനോട് ശ്രീ വിദ്യ ചെയ്തത് ഇങ്ങനെ.. ആറ് മാസമായി ഇയാൾ ശല്യം ചെയ്യുന്നെന്ന് താരം.. |Sree Vidhya\nട്രെൻഡിനു ഒപ്പം ഞാനും.. പുഷ്പയിലെ ‘സാമി.. സാമി’ എന്ന പാട്ടിനൊപ്പം ചുവടുവെച്ച മലയാളികളുടെ സ്വന്തം അനുശ്രീ.. | Anusree


എന്.കെ പ്രേമചന്ദ്രന്‍റെ സ്വീകരണപരിപാടിക്ക് നേരെ LDF ആക്രമണം; നാല് UDF പ്രവര്‍ത്തകർക്ക് പരിക്ക് – Jaihind TV\nഎന്.കെ പ്രേമചന്ദ്രന്‍റെ സ്വീകരണപരിപാടിക്ക് നേരെ LDF ആക്രമണം; നാല് UDF പ്രവര്‍ത്തകർക്ക് പരിക്ക്\nകൊല്ലം: നിയുക്ത എം.പി എൻ.കെ പ്രേമചന്ദ്രന്‍റെ സ്വീകരണ പരിപാടിക്ക് നേരേ എല്.ഡി.എഫ് പ്രവർത്തകരുടെ ആക്രമണം. ചാത്തന്നൂര് മണ്ഡലത്തിലെ സ്വീകരണ പരിപാടിക്കിടെ പരവൂർ പൂതക്കുളത്ത് വെച്ചായിരുന്നു ആക്രമണമുണ്ടായത്.\nസ്വീകരണ പരിപാടിക്കിടെ രണ്ട് സ്ഥലങ്ങളില് അക്രമം ഉണ്ടായി. എല്.ഡി.എഫ് പ്രവര്‍ത്തകര് നടത്തിയ ആക്രമണത്തില് നാല് യു.ഡി.എഫ് പ്രവർത്തകർക്ക് പരിക്കേറ്റു. തലയ്ക്ക് ഗുരുതരമായി പരിക്കേറ്റ യു.ഡി.എഫ് പ്രവർത്തകന് രാധാകൃഷ്ണപിള്ളയെ ആശുപത്രിയിൽ പ്രവേശിപ്പിച്ചു. പാരിപ്പള്ള മെഡിക്കല് കോളേജ് ആശുപത്രിയില് ചിക്തിസയിലാണിദ്ദേഹം.\nഅക്രമം നടത്തിയവരെ അറസ്റ്റ് ചെയ്യണമെന്നാവശ്യപ്പെട്ട് യു.ഡി.എഫ് പ്രവര്‍ത്തകര് റോഡ് ഉപരോധിച്ചു. സംഭവവുമായി ബന്ധപ്പെട്ട് അഞ്ച് പേരെ പോലിസ് കസ്റ്റഡിയിലെടുത്തു. രാധാകൃഷ്ണനെ കല്ല് കൊണ്ട് തലയ്ക്ക് ഇടിച്ച സഹകരണ ബാങ്ക് ജീവനക്കാരൻ മഹേന്ദ്രന് വേണ്ടി പോലിസ് തെരച്ചിൽ നടത്തുകയാണ്. എല്.ഡി.എഫ് ആക്രമണത്തില് നിയുക്ത എം.പി എന്.കെ പ്രേമചന്ദ്രന്, ഡി.സി.സി പ്രസിഡന്‍റ് ബിന്ദു കൃഷ്ണ, യു.ഡി.എഫ് നേതാക്കള് തുടങ്ങിയവര് ശക്തമായ പ്രതിഷേധം അറിയിച്ചു.\nപൗരത്വ ഭേദഗതി നിയമത്തിനെതിരെ പ്രതിഷേധ ജ്വാലയായി എന്.കെ...


സിപിഎം നേതാവ് എംഎം ലോറന്‍സിന്റെ മകള് ആശാ ലോറന്‍സിനെ സിഡ്‌കോയില് നിന്ന് വീണ്ടും പിരിച്ചുവിട്ടു ! നടപടി ആര്‍എസ്എസ് മാസികയില് ലേഖനമെഴുതിയതിനു പിന്നാലെ... - Rashtradeepika : Rashtradeepika\nസിപിഎം നേതാവ് എംഎം ലോറന്‍സിന്റെ മകള് ആശാ ലോറന്‍സിനെ സിഡ്‌കോയില് നിന്ന് വീണ്ടും പിരിച്ചുവിട്ടു ! നടപടി ആര്‍എസ്എസ് മാസികയില് ലേഖനമെഴുതിയതിനു പിന്നാലെ…\nസിപിഎം നേതാവ് എംഎം ലോറന്‍സിന്റെ മകള് ആശാ ലോറന്‍സിനെ സിഡ്കോയില് നിന്നും വീണ്ടും പിരിച്ചുവിട്ടു. സിഡ്‌കോയിലെ താല്‍ക്കാലിക ജീവനക്കാരിയായിരുന്ന ആശയെ ഇത് രണ്ടാം തവണയാണ് പിരിച്ചുവിടുന്നത്. ആശയുടെ മകന് മിലന് ബിജെപി അനുകൂല നിലപാട് സ്വീകരിച്ചതിനു പിന്നാലെയായിരുന്നു ആശയെ ആദ്യമായി പിരിച്ചുവിട്ടത്. എന്നാല് സംഭവം വിവാദമായതോടെ തീരുമാനം പിന്‍വലിക്കുകയും ചെയ്തിരുന്നു.\nഎന്നാല് കഴിഞ്ഞ ആഴ്ച ആര്‍എസ്എസ് മാസികയില് ലേഖനം എഴുതിതിന് പിന്നാലെയാണ് ആശയോട് ജോലിക്ക് വരേണ്ടതെന്നും സിഡ്കോയും വ്യവസായമന്ത്രിയുടെ ഓഫീസും അറിയിച്ചത്. വ്യവസായമന്ത്രിയെ നേരിട്ടും കണ്ടിട്ടും പിരിച്ചുവിടല് പിന്‍വലിക്കാന് തയാറായില്ലെന്നും എന്നാല് തനിക്ക് രേഖാമൂലം കത്ത് നല്‍കിയില്ലെന്ന് ആശാ ലോറന്‍സ് പറഞ്ഞു.\nഅത്യാവശ്യമായി എകെജി സെന്ററില് ഡിഎന്‍എ ടെസ്റ്റ് നടത്താനുള്ള സംവിധാനം ഒരുക്കണം; കോടിയേരിയുടെ രണ്ട് മക്കളെയും വേറെ ചിലത് ചെയ്തിരുന്നെങ്കില് ഇത് സംഭവിക്കില്ലായിരുന്നു; കോണ്‍ഗ്രസ് വക്താവിന്റെ പ്രസ്താവനയില് ഞെട്ടി സിപിഎം\nഒടുവില് കുറ്റസമ്മതം നടത്തി അല്ലേ ! ലോക്‌സഭാ തെരഞ്ഞെടുപ്പ് പരാജയത്തിന്റെ കാരണം ശബരിമലയെന്ന് സമ്മതിച്ച് ഇടതുമുന്നണി; സഖാക്കളുടെ നെഞ്ചില് ചവിട്ടി മാത്രമേ ഇനി യുവതികള്‍ക്ക് മലകയറാനാവൂ…\nവെട്ടി വീഴ്ത്തിയ നസീറിന്റെ മേല് ബൈക്ക് കയറ്റിയ ശേഷം തലങ്ങനെയും വിലങ്ങനെയും വെട്ടി ! സി.ഒ.ടി നസീറിനെതിരായ ആക്രമണം ആസൂത്രണം ചെയ്തു നടപ്പാക്കിയതെന്നു തെളിയിക്കുന്ന ദൃശ്യങ്ങള് പുറത്ത്…\nപിണറായി എന്ന വന്‍മരം വീഴുമോ ? സംസ്ഥാന സമിതിയോഗത്തില് മുഖ്യമന്ത്രിയ്ക്ക് രൂക്ഷവിമര്‍ശനം; തിരുത്തല്‍വാദ ഗ്രൂപ്പിനു പിന്നില് വിഎസ് അനുകൂലികളും ഒരു മന്ത്രിയും ഉള്‍പ്പെടെയുള്ളവര്…\nആറു മാസത്തെ ഇടവേളയ്ക്കു ശേഷം ‘തമ്പുരാന്’ മടങ്ങി വരുന്നു ! പി കെ ശശിയുടെ സസ്‌പെന്‍ഷന് കാലാവധി പൂര്‍ത്തിയായി; പാലക്കാട്ട് രാജേഷിന്റെ തോല്‍വിയ്ക്കു പിന്നില് കളിച്ചത് ശശിയോ ?\nനന്ദി വേണം നന്ദി ! ഇടതിനു കിട്ടിയ അഞ്ചില് നാല് സീറ്റിലും രാഹുല് ഗാന്ധിയുടെ കൂടെ വിയര്‍പ്പുണ്ട് ; ഇതൊക്കെ മറന്നാണ് ഇവര് അര്‍മാദിക്കുന്നതെന്ന് വി ടി ബല്‍റാം…\nനവോത്ഥാനം തിരിഞ്ഞു കൊത്തി ! സി.ദിവാകരന് കിട്ടിയത് ബെന്നറ്റ് ഏബ്രഹാമിന് കിട്ടിയതിനേക്കാള് കുറഞ്ഞ വോട്ടു ശതമാനം; പിണറായി സര്‍ക്കാരിന് ശോകമൂകമായ മൂന്നാം വാര്‍ഷികം…


ലോക്ക് ഡൗണ് മുന്നറിയിപ്പ് ലംഘനം ; ആവശ്യമെങ്കില് വെടിവയ്ക്കാന് ഉത്തരവിടുമെന്ന് തെലങ്കാന മുഖ്യമന്ത്രി\nപുറത്തിറങ്ങുന്നവരെ ആവശ്യമെങ്കില് കണ്ടാലുടന് വെടിവയ്ക്കാന് ഉത്തരവിടും. തന്നെക്കൊണ്ട് അത് ചെയ്യിപ്പിക്കരുതെന്നും ചന്ദ്രശേഖര റാവു പറഞ്ഞു.\nകോവിഡ് 19 വൈറസിനെ നേരിടാന് രാജ്യത്ത് സമ്പൂര്‍ണ്ണ വിലക്കേര്‍പ്പെടുത്തിയ സാഹചര്യത്തില് ജനങ്ങള്‍ക്ക് മുന്നറിയിപ്പുമായി തെലങ്കാന മുഖ്യമന്ത്രി ചന്ദ്രശേഖര റാവു. മുന്നറിയിപ്പ് ലംഘിച്ച് പുറത്തിറങ്ങുന്നവരെ ആവശ്യമെങ്കില് കണ്ടാലുടന് വെടിവയ്ക്കാന് ഉത്തരവിടും. തന്നെക്കൊണ്ട് അത് ചെയ്യിപ്പിക്കരുതെന്നും ചന്ദ്രശേഖര റാവു പറഞ്ഞു.\nലോക്ക് ഡൗണ് കാലയളവില് എല്ലാവരും വീട്ടില് തന്നെയിരിക്കണമെന്നും അധികാരികളുമായി സഹകരിക്കണമെന്നും അദ്ദേഹം ആവശ്യപ്പെട്ടു.


Vizhinjam International Seaport Now The Major Discussion In Sri Lanka - Trade Kerala\nVizhinjam International Seaport Now The Major Discussion In Sri Lanka\nഇന്ത്യയുടെ തൊട്ടടുത്തുള്ള വലിയ ഹോങ്ങോഗ് നഗരമാകാൻ പാട് പെടുകയാണ് ശ്രീലങ്ക. ഇന്ത്യയുടെ ട്രാൻഷിപ്പ്മെന്റ് വക നല്ലൊരു ട്രില്യൺ തുക ഇന്നും ശ്രീലങ്കയ്ക്ക് ലഭിക്കുന്നുണ്ട്. നല്ലൊരു മദർ പോർട്ട് ഇല്ലാത്തതാണ് നമ്മുടെ രാജ്യത്തിനുള്ള ഏറ്റവും വലിയ കോട്ടം. അതിന് ഒറ്റ പരിഹാരം വിഴിഞ്ഞം രാജ്യാന്തര തുറമുഖമാണ്.\nഇന്ന് ശ്രീലങ്കയിൽ ചർച്ച തിരുവനന്തപുരമാണ്. അവിടെയുള്ള ഒട്ടുമിക്ക മാധ്യമങ്ങളും വിഴിഞ്ഞം തുറമുഖം യാഥാർഥ്യം ആയാൽ ശ്രീലങ്കക്ക് ഭാവിയിൽ ഉണ്ടാകാൻ പോകുന്ന വിപത്ത് ചൂണ്ടികാണിക്കുകയാണ്. ചൈന വിരിച്ച കെണിയിൽ ഇന്ത്യ അകപ്പെടാൻ പോകുന്നില്ല എന്ന് രാജ്യം തെളിയിക്കാൻ ലഭിച്ച ഏറ്റവും വലിയ ഒരു പദ്ധതി കൂടിയാണിത്.\nപുലി മുട്ടിനു നീളം കൂടുന്തോറും വിഴിഞ്ഞം രാജ്യാന്തര തുറമുഖം യാഥാർഥ്യം ആകാതെ ഇരിക്കുവാൻ ചൈന, ശ്രീലങ്ക നല്ല കളി ഇന്ത്യയിൽ തന്നെ കളിക്കും. നാം രണ്ട് ദിനം മുൻപുള്ള ഇന്ത്യയിലെ ദേശീയ മാധ്യമങ്ങൾ ശ്രദ്ധിച്ചില്ലേ. ചൈനയെ വെട്ടിലാക്കി ചെന്നൈ നഗരത്തിലെ ഐ ഫോൺ നിർമിത ഫാക്ടറി ഉയരങ്ങളിലേക്ക് എത്തുകയാണ്. ഇതിന് തടയിടാൻ ചൈന ചെയ്തതോ. ഇന്ത്യയിലെ പ്രമുഖരെ കയ്യിൽ എടുത്തു കൊണ്ട് തൊഴിലാളി, ട്രേഡ് യൂണിയൻ പ്രശ്നങ്ങൾ ഉണ്ടാക്കി പ്ലാന്റ് അടച്ചു പൂട്ടിക്കാൻ ശ്രമിച്ചു. ഇന്ത്യൻ ഇന്റലിജൻസ് ചൈനയുടെ ഈ ചതി മുൻകൂട്ടി അറിഞ്ഞിരുന്നു.\nഅതേ പാര വയ്പ്പ് നമ്മുടെ ഇവിടെയും നടന്നേക്കാം. വിഴിഞ്ഞം തുറമുഖം യാഥാർഥ്യം ആകാതെ ഇരിക്കുവാൻ നമ്മുടെ നാട്ടിലെ ചില പ്രമുഖരെയും, കപട പരിസ്ഥിതി വാദികളെയും കയ്യിലെടുക്കും. നുണ കഥകൾ പ്രചരിപ്പിക്കും. അവർ പോലും ചിലപ്പോൾ ഒരുപക്ഷേ അറിയില്ല ചതിക്കുന്നത് സ്വന്തം രാജ്യത്തെ ആണെന്ന്.\nഒരു വിഴിഞ്ഞം തുറമുഖം കൊണ്ട് കൊളമ്പോ പോർട്ട് ഒന്നും അടച്ചു പൂട്ടാൻ പോകുന്നില്ല. പക്ഷേ ഒരു വിഴിഞ്ഞം രാജ്യാന്തര തുറമുഖം കൊണ്ട് വലിയ ചലനങ്ങൾ കൊളമ്പോയിലും എന്തിന് മറൈൻ സെക്റട്ടറിനു ഉണ്ടാക്കാൻ സാധിക്കും. ഇന്ത്യയെ വിഴുങ്ങാൻ നിൽക്കുന്ന ചൈന എന്ന വിഷ സർപ്പത്തിന്റെ പത്തിക്ക് ഒരു കൊട്ട് കൊടുക്കാൻ സാധിക്കും.\nഅടിസ്ഥാന സൗകര്യ പദ്ധതികൾ ഇനിയും തിരുവനന്തപുരത്തു നടത്തേണ്ടതുണ്ട്. ഔട്ടർ റിങ് പദ്ധതി അതിന് വേണ്ടി യാഥാർഥ്യം ആക്കുക അല്ലാതെ വേറെ വഴി ഇല്ല.കൂടുതൽ അന്താരാഷ്ട്ര സംവിധാനങ്ങൾ ഇവിടെ കൊണ്ട് വരണം. വിഴിഞ്ഞം യാഥാർഥ്യം ആയാൽ കൊച്ചി, മംഗലാപുരം, തൂത്തുകുടി പോലെയുള്ള ചെറു തുറമുഖങ്ങളിൽ നിന്ന് പോലും കണ്ടൈനർ വിഴിഞ്ഞത്തു എത്തിക്കും. ഇതിന് വേണ്ടി റെയിൽ കണക്റ്റിവിറ്റി ഉൾപ്പെടെ യാഥാർഥ്യം ആകേണ്ടതുണ്ട്.\nകേരളത്തിൽ കാര്യങ്ങൾ നടക്കണം എങ്കിൽ സംസ്ഥാനം ഭരിക്കുന്ന ഏത് സർക്കാർ ആണോ അവർ മനസ് വയ്ക്കണം. എന്ത് പദ്ധതി വന്നാലും എതിർക്കുന്നത് ഇന്ന് കേരളത്തിന് ഒരു ഹരമാണ്. അങ്ങനെ ആക്കിയതും ഇതേ രാഷ്ട്രീയക്കാർ തന്നെയാണ്. തൊടുന്നതിനും പിടിക്കുന്നതിനും എല്ലാം സമരം. അതുകൊണ്ട് ഇന്നത്തെ അവസ്ഥ കണ്ടില്ലേ. കേരളം വികസനത്തിൽ ഇന്നും 2010 ആയിട്ടേ ഉള്ളൂ.\nവിഴിഞ്ഞം തുറമുഖം കേന്ദ്രീകരിച്ചു ലോജിസ്റ്റിക് പാർക്ക്, ബാലരാമപുരം – വിഴിഞ്ഞം റെയിൽ കണക്റ്റിവിറ്റി, ഔട്ടർ റിങ് റോഡ്, വ്യക്തമായ തിരുവനന്തപുരം നഗരസഭ മാസ്റ്റർ പ്ലാൻ, ദേശീയ പാത വികസനം ഇവ ഒന്നും ഇല്ലാതെ ഈ തുറമുഖ പദ്ധതി യാഥാർഥ്യം ആയിട്ട് കാര്യമില്ല…\nകടപ്പാട് – Trivandrum Indian\nBaggage Wrapping System Installed At Thiruvananthapuram International Airport Terminal 2\nKSRTC Mavelikara To Munnar2Days Tour Package


അതിരാവിലെ എഴുന്നേറ്റ് നേടാം അറിവും ആരോഗ്യവും — വികാസ്പീഡിയ\nഹോം പേജ് / ആരോഗ്യം / ആരോഗ്യവിവരങ്ങൾ / അതിരാവിലെ എഴുന്നേറ്റ് നേടാം അറിവും ആരോഗ്യവും\nരാവിലെ എഴുന്നേല്‍ക്കൂ, ആരോഗ്യത്തെ നേടൂ എന്ന് പ്രശസ്തനായ ബെന് ഫ്രാാങ്ക്ളിന് പറഞ്ഞിട്ടുണ്ട് .\nരാവിലെ എഴുന്നേല്‍ക്കൂ, ആരോഗ്യത്തെ നേടൂ എന്ന് പ്രശസ്തനായ ബെന് ഫ്രാാങ്ക്ളിന് പറഞ്ഞിട്ടുണ്ട് . അതേ അദ്ദേഹം പറഞ്ഞതാണ് യാഥാര്‍ഥ്യം . അതിരാവിലെ മൂടിപുതച്ച് കിടന്നാല് ജീവിതത്തില് യാതൊരു നേട്ടവും വന്നു ചേരില്ല . പ്രഭാതത്തിലെ സൂര്യ കിരണങ്ങളോടൊപ്പം എണീക്കുന്നത് നമ്മള്‍ക്കും ശീലമാക്കാം .എന്തായാലും നാളെ രാവിലെ എണീറ്റേക്കാം എന്തായാലും ഇന്നിനി വേണ്ട എന്ന് വിചാരിക്കുന്നവര് നമ്മില് തന്നെ എത്ര പേരുണ്ട് . എന്നാല് പഠനങ്ങള് വ്യക്തമാക്കുന്നത് പ്രഭാതത്തിലെ എണീറ്റാല് ലഭിക്കുന്നത് കുറെയധികം സമയം മാത്രമല്ല പകരം ഊര്‍ജ്വസ്വലതയും ആരോഗ്യവും കൂടിയാണ് . അലാറം അടിച്ചാലും അത് ഒാഫ് ചെയ്ത് പിന്നെയും കിടന്നുറങ്ങുന്നത് കൊണ്ട് യാതൊരു നേട്ടവും ഇല്ലെന്നര്‍ഥം .\nഅതി രാവിലെ എണീക്കുന്നതു കൊണ്ടുള്ള ചില നേട്ടങ്ങള് എന്തൊക്കെയെന്ന് നമുക്ക് നോക്കാം\nഒരു വ്യക്തിയുടെ ജീവിതത്തില് ഏറ്റവും പ്രാധാന്യം ഉള്ളത് എന്തിനെന്ന് നമുക്കറിയാം അത് മറ്റൊന്നുമല്ല, സമയത്തിനാണ് . പോയാല് പോയി പിന്നെ തിരികെ കിട്ടാത്തതാണ് സമയമെന്ന അമൂല്യ വസ്തു . അതി രാവിലെ എഴുന്നേല്‍ക്കുന്നവരെ സംബന്ധിച്ച് എന്തിനും ഏതിനും സമയമുണ്ടാകും . അനാവശ്യ തിടുക്ക കൂട്ടലുകളില്ലാതെ എല്ലാ കാര്യങ്ങളും ഭംഗിയായി ചെയ്ത് തീര്‍ക്കാന് നമുക്ക് കഴിയണമെങ്കില് ഉച്ചക്ക് എഴുന്നേറ്റിട്ട് കാര്യമില്ല .സകൂള് ബസ് വരാറാകുമ്ബോള് പ്രഭാത ഭക്ഷണം പോലും കഴിക്കാതെ കുട്ടികള് സ്കൂളിലേക്ക് ഒാടുന്നത് പതിവാണ് , അതുപോലെ ഒാഫീസില് താമസിച്ച് എത്തുന്നതും . മേലധികാരികളുടെ കണ്ണിലെ കരടാവാന് ഇത് മാത്രം മതി . ഒന്നും കഴിക്കാതെ സ്കൂളിലേക്ക് പായുന്ന കുട്ടികള്‍ക്ക് പഠനത്തില് ശ്രദ്ധ കിട്ടാതെ വരുകയും പഠനത്തില് പുറകോട്ടാകുകയും ചെയ്യുന്നു .\nഅതി രാവിലെ താമസിച്ച് മാത്രം എഴുന്നേറ്റ് വണ്ടിയുമായി നൂറില് നൂറിലങ്ങ് പായുമ്ബോള് നമ്മളില് പലരും നിസാരമായതും അല്ലാത്തതുമായ അപകടങ്ങളും വരുത്തി വയ്ക്കാറുണ്ട് . ഇതൊന്നും ഇല്ലാതെ സമാധാനപരമായി ജീവിതം മുന്നോട്ട് കൊണ്ടു പോകാനുള്ള ഏറ്റവും നല്ല വഴിയാണ് രാവിലെ ഉണരുക എന്നത് . തിടുക്കപ്പെട്ടുള്ള പലപ്പോഴും നമ്മെ അപകടത്തില് പോലും ചാടിക്കുന്ന ഇത്തരത്തിലുള്ള ഒാട്ടത്തിന് തടയിടുകയും ചെയ്യാം .\nടെലിവിഷന്റെ ലഹളമോ , മൊബൈലിന്റെ പിരിമുറുക്കമോ , ഏസിയുടെ കൃത്രിമ തണുപ്പോ ഇല്ല . പകരമുള്ളത് പ്രകൃതിയുടെ കുളിരും നയന മനോഹാരിതവുമായ കാഴ്ച്ചകളാണ് . ഇത് കാണുന്നത് തന്നെ നമുക്ക് തരുന്നത് പോസിറ്റീവ് എനര്‍ജിയാണ് . മനസിനെ ആനന്ദിപ്പിക്കുന്ന ഇത്തരം കാഴ്ച്ചകള് കണ്ടുണരുന്ന ഏവര്‍ക്കും ആ പ്രഭാതം പകര്‍ന്ന് നല്‍കുന്നത് അതിരില്ലാത്ത ആനന്ദത്തിന്റെ ലഹരിയാണ് . സോഷ്യല് മീഡിയകള്‍ക്കും , മറ്റ് യാതൊന്നിനും തന്നെ നമുക്ക് തരാനാകാത്ത മാനസികമായ ഒരു എനര്‍ജി ഇതിലൂടെ പകര്‍ന്ന് കിട്ടുന്നു .\nനമ്മളില് എത്രയോ പേരുണ്ട് ഇന്നും ഒന്‍പതുമണി പോലും കണ്ടെണീക്കുന്നവര് . സൂര്യനുദിച്ച് വരുന്ന മനോഹര ദൃശ്യം കാണാതായിട്ട് എത്രയോ നാളായി . പുലരിയിലെ ഏറ്റവും മനോഹരമായ ഈ കാഴ്ച്ച കണ്ടില്ലെങ്കില് അത് തീരാ നഷ്ടമാണ് .\nകിളികളുടെ കൂജനവും , പ്രകൃതിയുടെ താളവും കേട്ടറിയണം എങ്കില് അതിരാവിലെ എണീക്കുക എന്നുള്ളതല്ലാതെ മറ്റ് പോംവഴികളില്ല എന്ന് തിരിച്ചറിയേണ്ടിയിരിക്കുന്നു .\nനാമറിയുന്നുണ്ടോ നമ്മുടെ ആരോഗ്യത്തിന്റെ എല്ലാ രഹസ്യങ്ങളുടെയും താക്കോല് അന്വേഷിച്ച് പോയാല് അത് ഇരിക്കുന്നത് പ്രഭാത ഭക്ഷണത്തിലാണെന്ന് . ഒരു ദിവസത്തേക്ക് വേണ്ട എല്ലാ ഊര്‍ജവും എനിക്കും നിങ്ങള്‍ക്കുമെല്ലാം കിട്ടേണ്ടത് പ്രഭാത ഭക്ഷണത്തില് നിന്നാണ് .\nപ്രഭാതങ്ങള് എപ്പോഴും നല്ല തിരക്കു പിടിച്ച ഒന്നാകാം , തിരക്ക് പിടിച്ച ഒാട്ടത്തിനിടക്ക് പ്രഭാത ഭക്ഷണം എന്തിനെന്ന് കരുതുന്നവരാണ് നമ്മില് പലരും . എന്നാല് ഈ ശീലം ഒഴിവാക്കാന് നേരമായി . രാത്രി മുഴുവന് നമ്മളുറങ്ങുമ്ബോല് ശരീരം ഏറെക്കുറെ ഉപവാസത്തിന് സമമായ അവസ്ഥയിലായിരിക്കും . പുലര്‍ച്ചെ മണിക്കൂറുകള്‍ക്ക് ശേഷം എണീക്കുന്ന ശരീരത്തിന് അന്നോടണമെങ്കില് ഇന്ധനം വേണം . ആ ഇന്ധനമാണ് പ്രഭാത ഭക്ഷണം എന്ന എനര്‍ജി ഫുഡ് . ഒരിക്കലും ഒവിവാക്കരുതായ ഒന്നിന്റെ പട്ടികയില് എല്ലായ്പ്പോഴും ഏറ്റവും മുന്നില് നില്ക്കുക പ്രഭാത ഭക്ഷണമായിരിക്കും എന്ന കാര്യത്തില് തര്‍ക്കമേതും ഉണ്ടാകാന് വഴിയില്ല .\nപ്രഭാതത്തിലെ എണീക്കുന്നവര്‍ക്ക് മറ്റ് ജോലികള്‍ക്ക് മുന്‍പ് തന്നെ വ്യായാമം ചെയ്യുന്നതിന് ആവശ്യത്തിന് സമയം ലഭിക്കുന്നുണ്ട് . ഇതവരെ ആരോഗ്യമുള്ളവരാക്കി തീര്‍ക്കുകയും ഉൗര്‍ജ്വ സ്വലരാക്കി തീര്‍ക്കുകയും ചെയ്യുന്നു . ആരോഗ്യമുള്ള ശരീരവും മനസും ഒരു വ്യക്തിക്ക് ഏറെ പ്രധാനപ്പെട്ടതാണ് . നന്നായി എഴുതാന് , നന്നായി വായിക്കാന് , നന്നായി ചിന്തിക്കാന് , നന്നായി ജീവിക്കാന് കൂടി ആരോഗ്യമുള്ള ശരീരം അത്യന്താപേക്ഷിതമാണ് .ഇങ്ങനെ നേരത്തെ തന്നെ ഇനി മുതല് എഴുനേല്‍ക്കുന്നത് നിത്യ ജീവിതത്തിന്റെ ഭാഗമാക്കി മാറ്റി അറിവും ആരോഗ്യവും നമുക്ക് കൂടുതല്‍നേടാം . ഇനി വരുന്ന തലമുറയെയും ഇത്തരത്തില് ചിന്താ ശക്തിയും , ഊര്‍ജ്വസ്വലരുമാക്കി മാറ്റി തീര്‍ക്കാം .പഠനത്തിന് പോലും ഏറ്റവും നല്ല സമയമായി പറയുന്നത് അതി രാവിലെയാണ് . ഇത്തരത്തില് രാവിലെ പഠനത്തിന് സമയം മാറ്റി വയ്ച്ചാല് അത് അത്ഭുതകരമായ മാറ്റങ്ങള് നമ്മളില് വരുത്തും എന്നതില് തര്‍ക്കമില്ല . അങ്ങനെ നോക്കിയാല് എന്ത് കൊണ്ടും ഏറ്റവും നല്ലതായ അതിരാവിലെ എഴുനേല്‍ക്കുന്നത് നമ്മള് ശീലിക്കേണ്ടിയിരിക്കുന്നു ,\nജീവിതത്തിലെ അനാരോഗ്യകരമായ പല ശീലങ്ങളും മാറ്റി നിര്‍ത്തിയവര് മാത്രമാണ് ജീവിതത്തില് കഠിനാധ്വാനത്തിലൂടെ വിജയം കൈവരിച്ചതെന്ന് നമ്മള് എല്ലായ്പ്പോഴും ഒാര്‍ക്കേണ്ടതാണ് .


വിപണിയെ ഞെട്ടിച്ച് എംഫോണ്; ഓരോ പഴയ സ്മാര്‍ട്ട്‌ഫോണിനും 5000രൂപ വരെ എക്‌സ്‌ചേഞ്ച് ഓഫര് | Reporter Live\nBy Web Desk\tJune 23, 2017 12:55 pm A+ A-\nലോക സ്മാര്‍ട്ട്‌ഫോണ് വിപണിയിലെ പുതു തരംഗമായ എംഫോണ് കേരള വിപണിയില് അത്ഭുത ഓഫറുമായി അമ്പരപ്പിക്കുന്നു. പ്രമുഖ സ്മാര്‍ട്ട്‌ഫോണ് ബ്രാന്‍ഡുകള്‍ക്ക് വെല്ലുവിളിയാകുന്ന എക്‌സ്‌ചേഞ്ച് ഓഫറാണ് എംഫോണ് ഇക്കുറി അവതരിപ്പിക്കുന്നത്. റംസാന് പ്രമാണിച്ച് എംഫോണ് വാങ്ങാന് മലയാളികള്‍ക്ക് സുവര്‍ണാവസരമൊരുക്കുന്ന പ്രസ്തുത ഓഫര് ജൂണ് 23ന് ആരംഭിക്കുന്നു. കേന്ദ്ര സര്‍ക്കാരിന്റെ പുതിയ നികുതി പരിഷ്‌കാരം(ജി എസ് ടി) നിലവില് വരുന്നതിനു മുമ്പ് ഉപഭോക്താക്കള്‍ക്ക് പരമാവധി സൗജന്യങ്ങള് കിട്ടുന്ന രീതിയിലാണ് എംഫോണിന്റെ പുതിയ ഓഫര്. മറ്റു ബ്രാന്‍ഡുകള് ഉപയോഗിക്കുന്നവര്‍ക്ക് അവരുടെ പഴയ ഫോണുകള് നല്‍കി എക്‌സ്‌ചേഞ്ച് ഓഫറിലൂടെ എംഫോണ് സ്വന്തമാക്കാനുള്ള അവസരമാണ് എംഫോണ് ഒരുക്കുന്നത്.കൂടാതെ ഓരോ പഴയ സ്മാര്‍ട്ട്‌ഫോണിനും കമ്പനി 5000രൂപ വരെ ഉപഭോക്താവിന് നല്‍കുന്നു. നിലവില് പഴയ ഫോണുകള്‍ക്ക് റീടൈല് ഷോപ്പുകള് വഴി ലഭിക്കുന്ന വിലയ്ക്ക് പുറമേയാണ് ഈ ഓഫര്. കേരളത്തിലെ 1200ലധികം പ്രമുഖ മൊബൈല് റീടൈല് ഷോപ്പുകളുമായി സഹകരിച്ചാണ് എംഫോണ് ഈ ഓഫര് നല്‍കുന്നത്.\nഓഫര് പ്രാബല്യത്തില് വരുമ്പോള് 40 മുതല് 50 ശതമാനം വരെയുള്ള മലയാളി ഉപഭോക്താക്കള് എംഫോണ് ഉപയോഗിച്ചു തുടങ്ങുമെന്നാണ് കമ്പനി കണക്കുകൂട്ടുന്നത്. ഏറെ സവിശേഷതകളും മികച്ച സ്‌പെസിഫിക്കേഷനും സ്വന്തമായുള്ള എംഫോണ് മോഡലുകള് കേരളത്തില് മാത്രമാണ് ഇത്രയും മികച്ച ഒരു ഓഫര് നല്‍കുന്നത്.\nനിലവില് മൂന്നു എംഫോണ് മോഡലുകളാണ് വിപണിയിലുള്ളത്. ഓരോ മോഡലുകള്‍ക്കും ഈ ഓഫര് ബാധകമാണ്. മികച്ച സവിശേഷതകളുള്ള മോഡലുകള് കുറഞ്ഞ വിലയ്ക്ക് ലഭ്യമാക്കാനുള്ള അവസരമാണ് ഈ ഓഫറിലൂടെ എംഫോണ് നല്‍കുന്നത്. ഇതാദ്യമായിട്ടാണ് ഒരു സ്മാര്‍ട്ട്‌ഫോണ് കമ്പനി ഇത്രയും വലിയ ഓഫര് പ്രഖ്യാപിക്കുന്നത്.\nഇന്ത്യയില് നിന്ന് ആദ്യമായി ഡെക്കാ കോര് പ്രോസ്സസ്സര് അവതരിപ്പിച്ച മോഡലാണ് എംഫോണ്8. വേഗതയുടെയും കൃത്യതയുടെയും കാര്യത്തില് ഏറെ മുന്നിലാണ് ഈ മോഡല്. 5.5 ഫുള് എച്ച്ഡി ഐപിഎസ് എല്‍സിഡി ഡിസ്‌പ്ലേ 401 പിപിഐ ദൃശ്യ മിഴിവോടെ മറ്റുമോഡലുകളില് നിന്നും മുന്നേറി നില്‍ക്കുന്നു. 2.3 ജിഗാഹെര്‍ട്‌സ് ഹെലിയോ എക്‌സ് 20 ചിപ്‌സെറ്റും എആര്‍എം മാലി ടി-880 ഗ്രാഫിക്‌സ് പ്രോസ്സസ്സറും സംയോജിപ്പിച്ചിരിക്കുന്ന എംഫോണ് 8ല് 4ജിബി റാം, 64ജിബി സ്‌റ്റോറേജ് സൗകര്യവുമുണ്ട്. ഉപഭോക്താവിന് പ്രയോഗികമാകുന്ന 64ജിബി ഇന്റേര്‍ണല് സ്‌റ്റോറേജിനു പുറമേ 256ജിബി മൈക്രോ എസ് ഡി വഴി സ്‌റ്റോറേജ് കൂട്ടുവാന് മൈക്രോ ഹൈബ്രിഡ് ഡ്യുവല് സിം പോര്‍ട്ടാണ് എംഫോണ് 8ല് ഉപയോഗിച്ചിരിക്കുന്നത്. 21 മെഗാപിക്‌സല് പിന്‍ക്യാമറയും 8 മെഗാപിക്‌സല് സെല്‍ഫി ക്യാമറയുമാണ് ഈ മോഡലില് ഉപയോഗിച്ചിരിക്കുന്നത്. ഓട്ടോ ഫോക്കസ്,എച്ച്ഡിആര്, പിഎപി ട്വിന് ക്യാമറ ഇമേജിങ്, ഡ്യുവല് ടോണ് എല്‍ഇഡി ഫ്‌ളാഷ് എന്നിവ പിന്‍ക്യാമറയുടെ പ്രത്യേകതയാണ്. മുന്‍ക്യാമറയില് മികച്ച സെല്‍ഫികള്‍ക്കുവേണ്ടി എല്‍ഇഡി ഫ്‌ളാഷ് നല്‍കിയിരിക്കുന്നു. 3000mAh ബാറ്ററിയുള്ള എംഫോണ് 8ല് വയര്‍ലെസ്സ് ചാര്‍ജിങ്ങ് സൗകര്യവുമുണ്ട്, ഈ വിലയ്ക്ക് എംഫോണ്8 മാത്രമാണ് ഈ ഫീച്ചര് ലഭ്യമാക്കുന്നത്. 28999രൂപ വിപണി വിലയുള്ള എംഫോണ്8 പുതിയ ഓഫര് വഴി അവിശ്വസനീയമായ വിലക്കുറവിലാണ് കമ്പനി ലഭ്യമാക്കുന്നത്.\nസെല്‍ഫി പ്രേമികള്‍ക്ക് വേണ്ടിയാണ് എംഫോണ് 7പ്ലസ് അവതരിപ്പിക്കുന്നത്. 5.5 ഫുള് എച്ച്ഡി ഡിസ്‌പ്ലേ 1.5 ജിഗാഹെര്‍ട്‌സ് ഒക്റ്റ കോര് പ്രോസ്സസ്സര് സംയോജിപ്പിച്ചിരിക്കുന്ന എംഫോണ് 7പ്ലസ് ബാറ്ററി ബാക്കപ്പ്, പെര്‍ഫോമന്‍സ് എന്നിവയ്ക്ക് മുന്‍തൂക്കം നല്‍കുന്ന സ്മാര്‍ട്ട്‌ഫോണാണ്. എആര്‍എം മാലി ടി-860 ഗ്രാഫിക് പ്രോസ്സസ്സര്4ജിബി റാം, 64ജിബി സ്‌റ്റോറേജ്- 128 ജിബി മൈക്രോ എസ് ഡി വഴി സ്‌റ്റോറേജ് കൂട്ടുവാനുള്ള സൗകര്യം, 3000mAh ബാറ്ററിയും 16 മെഗാപിക്‌സല് പിന്‍ക്യാമറയും 13 മെഗാപിക്‌സല് മുന്‍ക്യാമറയില് സെല്‍ഫി പ്രേമികള്‍ക്കുവേണ്ടി എല്‍ഇഡി ഫ്‌ളാഷ് എന്നിവ ഈ മോഡലില് നല്‍കിയിരിക്കുന്നു. 24999 രൂപ വിലയുള്ള എംഫോണ് 7പ്ലസ് എക്‌സ്‌ചേഞ്ച് ഓഫറില് ഗണ്യമായ വിലക്കുറവിലാണ് ലഭിക്കുന്നത്.\n5.5 ഫുള് എച്ച്ഡി ഡിസ്‌പ്ലേയില് 1.3 ജിഗാഹെര്‍ട്‌സ് ഒക്റ്റകോര് പ്രോസ്സസ്സറില് സംയോജിപ്പിച്ചിരിക്കുന്ന എംഫോണ്6, 3ജിബി റാം, 32ജി ബി ഇന്റേര്‍ണല് സ്‌റ്റോറേജ് മെമ്മറിയുള്ള മോഡല്, പെര്‍ഫോമന്‍സ് ബാറ്ററി ബാക്കപ്പ് എന്നിവയില് മുന്നില് നില്‍ക്കുന്നു. എല്‍ഇഡി ഫ്‌ളാഷോടു കൂടിയ 13 മെഗാ പിക്‌സല് പിന്‍ക്യാമറയും 8 മെഗാപിക്‌സല് മുന്‍ക്യാമറയും വളരെ ദൃശ്യമികവോടെ ചിത്രങ്ങള് പകര്‍ത്തുന്നു. 3250mAh ബാറ്ററി ഏകദേശം ഒരു ദിവസം മുഴുവന് നീണ്ടുനില്‍ക്കുന്നു. 17999 രൂപ വിലമതിക്കുന്ന എംഫോണ്6 എക്‌സ്‌ചേഞ്ച് ഓഫറില് ഇന്നേവരെ ഒരു കമ്പനിയും നല്‍കാത്ത വിലക്കുറവിലാണ് ലഭിക്കുന്നത്.\nസാങ്കേതിക വിദ്യയിലും ഡിസൈനിങ് മികവിലും അന്താരാഷ്ട്ര നിര്‍മ്മാതാക്കളുടെ ഒപ്പം കിടപിടിക്കുന്ന എംഫോണ് കൃത്യതയില് മികവ് നല്‍കുവാന് ഫിംഗര്‍പ്രിന്റ്, ഗ്രാവിറ്റി,\nപ്രോക്‌സിമിറ്റി, ലൈറ്റ്, ഹാള്, ഗൈറോ മീറ്റര്, ബ്രീത് എല്‍ഇഡി സെന്‍സറുകള് എല്ലാ മോഡലുകളിലും ഉള്‍പ്പെടുത്തിയിരിക്കുന്നു. കൂടാതെ ജിപിഎസ് കൃത്യത കൂട്ടുവാന് ഇ-കോമ്പസ് ഉപയോഗിച്ചിരിക്കുന്നു. മൈക്രോ ഹൈബ്രിഡ് ഡ്യുവല് സിം പോര്‍ട്ടോടു കൂടിയ VoLTE ഡ്യുവല് സിം മോഡലുകളാണ് എംഫോണ് വിപണിയില് ഇറക്കുന്നത്.\nജി എസ് ടി നിലവില് വരുന്നതോടുകൂടി സ്മാര്‍ട്ട്‌ഫോണ് എക്‌സ്‌ചേഞ്ച് വില്‍പ്പന പൂര്‍ണമായും നിര്‍ത്തലാക്കാനുള്ള സാധ്യത മുന്നില് കണ്ടാണ് എംഫോണ് പുതിയ ഓഫര് ഒരുക്കിയിരിക്കുന്നത്.\nദക്ഷിണേന്ത്യയിലെ ആദ്യ സ്മാര്‍ട്ട്‌ഫോണ് നിര്‍മ്മാതാക്കളായ എംഫോണ് മലയാളികളുടെ സ്വന്തം സ്മാര്‍ട്ട്‌ഫോണ് എന്ന നിലയിലാണ് ഉപഭോക്താക്കള് നോക്കിക്കാണുന്നത്. കമ്പനിയുടെ വിവിധ ഓഫീസുകളിലും ഫാക്ടറിയിലുമായി രണ്ടായിരത്തി അഞ്ഞൂറോളം ജീവനക്കരുള്ള എംഫോണ്, കേരളത്തില് പുതിയതായി 3000 ജീവനക്കാരെക്കൂടി നിയമിച്ചത് നേരത്തെ വാര്‍ത്തയായിരുന്നു.\nJun 23, 2017 12:55 pm


ഇന്തോനഷ്യയിലെ കിഴക്കൻ ജാവ കടലിൽ ബോട്ടിന് തീപിടി\n0\tHome അന്തർദേശീയം (International)ഇന്തോനഷ്യയിലെ കിഴക്കൻ ജാവ കടലിൽ ബോട്ടിന് തീപിടിച്ച് 23 മരിച്ചു.\nമെയ് 20, 2017\tComments 0\nBindu Ajith\t45 Views\nഇന്തോനഷ്യയിലെ കിഴക്കൻ ജാവ കടലിൽ ബോട്ടിന് തീപിടിച്ച് 23 മരിച്ചു.\nജക്കാർത്ത: ഇന്തോനഷ്യയിലെ കിഴക്കൻ ജാവ കടലിൽ ബോട്ടിന് തീപിടിച്ച് 23 മരിച്ചു.\n17 പേർക്ക് പൊള്ളലേൽക്കുകയും ചെയ്തു. 198 പേരെ ബോട്ടിൽ നിന്നും രക്ഷപ്പെടുത്തി.\nവെള്ളിയാഴ്ച രാത്രി ജാവയിലെ മസാലെേമ്പാ ദ്വീപിൽ നിന്നും മൂന്നു കിലോമീറ്റർ അകലെ വെച്ചാണ് ബോട്ടിൽ തീപിടിത്തമുണ്ടായത്. \nജകാർത്തയിൽ നിന്ന് തിദുങ് ദ്വീപിലേക്ക് യാത്രക്കാരുപോയി പോവുകയായിരുന്ന ബോട്ടിലാണ് തീപിടിച്ചത്.\nബോട്ട് കത്തുന്നതു ശ്രദ്ധയിൽപെട്ട കപ്പലാണ് രക്ഷാപ്രവർത്തനം നടത്തിയത്.\nബോട്ടിലെ ജനറേറ്ററിലുണ്ടായ ഷോർട്ട് സർക്യൂട്ടാണ് അപകടകാരണമെന്ന് സുരക്ഷാ ഉദ്യോഗസ്ഥർ പറഞ്ഞു.\nകര- നാവിക- വ്യോമസേനകൾ സംയുക്തമായി രക്ഷാപ്രവർത്തനം തുടരുകയാണ്.\nഅമേരിക്കയിൽ ഇന്ത്യൻ വിദ്യാർഥിയെ മരിച്ച നിലയിൽ കണ്ടെത്തി.\nNext കസബിനേക്കാളും വലിയ തീവ്രവാദിയാണ് കുൽഭൂഷൻ ജാദവെന്ന് മുശർറഫ്\n23 dead after Indonesian ferry catches fire in Java sea\tCategory\nകെജ് രിവാളിനെതിരെ ജെയ്റ്റ്ലി 10 കോടി രൂപയുടെ മാനനഷ്ടക്കേസ് നൽകി\nന്യൂഡൽഹി: കേന്ദ്രമന്ത്രി അരുൺ ജെയ്റ്റ്ലി ഡൽഹി മുഖ്യമന്ത്രി അരവിന്ദ് കെജരിവാളിനെതിരെ വീണ്ടും മാനനഷ്ടക്കേസ് ഫയൽ ചെയ്തു. കഴിഞ്ഞ ആഴ്ച കോടതിയിൽ നടന്ന വാദത്തിനിടെ കെജരിവാളിന്‍റെ അഭിഭാഷകനായ രാം ജെത് മലാനി അപകീർത്തികരമായ വാക്കുകൾ ഉപയോഗിച്ചതിനെതിരെയാണ് പത്ത് കോടി രൂപയുടെ മാനനഷ്ടക്കേസ് ഫയൽ\nകന്നഡ നടിയും എം.പിയുമായ രമ്യകോൺഗ്രസിന്‍റെ ഡിജിറ്റൽ കമ്മ്യൂണിക്കേഷൻ തലപ്പത്തേക്ക്.\nന്യൂഡൽഹി: കന്നഡ നടിയും എം.പിയുമായ രമ്യ(34) കോൺഗ്രസിെൻറ ഡിജിറ്റൽ കമ്മ്യൂണിക്കേഷൻ തലപ്പത്തേക്ക്. സാമൂഹിക മാധ്യമങ്ങളുടെയും െഎ.ടിയുടെയും ചുമതല മാണ്ഡ്യ എം.പിയായ രമ്യക്ക് നൽകാനാണ് കോൺഗ്രസ് ഉപാധ്യക്ഷൻ രാഹുൽ ഗാന്ധിയുടെ തീരുമാനം. അഞ്ചു വർഷമായികോൺഗ്രസിെൻറ െഎ.ടി വിഭാഗം ചുമതല വഹിക്കുന്ന ദീപിന്ദർ ഹൂഡ(39)\nന്യൂഡൽഹി: തേസ്പുരിൽ കാണാതായ വ്യോമസേനയുടെ സുഖോയ്-30 വിമാനത്തിന്‍റെ ഭാഗങ്ങൾ കണ്ടെത്തി. ഇന്ത്യ-ചൈന അതിർത്തിയിലെ നിബിഡവനത്തിൽ നിന്നാണ് വിമാന ഭാഗങ്ങൾ കണ്ടെത്തിയതെന്ന് ദേശീയ മാധ്യമങ്ങൾ റിപ്പോർട്ട് ചെയ്തു. അതേസമയം, വിമാനത്തിൽ ഉണ്ടായിരുന്ന രണ്ട് പൈലറ്റുമാരെ കുറിച്ചു യാതൊരു വിവരവുമില്ല. കാണാതായ വിമാനത്തിലെ സൈനികരിൽ\nകുടുംബം കണ്ണീരോടെ കാത്തിരിക്കുന്നു, സിസിലിയെ അവസാനനോക്കു കാണാൻ\nകൽപറ്റ: ‘എന്നെ ഇനിയെങ്കിലും ഒന്ന് തിരിച്ചുകൊണ്ടുവരൂ. എനിക്ക് തീരെ വയ്യ. അല്ലെങ്കിൽ എെൻറ ശവമായിരിക്കും കൊണ്ടുവരേണ്ടി വരുക’ -ഇടറിയ വാക്കുകളിൽ സിസിലി അവസാനം പറഞ്ഞത് ഇതാണ്. വാക്കുകൾ അറംപറ്റിയപ്പോൾ ആ മൃതദേഹം നാട്ടിലെത്തിക്കാൻ നെേട്ടാട്ടമോടുകയാണിന്ന് സഹോദരങ്ങൾ. 10 വർഷം കണിയാമ്പറ്റ പഞ്ചായത്ത്\nഫിലിപ്പൈന്‍സില് ശക്തമായ ഭൂചലനം: റിക്ടര് സ്കെയിലില് 5.7 തീവ്രത\nമനില: ഫിലിപ്പൈന്‍സില് ശക്തമായ ഭൂചലനം. റിക്ടര് സ്കെയിലില് 5.7 തീവ്രത രേഖപ്പെടുത്തി. ഫിലിപ്പൈന്‍സിലെ സമാര് ദ്വീപിലാണ് ഭൂചലനമുണ്ടായത്. ഫിലിപ്പൈന്‍സ് കാലാവസ്ഥാപഠന കേന്ദ്രമാണ് ഭൂചലനം സ്ഥിരീകരിച്ചത്. സംഭവത്തില് ആളപായമോ നാശനഷ്ടങ്ങളോ റിപ്പോർട്ട് ചെയ്തിട്ടില്ല. Related\nപൂവാല ശല്യത്തെ സിനിമകൾ പ്രണയമായി ചിത്രീകരിക്കുന്നു -മേനകാഗാന്ധി\nന്യൂഡൽഹി: ഇന്ത്യൻ സിനിമകളിലെ പ്രണയരംഗങ്ങൾക്കെതിരെ കേന്ദ്ര മന്ത്രി മേനകാ ഗാന്ധി. നായകൻ പ്രണയാഭ്യർഥനയുമായി നായികയെ പിന്തുടരുന്നു. നായിക വിലക്കിയിട്ടും പിന്തുടർന്നു കൊണ്ടേയിരിക്കുന്നു. ഒടുവിൽ നായിക പ്രണയം സമ്മതിക്കുന്നു. ഇതാണ് പല ഇന്ത്യൻ സിനിമകളിലും കാണുന്ന പ്രണയം. ഇത് പ്രണയമല്ല; ലൈംഗിക പീഡനവും


യുവതിയുടെ മൃതദേഹം ആംബുലന്‍സില് കിടത്തിയത് രണ്ടുദിവസം\nജൂലായ് 29ന് രഞ്ജന് ഗാവിലെ ഒലു സ്വകാര്യ ആശുപത്രിയില് പ്രവേശിപ്പിക്കുകയും അവിടെ നിന്ന് ആരോഗ്യനില വഷളായതിനെ തുടര്‍ന്ന് ശിക്രാപൂരിലെ സ്വകാര്യ ആശുപത്രിയിലേക്ക് മാറ്റുകയുമായിരുന്നു\n03 Aug, 2020 at 03:58 PM\nകോവിഡ് പരിശോധനാ ഫലം വരാന് വൈകിയതിനാല് ആശുപത്രിക്ക് പുറത്ത് യുവതിയുടെ മൃതദേഹം ആംബുലന്‍സില് കിടത്തിയത് രണ്ടുദിവസം. ശനിയാഴ്ച ലഭിച്ച പരിശോധനയിലാണ് യുവതിയ്ക്ക് കോവിഡ് സ്ഥിരീകരിച്ചത്. പൂനെ നഗരത്തിനടുത്തുള്ള ശിക്രാപൂരിലാണ് സംഭവം.\nമരിച്ച സ്ത്രീയുടെ ആധാര് കൈവശമില്ലാത്തതിനാലാണ് കോവിഡ് ഫലം വരാന് വൈകിയതെന്ന് ആശുപത്രി അധികൃതര് പറയുന്നു. കോവിഡ് പരിശോധനക്ക് ആധാര് കാര്‍ഡ് വേണമെന്ന കാര്യം അധികൃതര് തന്നെ അറിയിച്ചിട്ടില്ലെന്ന് മകന് പറയുന്നു.\n15 ദിവസമായി അമ്മ കോവിഡ് ലക്ഷണങ്ങളോടെ ബുദ്ധിമുട്ടുകയായിരുന്നു. ജൂലായ് 29ന് രഞ്ജന് ഗാവിലെ ഒലു സ്വകാര്യ ആശുപത്രിയില് പ്രവേശിപ്പിക്കുകയും അവിടെ നിന്ന് ആരോഗ്യനില വഷളായതിനെ തുടര്‍ന്ന് ശിക്രാപൂരിലെ സ്വകാര്യ ആശുപത്രിയിലേക്ക് മാറ്റുകയുമായിരുന്നു. എന്നാല് ആശുപത്രിയിലെത്തി അരമണിക്കൂറിനുള്ളില് അമ്മ മരിച്ചതായും ആശുപത്രി അധികൃതര് 16,000 രൂപ ചികിത്സാ ചെലവ് ആയി അവശ്യപ്പെട്ടതായും മകന് പറയുന്നു.\nഅമ്മയുടെ മൃതദേഹം രണ്ട് ദിവസം സൂക്ഷിച്ചതിന്റെ തുക കടം വാങ്ങിയാണ് നല്‍കിയതെന്നും മകന് പറഞ്ഞു. എന്നാല് രോഗിയില് നിന്ന് അധിക തുക ഈടാക്കിയില്ലെന്നും ബില് തുക ഇപ്പോഴും ലഭിച്ചിട്ടില്ലെന്നും ആശുപത്രി അധികൃതര് പറഞ്ഞു.


അദാനി ഗ്രൂപ്പിനു സര്‍ക്കാര് നോട്ടീസ് നല്‍കി\nMon Apr 22 2019 14:03:06 GMT+0530 (IST)\nതിരുവനന്തപുരം: വിഴിഞ്ഞം തുറമുഖ പദ്ധതി കരാറിലെ ഉറപ്പുകള് പാലിക്കുന്നതില് വീഴ്ച വരുത്തിയ അദാനി ഗ്രൂപ്പിനെതിരേ നഷ്ടപരിഹാരം ആവശ്യപ്പെട്ട് സംസ്ഥാന സര്‍ക്കാര്. 18.96 കോടി രൂപ നഷ്ടപരിഹാരമായി നല്‍കണമെന്ന് ആവശ്യപ്പെട്ട് അദാനി ഗ്രൂപ്പിനു കേരള സര്‍ക്കാര് നോട്ടീസ് അയച്ചു.\nകരാറില് പറഞ്ഞ സമയപരിധിക്കുള്ളില് നിശ്ചിത തുക ചെലവാക്കാത്തതും കരാര് പ്രകാരമുള്ള നിര്‍മാണ പ്രവൃത്തി പൂര്‍ത്തിയാകാത്തതും ചൂണ്ടിക്കാട്ടിയാണ് നഷ്ടപരിഹാരം തേടിയിരിക്കുന്നത്. വൈകുന്ന ഓരോ ദിവസവും 12 ലക്ഷം രൂപ വീതം നഷ്ടപരിഹാരം കണക്കുകൂട്ടിയാണ് 18.96 കോടി രൂപ ആവശ്യപ്പെട്ടിട്ടുള്ളത്. വിഴിഞ്ഞം പദ്ധതിയുടെ കരാര് പ്രകാരമുള്ള കാലവധി കഴിഞ്ഞ് വേണ്ടിവരുന്ന ഓരോ ദിവസത്തിനും 12 ലക്ഷം രൂപ വീതം അദാനി ഗ്രൂപ്പ് സര്‍ക്കാരിനു നഷ്ടപരിഹാരം നല്‍കണമെന്നാണ് വ്യവസ്ഥ.\nഅതേസമയം, ഓഖി ദുരന്തം ചൂണ്ടിക്കാട്ടി തുറമുഖ പദ്ധതി സമയബന്ധിതമായി പൂര്‍ത്തീകരിക്കാന് സാധിക്കില്ലെന്ന് അദാനി ഗ്രൂപ്പ് നേരത്തേ മുഖ്യമന്ത്രിയുമായി നടത്തിയ കൂടിക്കാഴ്ചയില് അറിയിച്ചിരുന്നു. എന്നാല്, സര്‍ക്കാര് ഇത് അംഗീകരിച്ചിരുന്നില്ല.\nആയിരം ദിവസം കൊണ്ട് പദ്ധതി യാഥാര്‍ഥ്യമാക്കുമെന്നായിരുന്നു കരാറുകാരായ അദാനി കമ്പനിയുടെ വാഗ്ദാനം. കൂടിക്കാഴ്ചയില് 2019 ഡിസംബറില് തന്നെ പദ്ധതി പൂര്‍ത്തിയാക്കണമെന്നാണ് അദാനി പോര്‍ട്‌സ് സിഇഒ കരണ് അദാനിയോട് പിണറായി വിജയന് നിര്‍ദേശിച്ചിരുന്നത്. എന്നാല്, പദ്ധതി നിശ്ചിത സമയത്ത് പൂര്‍ത്തിയാകില്ലെന്നും 16 മാസം കൂടി അധികം അനുവദിക്കണമെന്നുമുള്ള ആവശ്യം അദാനി ഗ്രൂപ്പ് വീണ്ടും ഉന്നയിച്ചിരിക്കുകയാണ്.\nനിലവിലെ കരാര് പ്രകാരം 2017 ഒക്ടോബര് 24നകം പദ്ധതിയുടെ 25 ശതമാനം നിര്‍മാണം പൂര്‍ത്തിയാകേണ്ടതായിരുന്നു. എന്നാല്, ഓഖി എത്തുന്നതിനു മുമ്പ് പൂര്‍ത്തിയാകേണ്ട ഈ ജോലി തന്നെ പൂര്‍ത്തിയായിരുന്നില്ല. ഒപ്പം പദ്ധതിത്തുകയായ 4089 കോടിയുടെ 20 ശതമാനം ഈ മാര്‍ച്ചില് പദ്ധതിക്കായി വിനിയോഗിക്കേണ്ടതായിരുന്നുവെങ്കിലും അദാനി ഗ്രൂപ്പ് ഇതിനു തയ്യാറായിട്ടില്ല.\nകരാര് വ്യവസ്ഥയില് ഇളവു നേടാന് വേണ്ടിയാണ് അദാനി ഗ്രൂപ്പ് സര്‍ക്കാരുമായി ചര്‍ച്ചകള് നടത്തിയതെങ്കിലും വിഴിഞ്ഞം പദ്ധതി സമയബന്ധിതമായി നിര്‍മാണ കമ്പനിയെക്കൊണ്ട് പൂര്‍ത്തിയാക്കിക്കുന്നതിനാണ് സര്‍ക്കാര് നോട്ടീസിലൂടെ ലക്ഷ്യമിടുന്നത്. 2020 ആഗസ്തില് പദ്ധതി പൂര്‍ത്തിയാക്കാന് കഴിയുമെന്നാണ് അദാനി ഗ്രൂപ്പ് അധികൃതര് ചര്‍ച്ചയില് മുഖ്യമന്ത്രിയെ അറിയിച്ചത്.\nപ്രകൃതിദുരന്തങ്ങള് ഉണ്ടായാല് നിര്‍മാണ കാലാവധി നീട്ടിനല്‍കാന് കരാറില് വ്യവസ്ഥയുണ്ടെന്നു കാട്ടിയാണ് അദാനി ഗ്രൂപ്പ് സര്‍ക്കാരിനെ സമ്മര്‍ദത്തിലാക്കാന് ശ്രമിച്ചത്. എന്നാല്, 2019 ഡിസംബറില് തന്നെ പണി പൂര്‍ത്തിയാക്കണമെന്ന് മുഖ്യമന്ത്രി അന്ത്യശാസനം നല്‍കിയാണ് കരണ് അദാനിയെ മടക്കിയയച്ചത്. കഴിഞ്ഞ മാസം നടന്ന ഉന്നതതല യോഗത്തില് വച്ചുതന്നെ നിശ്ചിത കാലാവധിക്കുള്ളില് നിര്‍മാണം പൂര്‍ത്തിയാക്കിയില്ലെങ്കില് അദാനി ഗ്രൂപ്പ് നഷ്ടപരിഹാരം നല്‍കേണ്ടിവരുമെന്ന് സര്‍ക്കാര് അറിയിച്ചിരുന്നു.


റഷ്യയില്ലാതെ റിയോ ഒളിമ്പിക്സ്?\n26 May, 2018 at 09:18 AM\nവിയന്നയില് ചേര്‍ന്ന IAAF യോഗത്തില് ഏകപക്ഷീയമായാണ് തീരുമാനമെടുത്തത്. ഇതോടെ റഷ്യക്ക് റിയോ ഒളിമ്പിക്സില് പങ്കെടുക്കാനുള്ള സാധ്യത മങ്ങി.\nഅന്താരാഷ്ട്ര മത്സരങ്ങളില് റഷ്യന് അത്‍ലറ്റുകള്‍ക്ക് ഏര്‍പ്പെടുത്തിയ വിലക്ക് തുടരാന് ലോക അത്‍ലറ്റിക് ഫെഡറേഷന് തീരുമാനം. വിയന്നയില് ചേര്‍ന്ന IAAF യോഗത്തില് ഏകപക്ഷീയമായാണ് തീരുമാനമെടുത്തത്. ഇതോടെ റഷ്യക്ക് റിയോ ഒളിമ്പിക്സില് പങ്കെടുക്കാനുള്ള സാധ്യത മങ്ങി.\nതാല്‍ക്കാലിക വിലക്ക് പിന്‍വലിക്കുന്നതിനുള്ള നിര്‍ദേശങ്ങള് നടപ്പാക്കുന്നതില് റഷ്യന് അത്‍ലറ്റിക് ഫെഡറേഷനും സര്‍ക്കാറും പരാജയപ്പെട്ടെന്നാണ്ലോക അത്‍ലറ്റിക് ഫെഡറേഷന്‍റെ നിഗമനം. ഇതോടെയാണ് വിലക്ക് തുടരാന് തീരുമാനിച്ചത്. കുറച്ച് മാറ്റങ്ങള് വരുത്തിയെങ്കിലും അത് പോരാ എന്നാണ് ഫെഡറേഷന്‍റെ കണ്ടെത്തല്.\nഎന്നാല് ഉത്തജക മരുന്ന് ഉപയോഗിച്ചില്ലെന്ന് ഉറപ്പ് വരുത്തിയാല് വ്യക്തിപരമായി താരങ്ങള്‍ക്ക് പങ്കെടുക്കാം. നിലവിലെ സാഹചര്യത്തില് റഷ്യന് അത് ലറ്റുകള്‍ക്ക് വിശ്വാസ്യതയില്ലെന്നും IAAF പ്രസിഡന്‍റ് സെബാസ്റ്റ്യന് കോ പറഞ്ഞു\nതീരുമാനത്തില് രാഷ്ട്രീയം കലര്‍ത്തിയിട്ടില്ലെന്നും സെബാസ്റ്റ്യന് കോ പറഞ്ഞു. അത്‌ലറ്റിക് ഫെഡറേഷന്‍റെ തീരുമാനത്തിനെതിരെ റഷ്യന് പ്രസിഡന്‍റ് വ്ലാദ്മിര് പുടിനും അത്‌ലറ്റുകളും രംഗത്തെത്തി. വിലക്ക് തുടരാനുള്ള തീരുമാനം അനീതിയാണെന്ന് പ്രതികരിച്ച പുടിന് അന്താരാഷ്ട്ര ഒളിമ്പിക് കമ്മിറ്റിയുമായും ഉത്തേജക വിരുദ്ധ ഏജന്‍സിയുമായും ചര്‍ച്ച നടത്തുമെന്ന് പറഞ്ഞു\nതീരുമാനത്തിനെതിരെ കോടതിയെ സമീപിക്കുമെന്ന് പോള്‍വാള്‍ട്ട് താരം ഇസിന്‍ബയേവ പറഞ്ഞു. കഴിഞ്ഞ നവംബറിലാണ് അന്താരാഷ്ട്ര ഉത്തേജക വിരുദ്ധ ഏജന്‍സിയുടെ റിപ്പോര്‍ട്ടിനെ തുടര്‍ന്ന് റഷ്യന് അത്ലറ്റുകളെ ട്രാക്ക് ആന്‍ഡ് ഫീല്‍ഡ് ഇനങ്ങളില് നിന്ന് വിലക്കിയത്. രാജ്യത്തെ പ്രതിനിധീകരിക്കാതെ അത്‍ലറ്റുകള്‍ക്ക് സ്വന്തം നിലയിലോ, ഫെഡറേഷന് പതാകക്ക് കീഴിലോ മത്സരിക്കാന് അനുമതി നല്‍കുന്ന കാര്യത്തില് അടുത്തയാഴ്ച സ്വിറ്റ്സര്‍ലന്‍ഡില് ചേരുന്ന അന്താരാഷ്ട്ര ഒളിംപിംക് കമ്മറ്റി തീരുമാനമെടുക്കും.\nInternational Association of Athletics FederationsRussian athleticsVladimir Putin


Emalayalee.com - കൊറോണ വൈറസ് രോഗികള് 7.15 ലക്ഷം കവിഞ്ഞു; മരണം 33,600; രക്ഷപ്പെട്ടത് ഒന്നരലക്ഷം പേര്\nറോം: കൊറോണ വൈറസ് ലോകത്ത് ഇതുവരെ ബാധിച്ചവരുടെ എണ്ണം 7,15,486 ആയി. ഇതില് 33,655 പേര് മരണപ്പെട്ടു. 1,50,883 പേര് ജീവിതത്തിലേക്ക് മടങ്ങിവന്നു. രോഗികളില് 26,737 പേര് ഗുരുതരാവസ്ഥയിലാണ്\nവൈറസ് ബാധിതര് ഏറ്റവും കൂടുതലുള്ളത് അമേരിക്കയിലാണ്. 1,38,879. ഞായറാഴ്ച 15,301 പുതിയ കേസുകളും 218 പുതിയ മരണങ്ങളും രേഖപ്പെടുത്തി. ഇതുവരെ 2,438 പേര് യു.എസില് മരിച്ചു. ഇറ്റലിയില് 97,689 പേര്‍ക്ക് രോഗം ബാധിച്ചു. ഇതില് 5217 പേരില് ഇന്നാണ് രോഗം സ്ഥിരീകരിച്ചത്. 756 പുതിയ മരണങ്ങളടക്കം 10,779 പേര് മരിച്ചു.\nൈചനയില് ഇന്ന് പുതിയ അഞ്ച് രോഗികളും അഞ്ച് മരണങ്ങളും. മൊത്തം 81,439 രോഗികളും 3,300 മരണങ്ങളും. സ്‌പെയിനില് 5,663 പുതിയ രോഗികളും 636 മരണങ്ങളും. മൊത്തം 78,898 രോഗികളും 6,618 മരണങ്ങളും. ജര്‍മ്മനിയില് 3469 പുതിയ രോഗികളും 57 മരണങ്ങളും. മൊത്തം 61ം164 രോഗികളും 490 മരണങ്ങളും.\nഫ്രാന്‍സില് 2599 പുതിയ രോഗികളും 292 മരണങ്ങളും. മൊത്തം 40,174 രോഗികളും 2606 മരണങ്ങളും. ഇറാനില് 2901 പുതിയ രോഗികളും 123 മരണങ്ങളും. മൊത്തം 38,309 രോഗികളും 2640 മരണങ്ങളും. യു.കെയില് 2433 പുതിയ രോഗികളും 209 മരണങ്ങളും. മൊത്തം 19,522 രോഗികളും 1,228 മരണങ്ങളും.\nസ്വിറ്റ്‌സര്‍ലാന്‍ഡില് 753 പുതിയ രോഗികളും 36 മരണങ്ങളും ശനതര്‍ലാന്‍ഡില് 1104 പുതിയ രോഗികളും 132 മരണങ്ങളും. ബെല്‍ജിയമില് 1702 പുതിയ രോഗികളും 78 മരണങ്ങളും.\nലോകത്ത് ഇന്ന് 52,410 പേരില് വൈറസ് സ്ഥിരീകരിക്കുകയും 2,799 മരണങ്ങള് റിപ്പോര്‍ട്ട് ചെയ്യുകയുമുണ്ടായി.


കഴിക്കുന്നതിന് മുമ്പ് എഴുന്നേറ്റ് നില്‍ക്കേണ്ടി വരുമോ? ഖിച്ച്ഡി ദേശീയ ഭക്ഷണമാക്കുന്നതിനെ പരിഹസിച്ച് സോഷ്യല് മീഡിയ | News Moments | The world in your palm top\nകഴിക്കുന്നതിന് മുമ്പ് എഴുന്നേറ്റ് നില്‍ക്കേണ്ടി വരുമോ? ഖിച്ച്ഡി ദേശീയ ഭക്ഷണമാക്കുന്നതിനെ പരിഹസിച്ച് സോഷ്യല് മീഡിയ\nന്യൂഡല്‍ഹി: ഉത്തരേന്ത്യന് ഭക്ഷണ വിഭവമായ ഖിച്ച്ഡി ദേശീയ ഭക്ഷണമായി പ്രഖ്യാപിച്ചെന്ന വാര്‍ത്തയില് പരിഹാസവുമായി സോഷ്യല് മീഡിയ. ഇന്നലെയാണ് ഖിച്ചഡിയെ ദേശീയ ഭക്ഷണമായി പ്രഖ്യാപിക്കാന് സര്‍ക്കാര് തയ്യാറെടുക്കുന്നുവെന്ന സന്ദേശം സോഷ്യല് മീഡിയയില് പ്രചരിച്ചത്. എന്നാല് ഈ അഭ്യൂഹങ്ങള് ഭാവനാ സൃഷ്ടിയാണെന്നായിരുന്നു കേന്ദ്ര ഭക്ഷ്യ മന്ത്രി ഹര്‍സിമ്രത് കൗര് ബാദല് പറഞ്ഞത്.\nശനിയാഴ്ച ഇന്ത്യ ഗേറ്റ് പരിസരത്ത് ആരംഭിക്കുന്ന വേള്‍ഡ് ഫുഡ് ഇന്ത്യ പരിപാടിയില് 800 കിലോ ഖിച്ച്ഡി തയ്യാറാക്കുമെന്ന് സംഘാടകര് അറിയിച്ചിരുന്നു. എന്തായാലും ഈ വാര്‍ത്തക്കു പിന്നാലെ രസികന് കമന്റുകളുമായി സോഷ്യല് മീഡിയയും എത്തി.\nദേശീയ ഭക്ഷണമായി പ്രഖ്യാപിച്ചു കഴിഞ്ഞാല് ഇത് കഴിക്കുന്നതിനു മുമ്പ് എഴുന്നേറ്റ് നില്‍ക്കേണ്ടി വരുമോ എന്നായിരുന്നു കാശ്മീര് പ്രതിപക്ഷനേതാവായ ഒമര് അബ്ദുള്ള ട്വിറ്ററില് ചോദിച്ചത്. സിനിമയ്ക്കു മുമ്പ് നിര്‍ബന്ധമായി കഴിക്കേണ്ടി വരുമോയെന്നും ഈ ഭക്ഷണം ഇഷ്ടമല്ലാത്തവര് ദേശദ്രോഹികളാകുമോ എന്നും ഒമര് അബ്ദുള്ള പരിഹസിച്ചു.\nകേരളത്തിലും കിച്ചടിയുണ്ടെന്നും ഉത്തരേന്ത്യയിലെ ഖിച്ച്ഡിക്ക് ദേശീയ ഭക്ഷണ പദവി ലഭിക്കാമെങ്കില് കിച്ചടിക്കും ആകാമെന്നും എന്.എസ്.മാധവന് ട്വീറ്റ് ചെയ്തു. ഖിച്ച്ഡി ഇഷ്ടമില്ലെന്ന് പറയുന്നവര് പാകിസ്ഥാനിലേക്ക് പോകേണ്ടിവരുമോ എന്നാണ് ഒരാള്‍ക്ക് അറിയേണ്ടത്. രസകരമായ കമന്റുകള് കാണാം


ശര്‍ക്കരയും കറുത്ത എള്ളും: ആര്‍ത്തവക്രമക്കേടിന് ഉത്തമം | Ayurvedic Remedies To Regulate The Period In Malayalam - Malayalam BoldSky\n| Updated: Tuesday, May 17, 2022, 14:49 [IST]\nആര്‍ത്തവം സ്ത്രീകളുടെ ആരോഗ്യത്തെക്കൂടി സൂചിപ്പിക്കുന്ന ഒന്നാണ്. എന്നാല് ചില അവസരങ്ങളില് ആര്‍ത്തവ സംബന്ധമായ പ്രശ്‌നങ്ങള് പലരും അനുഭവിക്കുന്നുണ്ട്. സാധാരണ അവസ്ഥയില് ആര്‍ത്തവ ക്രമക്കേടുകള് അല്ലെങ്കില് ആര്‍ത്തവം ഇല്ലാത്ത അവസ്ഥ എന്ന് പറയുന്നത് ഗര്‍ഭധാരണ സമയത്തും പിന്നീട് പ്രസവം കഴിഞ്ഞ് കുറച്ച് നാളുകള്‍ക്ക് ശേഷവും അല്ലെങ്കില് അബോര്‍ഷന് പോലുള്ളവ സംഭവിക്കുമ്പോള് എല്ലാമാണ്. എന്നാല് ഇതൊന്നുമില്ലാതിരിക്കുന്ന അവസ്ഥയില് നിങ്ങളില് ആര്‍ത്തവ സംബന്ധമായ പ്രശ്‌നങ്ങള് ഉണ്ടാവുന്നുണ്ടെങ്കില് അതിനെക്കുറിച്ച് അല്‍പം അറിഞ്ഞിരിക്കേണ്ടതാണ്. സാധാരണ ഗതിയില് 28 ദിവസത്തില് ആണ് ആര്‍ത്തവം സംഭവിക്കുന്നത്. എന്നാല് ചിലരില് ഇത് കൂടിയും കുറഞ്ഞും ഇരിക്കാം. 21 മുതല് 35 ദിവസം വരെയുള്ള മാറ്റങ്ങള് സാധാരണയായാണ് കണക്കാക്കുന്നത്.\nആര്‍ത്തവ ക്രമക്കേടുകള് പ്രത്യുത്പാദന ശേഷിയെ ബാധിക്കുന്ന അവസ്ഥയിലേക്ക് വരെ എത്തുന്നുണ്ട്. കൃത്യസമയത്ത് ഇതിനെ ചികിത്സിച്ച് ഭേദമാക്കുന്നതിനാണ് ശ്രദ്ധിക്കേണ്ടത്. ആദ്യമായി ആര്‍ത്തവം ഉണ്ടാവുന്ന പെണ്‍കുട്ടികളില് പലപ്പോഴും ആദ്യത്തെ കുറച്ച് മാസങ്ങള് ആര്‍ത്തവ ക്രമക്കേടുകള് ഉണ്ടാവുന്നുണ്ട്. എന്നാല് അതിന് ശേഷം ഇത് സാധാരണ ആര്‍ത്തവ ദിനങ്ങളിലേക്ക് എത്തുകയും ചെയ്യുന്നു.\nഎന്നാല് 21-ന് മുന്‍പും 35ന് ശേഷവും വരുന്ന ആര്‍ത്തവ ക്രമക്കേടുകള് അല്‍പം പ്രാധാന്യത്തോടെ കാണേണ്ടതാണ്. ഇതിന് പിന്നില് പല വിധത്തിലുള്ള ആരോഗ്യ പ്രശ്‌നങ്ങള് തലപൊക്കുന്നുണ്ട് എന്നതാണ് സത്യം. പിസിഓഎസ്, ഹോര്‍മോണ് തകരാറുകള്, സിസ്റ്റുകള്, ഗര്‍ഭപാത്രത്തില് ഉണ്ടാവുന്ന മറ്റ് ചില അനാരോഗ്യകരമായ അവസ്ഥകള്, ഭക്ഷണത്തിലെ മാറ്റം, സമ്മര്‍ദ്ദം എന്നിവയെല്ലാം ആര്‍ത്തവത്തെ ബാധിക്കുന്നതാണ്. എന്നാല് ഇതിന് പരിഹാരം കാണുന്നതിന് നേരം വൈകരുത് എന്നതാണ് ശ്രദ്ധിക്കേണ്ട കാര്യം. അതുകൊണ്ട് തന്നെ ആയുര്‍വ്വേദ പ്രകാരം നിങ്ങള് എന്തൊക്കെയാണ് ഇതിന് പരിഹാരം കാണുന്നതിന് വേണ്ടി ചെയ്യേണ്ട കാര്യങ്ങള് എന്ന് നോക്കാം. ആര്‍ത്തവത്തില് നേരിടുന്ന കാലതാമസത്തെ ഇല്ലാതാക്കുന്നതിന് വേണ്ടി നമുക്ക് ചില മികച്ച ആയുര്‍വേദ പ്രതിവിധികള് നോക്കാം\nകറുത്ത എള്ളും ശര്‍ക്കരയും\nഎള്ളിന്റേയും ശര്‍ക്കരയുടേയും ഗുണങ്ങള് നമുക്കെല്ലാം അറിയാം. അതുകൊണ്ട് തന്നെ ഇത് നിങ്ങളുടെ ആരോഗ്യത്തിന്റെ കാര്യത്തില് വരുത്തതുന്ന മാറ്റങ്ങള് നിസ്സാരമല്ല. ശര്‍ക്കരയുടെ കൂടെ കറുത്ത എള്ള് കഴിക്കുക, ഇത് ആരോഗ്യകരമായ ആര്‍ത്തവത്തിനും ആര്‍ത്തവ ക്രമക്കേടുകളെ ഇല്ലാതാക്കുന്നതിനും സഹായിക്കുന്നുണ്ട്. ഇത് ഹോര്‍മോണ് തകരാറുകള്‍ക്ക് പരിഹാരം കാണുന്നതിനും ആര്‍ത്തവ പ്രശ്‌നങ്ങള്‍ക്ക് പരിഹാരം കാണുന്നതിനും മികച്ച ഓപ്ഷനാണ് എന്നതാണ്. ആര്‍ത്തവക്രമക്കേടുകള് പലപ്പോഴും മറ്റ് ചില ആരോഗ്യ പ്രശ്‌നങ്ങളിലേക്ക് കൂടി നിങ്ങളെ എത്തിക്കുന്നു.\nപെരുംജീരകം കഴിക്കുന്നത് കൊണ്ട് പല വിധത്തിലുള്ള ആരോഗ്യ പ്രശ്‌നങ്ങള്‍ക്ക് നമുക്ക് പരിഹാരം കാണാവുന്നതാണ്. ഇത് പാചകക്കൂട്ടുകളില് മാത്രമല്ല ആരോഗ്യ സംരക്ഷണത്തിന് നല്‍കുന്ന ഗുണങ്ങളും നിസ്സാരമല്ല. ആയുര്‍വ്വേദത്തില് പല കൂട്ടുകള്‍ക്കും നമുക്ക് പെരുംജീരകം ഉപയോഗിക്കാവുന്നതാണ്. ആര്‍ത്തവ ക്രമക്കേടുകള് പരിഹരിക്കുന്നതിന് വേണ്ടി രണ്ട് ടീസ്പൂണ് പെരുംജീരകം ഒരു ഗ്ലാസ് വെള്ളത്തില് കുതിര്‍ത്ത് ആ വെള്ളം അരിച്ചെടുത്ത് രാവിലെ കഴിക്കുക. ഇത് നിങ്ങളുടെ ആര്‍ത്തവ പ്രശ്‌നങ്ങളെ പരിഹരിക്കുകയും ആരോഗ്യത്തിന് സഹായിക്കുകയും ചെയ്യുന്നു.\nപൈനാപ്പിള് അല്ലെങ്കില് പപ്പായ കഴിക്കുക\nപലരും പ്രയോഗിച്ചിട്ടുള്ള ഒന്നായിരിക്കും ഈ പരിഹാരമാര്‍ഗ്ഗം. ആര്‍ത്തവ സംബന്ധമായുണ്ടാവുന്ന അസ്വസ്ഥതകള്‍ക്ക് പരിഹാരം കാണുന്നതിന് വേണ്ടി നമുക്ക് പൈനാപ്പിള് അല്ലെങ്കില് പപ്പായ ശീലമാക്കാവുന്നതാണ്. ഇത് നിങ്ങളുടെ ഹോര്‍മോണ് മാറ്റങ്ങളെ കൃത്യമാക്കുകയും ആര്‍ത്തവം കൃത്യമായി വരുന്നതിന് സഹായിക്കുകയും ചെയ്യുന്നു. അതുകൊണ്ട് തന്നെ ആര്‍ത്തവ പ്രശ്‌നങ്ങള് നേരിടുന്ന ഏതൊരു സ്ത്രീക്കും പൈനാപ്പിളും പപ്പായയും ശീലമാക്കാം. എന്നാല് ഗര്‍ഭധാരണത്തിന് ശ്രമിക്കുന്നവര് ഒരിക്കലും ഇത് കഴിക്കരുത്.\nഹെര്‍ബല് ഓയില് ഉപയോഗിക്കാം\nഹെര്‍ബല് ഓയില് ഉപയോഗിക്കുന്നത് എന്തുകൊണ്ടും നല്ലതാണ്. പ്രത്യേകിച്ച് ആയുര്‍വ്വേദ തൈലം പോലുള്ളവ. ഇത് നിങ്ങളുടെ മാനസികമായും ശാരീരികമായും ഉണ്ടാവുന്ന അസ്വസ്ഥതകളെ ഇല്ലാതാക്കുകയും ആരോഗ്യത്തിന് സഹായിക്കുകയും ചെയ്യുന്നു. ഇത് ആര്‍ത്തവ ക്രമക്കേടിനെ പ്രതിരോധിച്ച് മികച്ച ഹോര്‍മോണ് ബാലന്‍സ് നിങ്ങള്‍ക്ക് നല്‍കുന്നു. ഒരാളില് മാനസികമായി സമ്മര്‍ദ്ദം അനുഭവപ്പെടുമ്പോള് അത് പലപ്പോഴും നിങ്ങള്‍ക്ക് ആര്‍ത്തവക്രമക്കേടിലേക്കും എത്തിക്കുന്നുണ്ട്. അതിനെല്ലാം പരിഹാരം കാണുന്നതിന് വേണ്ടി നമുക്ക് ഹെര്‍ബല് ഓയിലുകള് ഉപയോഗിക്കാവുന്നതാണ്.\nആയുര്‍വ്വേദത്തില് ഒരു പ്രത്യേക സ്ഥാനം തന്നെയാണ് ശതാവരിക്കിഴങ്ങിനുള്ളത്. ഇത് നിങ്ങളുടെ ആരോഗ്യത്തിന് വളരെ മികച്ച ഫലങ്ങള് നല്‍കുന്നതാണ്. പാല്, തേന്, കല്‍ക്കണ്ടം എന്നിവയില് മിക്‌സ് ചെയ്ത് ശതാവരിക്കിഴങ്ങ് ഉണക്കിപ്പൊടിച്ച് ആയുര്‍വ്വേദ വിധിപ്രകാരം കഴിക്കാവുന്നതാണ്. ഇത് നിങ്ങളുട ആര്‍ത്തവം കൃത്യമാക്കുന്നതിനോടൊപ്പം തന്നെ പ്രത്യുത്പാദന ശേഷി വര്‍ദ്ധിപ്പിക്കുകയും ചെയ്യുന്നു. ആരോഗ്യ പ്രശ്‌നങ്ങളില് എല്ലാം പ്രതിരോധം തീര്‍ക്കുന്നതിന് വേണ്ടി ശതാവരി ആയുര്‍വ്വേദത്തില് ഉപയോഗിക്കുന്നുണ്ട്. പല വിധത്തിലുള്ള ആരോഗ്യ പ്രതിസന്ധികളെ നേരിടുന്നതിന് നമുക്ക് ശതാവരി ഉപയോഗിക്കാവുന്നതാണ്.\nകറ്റാര് വാഴ ഉപയോഗിക്കുന്നതും ആരോഗ്യത്തിന് മികച്ചതാണ്. ഇത് ആരോഗ്യത്തിന് മാത്രമല്ല സൗന്ദര്യത്തിന്റെ കാര്യത്തിലും മുന്നില് തന്നെയാണ് എന്നതാണ് സത്യം. പല സൗന്ദര്യ പ്രതിസന്ധികള്‍ക്കും കണ്ണടച്ച് തുറക്കും മുന്‍പ് പരിഹാരം നല്‍കുന്നുണ്ട് കറ്റാര് വാഴ. ആര്‍ത്തവ ക്രമക്കേടിനെ പരിഹരിക്കുന്നതിന് വേണ്ടി ഒരു കറ്റാര് വാഴ ഇല മുറിച്ച് അതിന്റെ ജെല് വേര്‍തിരിച്ച് ഒരു ടീസ്പൂണ് തേനില് കലര്‍ത്തി വെറും വയറ്റില് കഴിക്കാവുന്നതാണ്. ഇത് ആര്‍ത്തവ പ്രശ്‌നങ്ങളെ മാത്രമല്ല മറ്റ് പല ആരോഗ്യ പ്രശ്‌നങ്ങള്‍ക്കും പരിഹാരം കാണുന്നതിന് സഹായിക്കുന്നുണ്ട്.\nശ്രദ്ധിക്കേണ്ടത്: ലേഖനത്തില് പരാമര്‍ശിച്ചിരിക്കുന്ന നുറുങ്ങുകളും നിര്‍ദ്ദേശങ്ങളും പൊതുവായ വിവര ആവശ്യങ്ങള്‍ക്ക് മാത്രമുള്ളതാണ്. ഇവ പ്രയോഗിക്കുന്നതിന് മുന്‍പ് ബന്ധപ്പെട്ട ആരോഗ്യവിദഗ്ധരുമായി പരിശോധിച്ച ശേഷം മാത്രം ചെയ്യണം.\nലോക ആര്‍ത്തവ ശുചിത്വ ദിനം: ഓരോ സ്ത്രീയും അറിഞ്ഞിരിക്കേണ്ട ടിപ്‌സ്\nആര്‍ത്തവ വേദന പാടെ കുറക്കുന്ന ചില യോഗാസനങ്ങള്\nവജൈനല് ഡിസ്ചാര്‍ജിന്റെ നിറം സ്ത്രീകളില് അപകടമുണ്ടാക്കുമ്പോള്\nRead more about: periods ayurveda ആയുര്‍വ്വേദം ആര്‍ത്തവം\nAyurvedic Remedies To Regulate The Period In Malayalam\nHere in this article we are sharing some ayurvedic remedies to regulate the menstrual cycle in malayalam. Takealook.


'ജയിൽ ചാടിയത് ഭാര്യയെ കാണാൻ'; പത്ത് ദിവസത്തെ തിരച്ചിലിന് ശേഷം കീഴടങ്ങിയ പ്രതിയുടെ മൊഴി | escaped of jail to see his wife Statement of the accused who surrendered after ten days of searching\n'ജയിൽ ചാടിയത് ഭാര്യയെ കാണാൻ'; പത്ത് ദിവസത്തെ തിരച്ചിലിന് ശേഷം കീഴടങ്ങിയ പ്രതിയുടെ മൊഴി\nപൂജപ്പുര സെൻട്രൽ ജയിലിൽ നിന്ന് രക്ഷപ്പെട്ട ശേഷം ഇന്നലെ കോടതിയിൽ കീഴടങ്ങിയ കൊലക്കേസ് പ്രതിയെ തിരികെ ജയിലിലെത്തിച്ചു. ഇന്ന് മെഡിക്കൽ പരിശോധനക്ക് ശേഷമാണ് പൂജപ്പുര സെൻട്രൽ ജയിലിൽ എത്തിച്ചത്.\nPoojappura, First Published Sep 18, 2021, 6:40 PM IST\nതിരുവനന്തപുരം: പൂജപ്പുര സെൻട്രൽ ജയിലിൽ നിന്ന് രക്ഷപ്പെട്ട ശേഷം ഇന്നലെ കോടതിയിൽ കീഴടങ്ങിയ കൊലക്കേസ് പ്രതിയെ തിരികെ ജയിലിലെത്തിച്ചു. ഇന്ന് മെഡിക്കൽ പരിശോധനക്ക് ശേഷമാണ് പൂജപ്പുര സെൻട്രൽ ജയിലിൽ എത്തിച്ചത്. തൂത്തുടിക്കുടി സ്വദേശി ജാഹിർ ഹുസൈനാണ് പത്ത് ദിവസം മുൻപ് ജയിൽ ചാടിയത്.\nജയിലിലെ സുരക്ഷാ പഴുത് ഉപയോഗിച്ചായിരുന്നു ജയിൽ ചാട്ടം. കീഴടങ്ങിയ ശേഷം ജാഹിർ നൽകിയ മൊഴിയും രസകരമാണ്. ഭാര്യയെ കാണാനാണ് ജയിൽ ചാടിയതെന്നാണ് ജാഹിർ പറയുന്നത്. ഭാര്യയ്ക്കും മകനുമൊപ്പമായിരുന്നു ഇന്നലെ ഇയാൾ കോടതിയിൽ കീഴടങ്ങാനെത്തിയതും.\nതിരുവനന്തപുരം അഡീഷണൽ ചീഫ് ജുഡീഷ്യൽ മജിസ്ട്രറ്റ് കോടതിയിലായിരുന്നു ഇയാൾ കീഴടങ്ങിയത്. സെപ്തംബർ ഏഴിനാണ് തിരുവനന്തപുരം പൂജപ്പുര സെൻട്രൽ ജയിലിൽ നിന്ന് പ്രതി ജാഹിർ പുറത്തു ചാടിയത്. സംഭവത്തിൽ അസിസ്റ്റൻറ് പ്രിസണ് ഓഫീസർ അമലിനെ സസ്പെൻറ് ചെയ്യുകയും ചെയ്തു.\n2005 ൽ മെയ്ദീനെന്ന വജ്രവ്യാപാരിയെ കൊലപ്പെടുത്തിയതിന് ഫോർട്ട് പൊലീസ് രജിസ്റ്റർ ചെയ്ത കേസിലെ പ്രതിയാണ് ജാഹിർ ഹുസ്സൈൻ. 2017ലാണ് ജാഹിറിനെ ജീവപര്യന്തം ശിക്ഷിച്ച് സെൻട്രൽ ജയിലെത്തിച്ചത്. അലക്കുജോലിക്കായി പുറത്തിറക്കിയപ്പോഴാണ് ജാഹിർ ഹുസൈൻ രക്ഷപ്പെട്ടത്. കൈയിൽ കരുതി ഷർട്ട് റോഡിൽ വച്ച് ധരിച്ച ഓട്ടോയിൽ കയറി തൈക്കാടേക്ക് പോയി. അവിടെനിന്ന് തമ്പാനൂരിലേക്ക് നടന്നുപോയി കളിക്കാവിളയിലേക്ക് പോയ ഒരു ബസ്സിൽ കയറി രക്ഷപ്പെടുകയായിരുന്നു.\nLast Updated Sep 18, 2021, 6:40 PM IST\nപൂജപ്പുര സെൻട്രൽ ജയിൽ\nകുടുംബത്തിലെ നാല് പേരെ കൊന്ന കേസിലെ പ്രതിയെ മരിച്ച നിലയില് കണ്ടെത്തി\nപോണ് ചിത്രങ്ങള്‍ക്ക് അടിമ; 11കാരനും എട്ടുവയസ്സുകാരനും ആറുവയസ്സുകാരിയെ കൊലപ്പെടുത്തി\nഅങ്കമാലിയിൽ പിസ്റ്റളുമായി രണ്ട് അതിഥി തൊഴിലാളികൾ പിടിയിൽ


തരുമിത്ര ദേശീയ ഇക്കോ ഫെസ്റ്റ് സമാപിച്ചു : Deepika.com Nattu Visesham\nഅഗളി: അട്ടപ്പാടി മട്ടത്തുക്കാട് ആദി ഇക്കോ സെന്‍ററിൽ നടന്നുവന്ന ഒന്പതാം ദേശീയ തരുമിത്ര ഇക്കോഫെസ്റ്റ് സമാപിച്ചു. പ്രകൃതി സംരക്ഷണവും പാരിസ്ഥിതിക സൗഹൃദ ജീവിതവും എന്ന വിഷയത്തിലധിഷ്ഠിതമായിരുന്നു സെമിനാർ.\nഭൂമിയിൽ സുരക്ഷിതവും ഭദ്രവുമായ ആവാസവ്യവസ്ഥ നിലനിർത്തി ഹരിത ശീതള സുന്ദരമായ പ്രക്രതിയെ ഭാവി തലമുറക്ക് കൈമാറുകയെന്ന ലക്ഷ്യത്തോടെ 1988ൽ പാറ്റ്നയിൽ തുടക്കംകുറിച്ച പ്രസ്ഥാനമാണ് തരുമിത്ര.\nഭാരതത്തിലെ വിവിധ കലാലയങ്ങളിൽ ക്രിയാത്മകമായ പ്രവർത്തനങ്ങളാണ് തരുമിത്ര നടത്തിവരുന്നത്. ആദി തരുമിത്ര ഡയറക്ടർ ഫ. ലെനിൻ ആന്‍റണി എസ്ജെ, തരുമിത്ര ഇൻ ചാർജ് ഫാ.ബിനു കടത്തലാക്കുന്നേൽ, കോ- ഓർഡിനേറ്റർ വിബിൻലാൽ എന്നിവരുടെ നേതൃത്വത്തിലാണ് അട്ടപ്പാടിയിൽ തരുമിത്രയുടെ പ്രവർത്തനങ്ങൾ.ഷോളയൂർ പഞ്ചായത്ത് പ്രസിഡന്‍റ് രത്തിന രാമമൂർത്തിയുടെ അധ്യക്ഷതയിൽ ചേർന്ന യോഗം ശ്യാം കുമാർ ഉദ്ഘാടനം ചെയ്തു.\nതുടർന്ന് നടന്ന പരിസ്ഥിതി സെമിനാറിൽ ഗ്രീൻ കമ്മ്യൂണിറ്റി ജനറൽ കണ്‍വീനർ സൈലന്‍റ് വാലി വൈൽഡ് ലൈഫ് വാർഡൻ ഡോ. സാമുവേൽ പചൗ തുടങ്ങിയവർ പങ്കെടുത്തു. പാനൽ ചർച്ചക്ക് പരിസ്ഥിതി പ്രവർത്തകൻ ഷരീഫ് വത്സമ്മ നേതൃത്വം വഹിച്ചു. ജില്ലാ പഞ്ചായത്ത് അംഗം സി.രാധാകൃഷ്ണൻ ഇക്കോഫെസ്റ് സമാപനസമ്മേളനം ഉദ്ഘാടനം ചെയ്തു. കേരള ജസ്വീട് സൊസൈറ്റി പ്രൊവിൻഷൽ ഡോ. ഇ.പി.മാത്യു അധ്യക്ഷത വഹിച്ചു.\nനല്ലഭൂമി ഡയറക്ടർ കലൂർ ശ്രീധരൻ മുഖ്യപ്രഭാഷണവും ഫാ. ബിനു മൈക്കിൾ എസ് ജെ ആമുഖപ്രസംഗവും നടത്തി. ഷോളയൂർ പഞ്ചായത്ത് വൈസ് പ്രസിഡന്‍റ് ഡി.രവി മാഗസിൻ പ്രകാശനം ചെയ്തു. ഡൽഹി തരുമിത്ര ഡൽഹി പരിസ്ഥിതി പ്രവർത്തകൻ സജി ചാക്കോ വിദ്യാർത്ഥികളെ ആദരിച്ചു.\nഎം.വിദ്യ, സോബിഷ് എസ്, അമൽ ജിത്തു, ഗായത്രി എസ, എം.മഞ്ജു, സാന്ദ്ര മാത്യു, തമിഴ് സെൽവൻ എന്നിവർ ആശംസാപ്രസംഗം നടത്തി. ആദി അസോസിയേറ്റ് ഡയറക്ടർ ഡോ.മാത്യു ഏർത്തയിൽ സ്വാഗതവും ആദി കോ-ഓർഡിനേറ്റർ ഡിബിൻ ലാൽ നന്ദിയും പറഞ്ഞു.


ലിവര്‍പൂളിന്റെ മൈതാനത്ത് ഇനി മഞ്ഞ വിരിയും... ബ്രസീല് വരുന്നു, ആന്‍ഫീല്‍ഡ് പിടിക്കാന് - myKhel Malayalam\n» ലിവര്‍പൂളിന്റെ മൈതാനത്ത് ഇനി മഞ്ഞ വിരിയും... ബ്രസീല് വരുന്നു, ആന്‍ഫീല്‍ഡ് പിടിക്കാന്\nലിവര്‍പൂളിന്റെ മൈതാനത്ത് ഇനി മഞ്ഞ വിരിയും... ബ്രസീല് വരുന്നു, ആന്‍ഫീല്‍ഡ് പിടിക്കാന്\nPublished: Tuesday, April 17, 2018, 8:27 [IST]\nലണ്ടന്: ഇംഗ്ലണ്ടിലെ ഗ്ലാമര് ക്ലബ്ലായ ലിവര്‍പൂളിന്റെ ഹോംഗ്രൗണ്ടായ ആന്‍ഫീല്‍ഡ് മഞ്ഞയില് മുങ്ങുന്നു. ലാറ്റിനമേരിക്കന് രാജാക്കന്‍മാരായ ബ്രസീല് ഇവിടെ സൗഹൃദ മല്‍സരം കളിക്കാന് തയ്യാറെടുക്കുകയാണ്. ക്രൊയേഷ്യക്കെതിരേയാണ് ബ്രസീല് ഇവിടെ സൗഹൃദ മല്‍സരത്തില് ഏറ്റുമുട്ടുക. റഷ്യന് ലോകകപ്പ് ഫുട്‌ബോളിന്റെ തയ്യാറെടുപ്പിന്റെ ഭാഗമായി ജൂണ് മൂന്നിനാണ് ഗ്ലാമര് പോരാട്ടം.\nക്രൊയേഷ്യയുമായി ജൂണ് മൂന്നിന് സൗഹൃദ മല്‍സരം കളിക്കുമെന്ന് കഴിഞ്ഞ മാസം അഞ്ചു തവണ ലോകചാംപ്യന്‍മാരായ ബ്രസീല് പ്രഖ്യാപിച്ചിരുന്നു. എന്നാല് ഇപ്പോഴാണ് മല്‍സരത്തിന്റെ വേദിയായി ആന്‍ഫീല്‍ഡിനെ തിരഞ്ഞെടുത്തത്. ലോകകപ്പിനു രണ്ടു സന്നാഹ മല്‍സരങ്ങളാണണ് ബ്രസീല് കളിക്കുന്നത്. ഇതില് ആദ്യത്തേതിനാണ് ആന്‍ഫീല്‍ഡ് വേദിയാവുന്നത്.\nഫൈവ്സ്റ്റാര് സിറ്റി; ഇംഗ്ലണ്ടിലും തലതൊട്ടപ്പനായി ഗ്വാര്‍ഡിയോള\nജൂണ് 10ന് ഓസ്ട്രിയയുമായാണ് ബ്രസീല് തങ്ങളുടെ രണ്ടാമത്തെ സന്നാഹ മല്‍സരം കളിക്കുന്നത്. വിയന്നയിലെ ഏണസ്റ്റ് ഹാപ്പെല് സ്‌റ്റേഡിയത്തിലാണ് ഈ മല്‍സരം നടക്കുന്നത്്. ലണ്ടനില് ബ്രസീല് കളിക്കുന്ന നാലാമത്തെ മല്‍സരമാണ് ക്രൊയേഷ്യക്കെതിരേ നടക്കാനിരിക്കുന്നത്. എന്നാല് ലിവര്‍പൂളിന്റെ മൈതാനമായ ആന്‍ഫീല്‍ഡില് മഞ്ഞപ്പട കളിക്കുന്നത് ഇതാദ്യമായാണ്.\nRead more about: football brazil world cup neymar world cup 2018 croatia liverpool anfield ഫുട്‌ബോള് ബ്രസീല് ലോകകപ്പ് നെയ്മര് ലോകകപ്പ് 2018 ക്രൊയേഷ്യ ലിവര്‍പൂള് ആന്‍ഫീല്‍ഡ്\nStory first published: Tuesday, April 17, 2018, 8:27 [IST]


Foods to Eat Now if You Want to Get Pregnant | ഗര്‍ഭധാരണം ഉറപ്പ് നല്‍കും ഭക്ഷണങ്ങള് - Malayalam Boldsky\n» ഗര്‍ഭധാരണം ഉറപ്പ് നല്‍കും ഭക്ഷണങ്ങള്\nഗര്‍ഭധാരണം ഉറപ്പ് നല്‍കും ഭക്ഷണങ്ങള്\nPublished: Tuesday, March 14, 2017, 16:53 [IST]\nഗര്‍ഭധാരണം പലരിലും ബുദ്ധിമുട്ടേറിയ ഒന്നായാണ് കണക്കാക്കപ്പെടുന്നത്.10 ദമ്പതികളില് ഒരാള്‍ക്ക് വീതം ഗര്‍ഭധാരണ ശേഷി ഇല്ല. പലപ്പോഴും മാറിക്കൊണ്ടിരിയ്ക്കുന്ന ജീവിത ശൈലിയും ഭക്ഷണ രീതിയും എല്ലാമാണ് ഗര്‍ഭധാരണ സാധ്യതയ്ക്ക് പ്രശ്‌നം സൃഷ്ടിയ്ക്കുന്നത്. ഗര്‍ഭാരംഭത്തിലറിയാം അബോര്‍ഷനാകുമോ ഇല്ലയോ എന്ന്\nഓവുലേഷനും പ്രജനന പ്രക്രിയയും കൃത്യമായിരിക്കണം. എന്നാല് ഇത് കൃത്യമാക്കാന് ഭക്ഷണമാണ് ഏറ്റവും നല്ല വഴി എന്ന് പലര്‍ക്കും അറിയില്ല. ശരിയായ ഭക്ഷണക്രമം ഉണ്ടെങ്കില് തന്നെ ഒരിക്കലും ഗര്‍ഭധാരണത്തിന്റെ കാര്യത്തില് ആശങ്കപ്പെടേണ്ടതായി വരില്ല. വയറ്റിലുള്ളത് ഇരട്ടക്കുട്ടികളാവാന് ചിലത്\nകാര്‍ബോഹൈഡ്രേറ്റ് അടങ്ങിയ ഭക്ഷണം\nകാര്‍ബോഹൈഡ്രേറ്റ് ധാരാളം അടങ്ങിയ ഭക്ഷണങ്ങള് ശീലമാക്കാം. ഗോതമ്പും പച്ചക്കറിയും പഴങ്ങളും എല്ലാം കാര്‍ബോഹൈഡ്രേറ്റ് ധാരാളം അടങ്ങിയ ഭക്ഷണമാണ്. അതുപോലെ തന്നെ ബര്‍ഗറിലും മറ്റും കാര്‍ബോഹൈഡ്രേറ്റ് ഉണ്ടെങ്കിലും ഇതിലുള്ള പഞ്ചസാരയുടെ അളവ് പലപ്പോഴും ഇന്‍സുലിന്റെ പ്രവര്‍ത്തനം പ്രശ്‌നത്തിലാക്കുന്നു. ഇത് ഓവുലേഷനെ ബാധിയ്ക്കുന്നു.\nപാലുല്‍പ്പന്നങ്ങള് ധാരാളമായി കഴിയ്ക്കാം. ഇതിലെ ഫാറ്റി ആസിഡും എന്‍സൈമുകളും എല്ലാം പ്രജനന ശേഷി വര്‍ദ്ധിപ്പിക്കുന്നു.\nഫോളിക് ആസിഡ് അടങ്ങിയ ഭക്ഷണങ്ങള്\nഫോളിക് ആസിഡ് അടങ്ങിയ ഭക്ഷണങ്ങള് ധാരാളം കഴിയ്ക്കാം. ഇത് അണ്ഡവാഹിന്ക്കുഴലിലെ ചെറിയ പ്രശ്‌നങ്ങളെ വരെ പരിഹരിയ്ക്കുന്നു.\nകോശങ്ങളിലുണ്ടാകുന്ന തകരാറുകള് പരിഹരിയ്ക്കാന് പഴങ്ങള് ധാരാളം കഴിയ്ക്കുന്നത് നല്ലതാണ്. ചെറിയും ആപ്പിളുമാണ് ഏറ്റവും കൂടുതലായി കഴിയ്‌ക്കേണ്ട പഴങ്ങള്.\nമുട്ടയാണ് മറ്റൊന്ന്. വിറ്റാമിന്, കാല്‍സ്യം എന്നിങ്ങനെ ധാരാളം പോഷകങ്ങള് ശരീരത്തിന് അത്യാവശ്യമാണ്. അതുകൊണ്ട് തന്നെ ഇവയെല്ലാം ഗര്‍ഭധാരണ ശേഷി വര്‍ദ്ധിപ്പിക്കും.\nനട്‌സ് ധാരാളം കഴിയ്ക്കുന്നതും ശീലമാക്കാം. ഇതിലുള്ള ഒമേഗ3ഫാറ്റി ആസിഡ്, ഫൈബര് എന്നിവയെല്ലാം പ്രത്യുത്പാദനശേഷി വര്‍ദ്ധിപ്പിക്കുന്നു.\nകടല് വിഭവങ്ങള് ധാരാളം കഴിയ്ക്കുന്നത് ശീലമാക്കുക. ഒമേഗ3ഫാറ്റി ആസിഡ് കൊണ്ട് സമ്പുഷ്ടമാണ് ഇതെല്ലാം. മാത്രമല്ല ഇതിലടങ്ങിയിട്ടുള്ള സിങ്ക് ഓവുലേഷനും പ്രത്യുത്പാദന അവയവങ്ങളിലേക്കുള്ള രക്തയോട്ടവും വര്‍ദ്ധിപ്പിക്കുന്നു.\nRead more about: pregnancy, woman, food, സ്ത്രീ, ഗര്‍ഭിണി, ഭക്ഷണം\nFoods to Eat Now if You Want to Get Pregnant\nTrying to get pregnant? Maybe you should consideradate night to the grocery store. Foods to Eat Now if You Want to Get Pregnant.\nStory first published: Tuesday, March 14, 2017, 16:53 [IST]\nആദ്യരാത്രിയില് അവള് നല്‍കിയ ആ പാല്....


Nuns Letter to vatican to seeks action against Bishop Franco | കന്യാസ്ത്രീകൾക്ക് മേൽ ഫ്രാങ്കോയുടെ 'കഴുകൻ കണ്ണുകൾ'; ആകർഷണം തോന്നുന്ന കന്യാസ്ത്രീകളെ നിർബന്ധിച്ചോ ബലഹീനതകൾ മുതലെടുത്തോ കെണിയിൽ വീഴ്‌ത്തുന്നു; താൻ മാത്രമല്ല, കോൺവെന്റിലെ മറ്റുള്ളവർക്കും അതിക്രമം നേരിടേണ്ടി വന്നു; പടിയിറങ്ങേണ്ടി വന്നത് ഇരുപതിലേറെ കന്യാസ്ത്രീകൾ; അമ്മയെ പോലെ കാണേണ്ട സഭ കന്യാസ്ത്രീകളോട് പെരുമാറുന്നത് രണ്ടാനമ്മയെ പോലെ: ബിഷപ്പിനെതിരെ അടിയന്തര നടപടി ആവശ്യപ്പെട്ട് വത്തിക്കാന് വീണ്ടും കത്തെഴുതി ഇരയായ കന്യാസ്ത്രീ - MarunadanMalayalee.com\nSeptember 11, 201812:14 PM IST Permalink\nതിരുവനന്തപുരം: ജലന്ധർ ബിഷപ്പ് ഫ്രാങ്കോ മുളയ്ക്കനെതിരെ പീഡനത്തിന് ഇരയായ കന്യാസ്ത്രീ വീണ്ടും രംഗത്തെത്തി. ബിഷപ്പിനെതിരായ ആരോപണങ്ങൾ അക്കമിട്ടു നിരത്തിക്കൊണ്ട് കന്യാസ്ത്രീ വത്തിക്കാൻ പ്രതിനിധിക്ക് കത്തയച്ചു. ബിഷപ്പിനെ പുറത്താക്കണം എന്നാവശ്യപ്പെട്ടുള്ള കത്തിന്റെ പകർപ്പ് മറുനാടൻ മലയാളിക്ക് ലഭിച്ചു. ഗുരുതര ആരോപണങ്ങളാണ് മിഷണറീസ് ഓഫ് ജീസസ് സഭക്കെതിരെയും ഫ്രാങ്കോക്കെതിരെയും അവർ കത്തിൽ ഉന്നയിച്ചിരിക്കുന്നത്. താൻ ബിഷപ്പിനാൽ പീഡിപ്പിക്കപ്പെട്ടു എന്ന് ആവർത്തിച്ച കന്യാസ്ത്രീ കൂടുതൽ കന്യാസ്ത്രീകളെ ബിഷപ്പ് ദുരുപയോഗപ്പെടുത്തിയെന്നും കത്തിൽ വെളിപ്പെടുത്തി.\nകന്യാസ്ത്രീകൾക്ക് സഭ നീതി നൽകുന്നില്ലെന്നും ബിഷപ്പ് ഫ്രാങ്കോയെ സംരക്ഷിക്കാനാണ് ശ്രമിക്കുന്നതെന്നും അവർ കത്തിൽ കുറ്റപ്പെടുത്തി. ഈ മാസം എട്ടാം തീയ്യതിയാണ് ഇന്ത്യയിലെ വത്തിക്കാൻ സ്ഥാനപതിക്കും സഭയുമായി ബന്ധപ്പെട്ട 21 ആളുകൾക്കുമാണ് കന്യാസ്ത്രീ കത്തയച്ചിരിക്കുന്നത്. തന്റെ രാഷ്ട്രീയ സ്വാധീനവും സഭയിലെ സ്വാധീനവും പണവും ഉപയോഗിച്ച് കേസ് അട്ടിമറിക്കാനും തന്നെ പ്രതിക്കൂട്ടിൽ നിർത്താനുമാണ് ജലന്ധർ ബിഷപ്പ് ശ്രമിക്കുന്നതെന്നും കന്യാസ്ത്രീ കുറ്റപ്പെടുന്നു. കേസ് ഒതുക്കാനായാ പത്തേക്കർ സ്ഥലവും വാഗ്ദാനം ചെയ്തതും കത്തിൽ പറയുന്നു.\nസഭയ്ക്ക് കീഴിലുള്ള കന്യാസ്ത്രീകൾക്ക് മേൽ ബിഷപ്പ് ഫ്രാങ്കോയുടെ കഴുകൻ കണ്ണുകൾ പതിച്ചിരിക്കയാണെന്നും ഇരയാക്കപ്പെട്ട കന്യാസ്ത്രീ കത്തിൽ പറയുന്നു. ആകർഷണം തോന്നുന്ന കന്യാസ്ത്രീകളെ നിർബന്ധിച്ചോ ബലഹീനതകൾ മുതലെടുത്തോ കെണിയിൽ വീഴ്‌ത്തുന്നതാണ് ഫ്രാങ്കോയുടെ പരിപാടി. ബിഷപ്പിന്റെ പേരിൽ ഇതിന് മുമ്പും മറ്റ് പലരും പരാതി നൽകിയിട്ടുണ്ട്. എന്നാൽ പരാതി നൽകുന്നവരെ ഇതര സംസ്ഥാനത്തേക്ക് സ്ഥലം മാറ്റി പരാതി ഒതുക്കുകയാണ് ബിഷപ്പിന്റെ പതിവ് രീതി. ബിഷപ്പുമായുള്ള പ്രശ്നത്തെത്തുടർന്ന് മിഷണറീസ് ഓഫ് ജീസസിൽ നിന്ന് അഞ്ച് വർഷത്തിനിടെ 20 കന്യാസ്ത്രീകൾ പിരിഞ്ഞ് പോയിട്ടുണ്ട്. ഇത്തരം അതിക്രമങ്ങൽ ബിഷപ്പിന്റെ ഭാഗത്തു നിന്നും പതിവായി ഉണ്ടാകുന്നതാണെന്നും അവർ പരാതിയിൽ ചൂണ്ടിക്കാട്ടുന്നു.\nഅമ്മയെ പോലെ കാണേണ്ട സഭ കന്യാസ്ത്രീകളോട് പെരുമാറുന്നത് രണ്ടാനമ്മയെ പോലെയാണെന്നും അവർ കുറ്റപ്പെടുത്തി. ബിഷപ്പ് ഫ്രാങ്കോ തന്നെ 13 തവണ പീഡിപ്പിച്ചതായും അവർ പരാതിയിൽ പറയുന്നു. ഫ്രാങ്കോയുടെ പീഡനങ്ങളെ തുടർന്ന് താൻ മാനസികമായി ഏറെ തകർന്നുപോയെന്നും ഇപ്പോഴും ചികിത്സയിലാണെന്നും കന്യാസ്ത്രീ പറയുന്നു. 2017 നവംബറിൽ തനിക്കെതിരെ ഫ്രാങ്കോ കേസ് കൊടുത്തു. ബിഷപ്പ് ഫ്രാങ്കോ രൂപത പി.ആർ.ഒ ആയ ഫാ.പീറ്റർ കാവുംപുറം വഴി മാധ്യമങ്ങളിലൂടെയും സോഷ്യൽ മീഡിയ വഴിയും തനിക്കും കുടുംബത്തിനുമെതിരെ അപവാദ പ്രചരണം നടത്തുന്നു. തന്റെ ബന്ധുക്കൾക്ക് നേരെയും ഭീഷണി ഉണ്ടായി.\nതാനുമായി ബന്ധപ്പെട്ടവരെയെല്ലാം ഫ്രാങ്കോ കേസിൽ കുടുക്കുകയാണ്. തന്റെ ഡ്രൈവർക്കെതിരെ പോലും ഫ്രാങ്കോയെ ഭീഷണിപ്പെടുത്തി എന്നുകാണിച്ച് കേസിൽപെടുത്തിയെന്നും കന്യാസ്ത്രീ പരാതിയിൽ പറയുന്നു. തനിക്കും കുടുംബാംഗങ്ങൾക്കുമെതിരെ കുറവിലങ്ങാട് പൊലീസ് സ്റ്റേഷനിൽ പരാതി നൽകിയെന്നും ഒടുവിൽ നൽകിയ കാര്യവും അവർ കത്തിൽ ചൂണ്ടിക്കാട്ടി. മറ്റൊരു യുവ കന്യാസ്ത്രീയുമായി ബിഷപ്പിന് ബന്ധമുണ്ടായിരുന്നെന്നും ഇക്കാര്യം തെളിവുകളോടെ പിടികൂടിയെന്നും കന്യാസ്ത്രീ ഇന്ത്യയിലെ വത്തിക്കാൻ സ്ഥാനപതിക്ക് നൽകിയ പരാതിയിൽ പറയുന്നു. രാഷ്ട്രീയ ശക്തിയും പണവും ഉപയോഗിച്ച് ഉന്നത പൊലീസ് ഉദ്യോഗസ്ഥരെയും സർക്കാരിനെയും ബിഷപ് ഫ്രാങ്കോ സ്വാധീനിച്ചിരിക്കുകയാണ്.\nബിഷപ്പിനെതിരായ കത്തിന്റെ വിശദാംശങ്ങൾ ഇങ്ങനെ:\n2007 മുതൽ 2013 വരെ മിഷിണറീസ് ഓഫ് ജീസസിന് കീഴിലുള്ള കന്യാസ്ത്രീ സമൂഹത്തിലെ സുപ്പീരിയർ ജനറലായിരുന്നു ഇരയാക്കപ്പെട്ട കന്യാസ്ത്രീ. 2017 ജൂൺ മാസത്തിലാണ് ലൈംഗിക അതിക്രമം തനിക്ക് നേരിടേണ്ടി വന്നതിനെ കുറിച്ച് ഇവർ പരാതി നൽകുന്നത്. ഫാദ ജോസഫ് തടത്തിലും ബിഷപ്പ് ജോസഫ് കല്ലറങ്ങാട്ടിനും ഫ്രാങ്കോയിൽ നിന്നും അനുഭവിക്കേണ്ടി വന്ന ലൈംഗിക അതിക്രമത്തെ കുറിച്ച് പരാതി നൽകി. 2014 മുതൽ 2016 വരെയുള്ള കാലയളവിൽ ബിഷപ്പ് തന്നെ പീഡിപ്പിച്ചു എന്നായിരുന്നു പരാതി. പീഡനം തുടർന്നതോടെയാണ് 2017 മെയിൽ താൻ മഠം വിടാൻ ഒരുങ്ങിയത്. എന്നാൽ, സന്യാസി സമൂഹത്തിലെ മറ്റുള്ളവർ അന്ന് തന്നെ പിന്തിരിപ്പിക്കുകയായിരുന്നു.- കന്യാസ്ത്ര കത്തിൽ പറയുന്നു.\nസീറോ മലബാർ സഭാ അധ്യക്ഷൻ കർദിനാൾ മാർ ആലഞ്ചേരിയെ കണ്ടും താൻ പരാതി പറഞ്ഞിരുന്നു. താൻ സഭാ അധ്യക്ഷന്മാരെ കണ്ട് പരാതി നൽകിയെന്ന് മനസിലായതോടെ ജലന്ധർ ബിഷപ്പ് തന്നെയും തന്റെ സഹോദരിയെയും പൊലീസ് കേസിൽ കുടുക്കാൻ ശ്രമിച്ചു. ഇങ്ങനെ തന്റെയും തന്റെ കുടുംബത്തെയും ബിഷപ്പ് വേട്ടയാടാൻ ശ്രമിച്ചപ്പോഴാണ് പൊലീസിൽ പരാതി നൽകിയതെന്നും കന്യാസ്ത്രീ വ്യക്തമാക്കി. സഭയ്ക്കുള്ളിൽ പരാതി നൽകി പ്രശ്‌നം പരിഹരിക്കാൻ ശ്രമിച്ചപ്പോൾ തന്നെ വേട്ടയാടുന്ന സമീപനമായിരുന്നു ഫ്രാങ്കോ കൈക്കൊണ്ടത്. വത്തിക്കാൻ സ്ഥാനപതിക്ക് പരാതി ചൂണ്ടിക്കാട്ടിയെങ്കിലും അതും ഫലപ്രദമായില്ല.\nകഴുകൻ കണ്ണുകളുള്ള കാമവെറിയൻ മെത്രാൻ..!\nമിഷിണറിസ് ഓഫ് ജീസസ് എന്ന കന്യാസ്ത്ര സമൂഹത്തെ എങ്ങനയാണ് ബിഷപ്പ് ഫ്രാങ്കോ മുളയക്കൻ ദുരുപയോഗം ചെയ്തതെന്ന് അക്കമിട്ട് നിരത്തുന്നുണ്ട് കന്യാസ്ത്രീ പരാതിയിൽ. താൻ നിരന്തരമായി പീഡിപ്പിക്കപ്പെട്ടു. ഇതേക്കുറിച്ച് തനിക്ക് പൂർണമായും പറയാൻ കഴിയുന്ന സാഹചര്യം ഉണ്ടായിരുന്നില്ല. ബിഷപ്പിന്റെ കൂടി അന്തിയുറങ്ങാൻ താൽപ്പര്യം പ്രകടിപ്പിക്കാത്തവരെ അദ്ദേഹം ആസൂത്രിതമായി ആക്രമിക്കുകയാണ് ചെയ്യുന്നത്. ഡിസിപ്ലിന്റെ പേര് പറഞ്ഞ് മറ്റ് സംസ്ഥാനങ്ങളിലേക്ക് സ്ഥലം മാറ്റുന്നതും മറ്റും പതിവായിരുന്നു. തന്നെയും തന്നെ പിന്തുണക്കുന്നവരെയും അപായപ്പെടുത്താൻ ബിഷപ്പ് ശ്രമിക്കുമെന്ന് ഭയന്നിരുന്നു. കന്യാസ്ത്രീ സമൂഹത്തിലെ മുതിർന്നവർ എന്ന നിലയിൽ ഞാൻ പരാതി നൽകേണ്ടിയരുന്നത് ബിഷപ്പിന് തന്നെയായായിരുന്നു. അതുകൊണ്ട് തന്നെ ഇക്കാര്യത്തിൽ പൂർണമായും അഭിപ്രായം പറയാൻ സാധിച്ചില്ല.\nബിഷപ്പ് ഫ്രാങ്കോയുടെ കഴുകൻ കണ്ണുകൾ കന്യാസ്ത്രീ മഠത്തിലെ സിസ്റ്റർമാരുടെ മേൽ പതിച്ചിരുന്നു. തനിക്ക് ആകർഷണം തോന്നുന്ന കന്യാസ്ത്രീകളെ ഉപയോഗിക്കാൻ അദ്ദേഹം ഏതു മാർഗ്ഗവും സ്വീകരിച്ചു. അതിനായി അവരുടെ ബലഹീനതകൾ മുതലെടുക്കുകയായിരുന്നു ചെയ്തത്. 2017 ഏപ്രിൽ മാസത്തിൽ ഒരു സംഭവമുണ്ടായി. ബിഷപ്പുമായി വളരെ അടുപ്പമുള്ള ഒരു യുവ കന്യാസ്ത്രീയുടെ ബന്ധങ്ങൾ പിടിക്കപ്പെട്ടിരുന്നു. ഈതോടെ ഈ കന്യാസ്ത്രീയെ മറ്റ് സംസ്ഥാനത്തേക്ക് അയക്കാൻ നിർദ്ദേശിക്കുകയാണ് ചെയ്തത്. ഈ യുവ കന്യാസ്ത്രീയെ മാറ്റിയ മഠത്തിൽ ബിഷപ്പ് ഒരു രാത്രി ചിലവഴിക്കുകയും ചെയ്തു. രാത്രി 12 മണി മുതൽ സിസ്റ്ററെ ' ആത്മീയ ശുശ്രൂഷ' പഠിപ്പിക്കുകായിരുന്നു.\nഈ സംഭവം അന്ന് മഠത്തിലെ കന്യാസ്ത്രീകൾക്കിടയിൽ ചർച്ചയായ സംഭവമായിരുന്നു. പാരിഷ് ഹൗസുകൾ അടക്കം ഉള്ളപ്പോൾ കന്യാസ്ത്രീ മഠത്തിൽ എന്തിന് ബിഷപ്പ് താമസിക്കുന്നു എന്നചോദ്യം ഉന്ന് തന്നെ ഉയർന്നിരുന്നു. ഈ യുവ കന്യാസ്ത്രീയുമായി അടുപ്പത്തിനായി സൗകര്യപ്രദമായി സ്ഥലത്തേക്ക് മാറ്റി- കന്യാസ്ത്രീ കത്തിൽ വ്യക്തമാക്കുന്നു.\nകള്ളക്കേസിൽ കുടുക്കാനും കേസ് അട്ടിമറിക്കാനും നീക്കം ശക്തം\nബിഷപ്പിനെതിരെ പരാതി നൽകിയതിന് പിന്നാലെ തന്നെയും തന്റെ കുടുംബത്തെയും കള്ളക്കേസിൽ കുടുക്കാൻ ശ്രമമുണ്ടായി. 2018 ജൂൺ മാസത്തിൽ ബിഷപ്പ് ഫ്രാങ്കോയ്ക്ക് വേണ്ടി കോട്ടയം പൊലീസ് സ്‌റ്റേഷനിൽ തന്റെ കുടുംബാംഗങ്ങളെയും കന്യാസ്ത്രീകൾക്കുമെതിരെ കള്ളക്കേസുണ്ടാക്കാൻ ശ്രമിച്ചു. തന്നെ പിന്തുണയ്ക്കുന്ന അഞ്ച് കന്യാസ്ത്രീകൾക്കെതിരായാണ് നീക്കം നടന്നത്. ജലന്ധറിൽ ബിഷപ്പിനുള്ള സ്വാധീനം ഉപയോഗിച്ച് പൊലീസ് കേസുണ്ടാക്കാനും ശ്രമിച്ചു. ഈ നീക്കത്തെ സഭ ചെറുക്കുമെന്ന് കരുതിയപ്പോൾ അതു ഉണ്ടായില്ല.\nപീഡനത്തെ കുറിച്ച് പൊലീസിൽ പരാതി നൽകിയതോടെ കത്തോലിക്കാ സഭയും തന്റെ ഭാഗം കേൾക്കാൻ തയ്യാറായില്ല. സഭ പരാതിക്കാരിയായ തന്നോടും കന്യാസ്ത്രീ സമൂഹത്തോടും രണ്ടാനമ്മയോടെന്ന പോലെയാണ് പെരുമാറുന്നത്. രാഷ്ട്രീയ സ്വാധീനം ഉപയോഗിച്ചും മറ്റും അന്വേഷണ സംഘത്തെ സ്വാധീനിച്ചും കേസ് അട്ടിമറിക്കാനാണ് ബിഷപ്പ് ശ്രമിക്കുന്നത്. അതുകൊണ്ടാണ് താൻ വീണ്ടും സഭാ അതോരിറ്റിയെ സമീപിക്കുന്നതെന്നം കന്യാസ്ത്രീ കത്തിൽ പറയുന്നു.


ക്വാറന്റൈന് ലംഘിച്ചു; പോലീസുകാരന് സസ്‌പെന്‍ഷന് | നേര്‍രേഖ24X7\nക്വാറന്റൈന് ലംഘിച്ചു; പോലീസുകാരന് സസ്‌പെന്‍ഷന്\nതിരുവനന്തപുരം സ്‌പെഷ്യല് ആര്‍മ്ഡ് പോലീസ് ബറ്റാലിയനില് ക്വാറന്റൈന് ലംഘിച്ചതിന്റെ പേരില് ഒരു പോലീസുകാരന് സസ്‌പെന്‍ഷന്. എസ്.എ.പി ക്യാമ്പിലെ പോലീസുകാരനെയാണ് സസ്‌പെന്‍ഡ് ചെയ്തത്.\nക്വാറന്റൈനിലായിരുന്ന പോലീസുകാരന് കുളിക്കാനായി പുറത്തിറങ്ങിയപ്പോഴാണ് സസ്‌പെന്‍ഡ് ചെയ്തത്. കുളിമുറിയുടെ ശോചനീയാവസ്ഥ മൂലം കുളിക്കാനായി ബില്‍ഡിങിന്റെ രണ്ടാം നിലയിലേക്ക് പോയതാണ് പോലീസുകാരന്. അസിസ്റ്റന്റ് കമാന്‍ഡന്റാണ് പോലീസുകാരനെ സസ്‌പെന്‍ഡ് ചെയ്തത്.\nഅതേ സമയം, എസ്.എ.പി ക്യാമ്പിലെ ക്വാറന്റൈന് കേന്ദ്രമാക്കിയ ബാരക്കില് അടിസ്ഥാന സൗകര്യമില്ലെന്ന് പോലീസുകാര് ആരോപിക്കുന്നു. നിലവില് കെട്ടിടം പൂര്‍ണമായും കോവിഡ് ക്വാറന്റൈന് കേന്ദ്രമാണ്. കുളിയ്ക്കാനായി പോകുന്ന നേരം മാസ്‌ക് ധരിച്ചിരുന്നില്ല എന്ന കാരണം പറഞ്ഞാണ് സസ്‌പെന്‍ഡ് ചെയ്തതെന്നും പോലീസുകാര് പറഞ്ഞു.\nനേര്‍രേഖ24X7: ക്വാറന്റൈന് ലംഘിച്ചു; പോലീസുകാരന് സസ്‌പെന്‍ഷന്


എെഎസ്ആര്‍ഒ ചാരക്കേസ്: സുപ്രീം കോടതി വിധി പഠിച്ച് നിയമാനുസൃത നടപടികള് കൈക്കൊള്ളും: മന്ത്രി ഇപി ജയരാജന് – Kairalinewsonline.com\nഎെഎസ്ആര്‍ഒ ചാരക്കേസ്: സുപ്രീം കോടതി വിധി പഠിച്ച് നിയമാനുസൃത നടപടികള് കൈക്കൊള്ളും: മന്ത്രി ഇപി ജയരാജന്\nകേസിലെ ഗൂഡാലോചന അന്വേഷിക്കാനുള്ള സുപ്രീം കോടതി വിധിയെയും സ്വാഗതം ചെയ്യുന്നും\nഎെഎസ്ആര്‍ഒ ചാരക്കേസില് സുപ്രീം കോടതിയുടെ വിധിയുടെ അടിസ്ഥാനത്തില് വിധി പഠിച്ച് സര്‍ക്കാര് ആവശ്യമായ നടപടി കൈക്കൊെള്ളുമെന്ന് മന്ത്രി ഇപി ജയരാജന്. തിരുവനന്തപുരത്ത് മാധ്യമങ്ങളോട് സംസാരിക്കുകയായിരുന്നു അദ്ദേഹം.\nകേസിലെ ഗൂഡാലോചന അന്വേഷിക്കാനുള്ള സുപ്രീം കോടതി വിധിയെയും സ്വാഗതം ചെയ്യുന്നും. സര്‍ക്കാര് നമ്പി നാരായണനെതിരായ ഒരു നിലപാടും സ്വീകരിച്ചിട്ടില്ല.\nകേസ് കരുണാകരനെ പുറത്താക്കാന് അവര്‍ക്കിടയില് നിന്ന് തന്നെ ഉയര്‍ന്ന് വന്ന കേസാണിതെന്ന് കോണ്‍ഗ്രസുകാര് തന്നെ പറഞ്ഞിട്ടുണ്ട്.\nയഥാര്‍ത്തത്തില് കേസില് കോടതി വിധിച്ച നഷ്ടപരിഹാരം നമ്പിനാരായണന് നല്‍കേണ്ടത് കെപിസിസിയും കെപിസിസി അധ്യക്ഷനുമാണെന്നും ഇപി ജയരാജന് മാധ്യമങ്ങളോട് പറഞ്ഞു.\nസംസ്ഥാനത്ത് ദുരിതാശ്വാസ പ്രവര്‍ത്തനങ്ങള് ത്വരിത വേഗത്തിലാണ് നടക്കുന്നത്. പ്രളയ ബാധിത മേഖലയിലെ 99 ശതമാനം വീടുകളും വൃത്തിയാക്കിക‍ഴിഞ്ഞു.\nദുരിതാശ്വാസ പ്രവര്‍ത്തനങ്ങള്‍ക്കായി ഇതുവരെ 1236 കോടി രൂപ അനുവദിച്ചതായും അദ്ദേഹം പറഞ്ഞു. എല്ലാ ജില്ലകളിലും മന്ത്രിമാരുടെ നേതൃത്വത്തില് ദുരിതാശ്വാസ ഫണ്ട് ശേഖരണ പരുപാടികള് നടക്കുന്നുണ്ട് നല്ല പ്രതികരണമാണ് ജനങ്ങളില് നിന്നും ഉണ്ടാവുന്നത്.\nസംസ്ഥാനത്ത് ദുരന്ത നിവാരണ പ്രവര്‍ത്തനം നല്ല രീതിയില് നടക്കുന്നു തദ്ദേശ സ്ഥാപനങ്ങള് നല്ല രീതിയില് ഈ പ്രവര്‍ത്തനം നടത്തുന്നുണ്ട്. 40000 കോടി രൂപയുടെ നഷ്ടമാണ് സംസ്ഥാനത്താകെ ഉണ്ടായതെന്ന് മന്ത്രി പറഞ്ഞു.\nകേന്ദ്ര മാനദണ്ഡങ്ങള് അനുസരിച്ച് ലഭിക്കുന്ന ദുരിതാശ്വാസ തുകയ്ക്ക് ആവശ്യമായ നിവേദനം കേന്ദ്രത്തിന് നല്‍കിക്ക‍ഴിഞ്ഞു.\nമുഖ്യമന്ത്രി ആരോഗ്യവാനായിത്തന്നെ സംസ്ഥാനത്തെ ഭരണ പ്രവര്‍ത്തനങ്ങളില് ഏര്‍പ്പെടുന്നുണ്ടെന്നും മുഖ്യമന്ത്രിയുടെ അഭാവത്തിലും ഭരണ കാര്യങ്ങളിലോ ദുരിതാശ്വാസ പ്രവര്‍ത്തനങ്ങളിലോ തീരുമാനങ്ങളെടുക്കാന് കാലതാമസമുണ്ടായിട്ടില്ലെന്നും അദ്ദേഹം പറഞ്ഞു.\nRelated Items:Bigstory, E P Jayarajan\nകേരളം ഇന്ന് പോളിംഗ് ബൂത്തിലേക്ക്; വിധിയെഴുതുന്നത് 2.61 കോടി വോട്ടര്‍മാര്\nജല സുരക്ഷ എന്ന ഉത്തരവാദിത്തം സമൂഹം ഏറ്റെടുത്തല് മാത്രമേ വരള്‍ച്ചയെ പ്രതിരോധിക്കാന് ക‍ഴിയൂ; പ്രളയാനന്തരം നദികളില് ജലനിരപ്പ് താഴുന്നത് സംബന്ധിച്ച് പഠനം ആരംഭിച്ചതായി മന്ത്രി മാത്യു ടി തോമസ്


കശ്മീരിൽ മൂന്ന് ഭീകരരെ സൈന്യം വധിച്ചു | Global Indian News\nHome Latest news കശ്മീരിൽ മൂന്ന് ഭീകരരെ സൈന്യം വധിച്ചു\nകശ്മീരിൽ മൂന്ന് ഭീകരരെ സൈന്യം വധിച്ചു\nശ്രീനഗർ : ജമ്മുകശ്മീരിൽ മൂന്ന് ഭീകരരെ സൈന്യം വധിച്ചു. അവന്തിപ്പോറയിൽ നടന്ന ഏറ്റുമുട്ടലിലാണ് ഭീകരരെ സൈന്യം വധിച്ചത്. അവന്തിപ്പോറയിലെ ത്രാൽ പ്രദേശത്തായിരുന്നു ഏറ്റുമുട്ടൽ. പോലീസും അർദ്ധസൈനിക വിഭാഗങ്ങളും സംയുക്തമായി നടത്തിയ ഓപ്പറേഷനിലാണ് ഭീകരരെ വകവരുത്തിയത്.കൊല്ലപ്പെട്ട ഭീകരരെ തിരിച്ചറിഞ്ഞിട്ടില്ല. കൂടുതൽ ഭീകരരുണ്ടോ എന്നറിയാൻ പരിശോധന പുരോഗമിക്കുകയാണ്.\nPrevious articleകെഎം ഷാജി കാസർകോട്ട് മത്സരിച്ചേക്കും\nNext articleവേൾഡ് മലയാളി കൗൺസിൽ ഗ്ലോബൽ ഗ്രീൻ വില്ലേജ് നിർമ്മാണ ഉത്‌ഘാടനം ശ്രീ മോൻസ് ജോസഫ് എം എൽ എ നിർവ്വഹിച്ചു


കോവിഡ് ചികിത്സയിലായിരുന്ന പിതാവ് മരിച്ചു; ആശുപത്രി ബില്ല് വന്നത് 16 ലക്ഷം രൂപ\nഒടുവിൽ മരണശേഷം മൃതദേഹം സംസ്കാരത്തിനായെത്തിച്ച ആംബുലൻസിന് ഈടാക്കിയത് 8000 രൂപയാണ്\n04 May, 2020 at 12:40 PM\nകോവിഡ് ചികിത്സയിലായിരുന്ന പിതാവിന്റെ മരണത്തെക്കൂടാതെ യുവാവിന് ഇരട്ടപ്രഹരം നൽകി ചികിത്സക്കായുള്ള ആശുപത്രി ബില്ല്. മുംബൈ സാന്താക്രൂസിൽ താമസിക്കുന്ന യുവാവിനാണ് ദുരനുഭവം. കോവിഡ് ലക്ഷണങ്ങളോടെ ചികിത്സയിലായിരുന്ന പിതാവിന്‍റെ 15 ദിവസത്തെ ഐസിയു വാസത്തിന് 16 ലക്ഷം രൂപയാണ് ബില്ല് വന്നത്.\nഎന്നാൽ അധിക ബില്ലാണ് നൽകിയതെന്ന വാദം ആശുപത്രി അധികൃതർ നിഷേധിച്ചു. പല അവയവങ്ങളുടെയും പ്രവർത്തനം നേരായി നടക്കാത്ത രീതിയിൽ വളരെ ഗുരുതരാവസ്ഥയിലാണ് രോഗിയെ കൊണ്ടുവന്നതെന്നും നൽകാവുന്ന മെച്ചപ്പെട്ട ചികിത്സ തന്നെ നടത്തിയെന്നും അധികൃതർ വ്യക്തമാക്കുന്നു.\nപിതാവിനെ ആശുപത്രിയിൽ പ്രവേശിപ്പിച്ച സമയത്ത് തങ്ങളുടെ കുടുംബം ക്വാറന്റീനിലായതിനാൽ കാര്യങ്ങൾ സംസാരിച്ചതെല്ലാം ഫോണിലൂടെയും ഇമെയിലൂടെയുമാണ്. എന്നാൽ ചികിത്സാചെലവിനെക്കുറിച്ച് ഒരു വിവരവും ആശുപത്രി കൈമാറിയിരുന്നില്ലെന്നും യുവാവ് പറയുന്നു. ഇടക്ക് നൽകിയ ബില്ല് അടക്കാൻ തയ്യാറല്ലെങ്കിൽ അച്ഛന്റെ ചികിത്സ നിർത്തുമെന്ന് ഭീഷണിപ്പെടുത്തിയിരുന്നു.\nഒടുവിൽ മരണശേഷം മൃതദേഹം സംസ്കാരത്തിനായെത്തിച്ച ആംബുലൻസിന് ഈടാക്കിയത് 8000 രൂപയാണ്. പിതാവിനെ നഷ്ടപ്പെട്ട വേദനക്കൊപ്പം ഭീമന് ആശുപത്രി ബില്ല് കൂടി കിട്ടിയ വേദനയിലാണ് യുവാവ്. മുംബൈയിലെ തന്നെ പല സ്വകാര്യ ആശുപത്രികളും കോവിഡ് ചികിത്സക്ക് അധികചാർജ് ഈടാക്കുന്നതായി നിരവധി പരാതികൾ വരുന്ന പശ്ചാത്തലത്തിലാണ് പുതിയ സംഭവം.


സീറ്റ് വിവാദം: രമേശനെ ഡിവൈഎഫ്ഐ പുറത്താക്കി | VV Rameshan, DYFI, CPM, Sef Finance, Pariyaram, Medical College, ഡിവൈഎഫ്‌ഐ, പരിയാരം, സ്വാശ്രയം, സിപിഎം, വിവി രമേശന്, തിരുവനന്തപുരം, മെഡിക്കല് കോളെജ്\t- Malayalam Oneindia\n9 min ago ആ തെറ്റ് ഇനി ആവര്‍ത്തിക്കില്ല.... മുനിസിപ്പല് ഓഫീസറെ മര്‍ദിച്ചതിന് മാപ്പ് ചോദിച്ച് ബിജെപി എംഎല്‍എ\n9 min ago കുമാരസ്വാമി സര്‍ക്കാര് വിശ്വാസവോട്ടെടുപ്പ് നേരിട്ടേക്കില്ല, ഉടന് താഴെ വീഴുമെന്നും ബിജെപി എംപി\n12 min ago കര്‍ണാടക: നെഞ്ച് വേദനയെത്തുടർന്ന് കോണ്‍ഗ്രസ് എംഎൽഎ ആശുപത്രിയിൽ.. റിപ്പോർട്ട് തേടി നിയമസഭ സ്പീക്കർ!\n15 min ago കോണ്‍ഗ്രസ് ഇത് എന്ത് ഭാവിച്ച്? ആദ്യം വിമതരുടെ കാര്യത്തില് തീരുമാനം വേണമെന്ന്... ലക്ഷ്യം മറ്റൊന്ന്\nMovies പുതിയ ട്രെന്‍ഡുമായി പൃഥ്വിരാജ്! പൃഥ്വിയ്ക്ക് ഗ്ലാമര് കൂടി വരികയാണെന്ന് ആരാധകര്,പുതിയ ചിത്രം വൈറല്\nFinance ലോക കോടീശ്വര പട്ടികയിൽ ബിൽ ഗേറ്റ്സിന്റെ രണ്ടാം സ്ഥാനവും തെറിച്ചു\nസീറ്റ് വിവാദം: രമേശനെ ഡിവൈഎഫ്ഐ പുറത്താക്കി\nPublished: June 29 2011, 8:29 [IST]\nതിരുവനന്തപുരം: പരിയാരം സഹകരണ മെഡിക്കല് കോളെജില് മകള്‍ക്ക് എന്‍ആര്‍ഐ ക്വാട്ടയില് സീറ്റ് തരപ്പെടുത്തിയ പ്രശ്‌നത്തെത്തുടര്‍ന്ന് സംസ്ഥാന ട്രഷറര് വിവി രമേശനെ ഡിവൈഎഫ്‌ഐയില് നിന്നും പുറത്താക്കാന് തീരുമാനിച്ചു.\nഡവൈഎഫ്‌ഐ സംസ്ഥാന സമിതിയാണ് ഇതുസംബന്ധിച്ച തീരുമാനം കൈക്കൊണ്ടത്. മകള്‍ക്കായി സീറ്റ തരപ്പെടുത്തിയ സംഭവത്തില് ഒരു ഡിവൈഎഫ്‌ഐ നേതാവ് കാണിക്കേണ്ട ജാഗ്രതയും ഉത്തരവാദിത്വവും രമേശന് കാണിച്ചില്ലെന്ന് ആരോപിച്ചാണ് നടപടി. ഇക്കാര്യം ഡിവൈഎഫ്‌ഐ വാര്‍ത്താ കുറിപ്പില് അറിയിച്ചു.\nപ്രശ്‌നത്തില് തനിക്കു രാഷ്ട്രീയവും ധാര്‍മികവുമായ വീഴ്ച പറ്റിയെന്നു സമ്മതിച്ച രമേശന് ഏത് അച്ചടക്കനടപടിയും നേരിടാന് സന്നദ്ധനാണെന്നു യോഗത്തില് പറഞ്ഞു. രക്ഷിതാവെന്ന നിലയിലുള്ള ആഗ്രഹങ്ങള്‍ക്കും താല്‍പ്പര്യങ്ങള്‍ക്കും കീഴ്‌പ്പെട്ടുപോയെന്നും അദ്ദേഹം കുറ്റസമ്മതം നടത്തി.\nസിപിഎം പോളിറ്റ് ബ്യൂറോ അംഗം കോടിയേരി ബാലകൃഷ്ണന്, കേന്ദ്രകമ്മിറ്റിയംഗം ഇ.പി. ജയരാജന് എന്നിവരുടെ സാന്നിധ്യത്തില് ചേര്‍ന്ന ഫ്രാക്ഷന് യോഗത്തിലാണു രമേശനെ പുറത്താക്കാന് ധാരണയായത്.\nതുടര്‍ന്നു സംസ്ഥാനസമിതി ചേര്‍ന്ന് ഇക്കാര്യം തീരുമാനിക്കുകയായിരുന്നു. യോഗത്തില് രൂക്ഷവിമര്‍ശനമാണു രമേശനെതിരേ ഉയര്‍ന്നത്. സ്വാശ്രയസമരം ശക്തമാകുന്നതിനിടെ ഉണ്ടായ വിവാദം പൊതുജനമധ്യത്തില് സംഘടനയ്ക്ക് അവമതിപ്പുണ്ടാക്കിയെന്നായിരുന്നു വിമര്‍ശനം.\nകൂത്തുപറമ്പ് രക്തസാക്ഷി സ്മരണകളെ മകളുടെ സീറ്റുമായി ബന്ധപ്പെട്ട വിവാദത്തിലൂടെ രമേശന് ഒറ്റുകൊടുത്തതായും ആരോപണമുണ്ടായി. യോഗത്തില് ആരും രമേശന് അനുകൂലമായി സംസാരിച്ചില്ല.\nവാര്‍ത്താസമ്മേളനം നടത്തി വീഴ്ച പൊതുസമൂഹത്തിനു മുന്നില് തുറന്നുപറഞ്ഞതാണെന്നും രമേശന് ചൂണ്ടിക്കാട്ടി. വി.എസ്. പക്ഷത്തായിരുന്ന ഡിവൈഎഫ്‌ഐയെ പിണറായിപക്ഷത്തേക്കു ചായിക്കുന്നതില് നേതൃപരമായ പങ്കുവഹിച്ചയാളാണു രമേശന്. 47 വയസായിട്ടും അദ്ദേഹം ഡിവൈഎഫ്‌ഐ നേതൃത്വത്തില് കടിച്ചുതൂങ്ങിക്കിടക്കുകയാണെന്ന് നേരത്തേ വിമര്‍ശനമുയര്‍ന്നിരുന്നു.\nകൂടുതൽ dyfi വാർത്തകൾ\nചിറ്റൂരിൽ ജനതാദൾ-ഡിവൈഎഫ്ഐ സംഘർഷം:3പേർക്ക് പരിക്ക്!! ആളുകളെ വിളിച്ചു വരുത്തി ആക്രമിച്ചതെന്ന്!!\nഡിവൈഎഫ്ഐ നേതാവിനെതിരേ സോഷ്യല് മീഡിയയില് പ്രചാരണം: പീഡനമെന്ന് ആരോപണം!!\nബാത്ത് റൂമില് ഒളിക്യാമറ വെച്ചതായി ആരോപണം: കോഴിക്കോട് നാട്ടുകാര് ഹോട്ടല് അടിച്ചു തകര്‍ത്തു\nകല്ലട ബസില് മാനഭംഗശ്രമമെന്നു യുവതിയുടെ പരാതി: കോഴിക്കോട്ടെ കല്ലട ഓഫീസ് ഡിവൈഎഫ്‌ഐ താഴിട്ടുപൂട്ടി\nഡിവൈഎഫ്ഐയിൽ പൊട്ടിത്തെറി; പികെ ശശിക്കെതിരെ പരാതി നൽകിയ വനിതാ നേതാവ് രാജിവെച്ചു\nഡിവൈഎഫ്ഐ നേതാവ് ബിജെപിയില് ചേര്‍ന്നു!! രൂക്ഷ പ്രതികരണവുമായി സംസ്ഥാന സമിതി അംഗം\nഡിവൈഎഫ്ഐ പ്രവർത്തകനെ വധിക്കാൻ ശ്രമിച്ച കേസി‍ൽ5ബിജെപി പ്രവർത്തകർ അറസ്റ്റിൽ\nആലപ്പുഴയിൽ ഡിവൈഎഫ്ഐ - ആര്‍എസ്എസ് സംഘര്‍ഷം; ഡിവൈഎഫ്ഐ പ്രവർത്തകന് കുത്തേറ്റു\nതൃശൂരിൽ ഡിവൈഎഫ്ഐ.-ബിജെപി പ്രവര്‍ത്തകര് തമ്മില് സംഘര്‍ഷം; എട്ടുപേര്‍ക്ക് പരിക്ക്, പരുക്കേറ്റവരല്ലാം പഴഞ്ഞി പട്ടിത്തടം സ്വദേശികൾ!!\ndyfi cpm pariyaram medical college ഡിവൈഎഫ്‌ഐ പരിയാരം സ്വാശ്രയം സിപിഎം തിരുവനന്തപുരം മെഡിക്കല് കോളെജ്\nIn an embarrassment to DYFI, the youth wing of CPM in Kerala, its state Treasurer VV Ramesan has been expelled from the party in connection with the Pariyaram medical college seat row,\nStory first published: Wednesday, June 29, 2011, 8:29 [IST]\nകര്‍ണാടകയില് ഒരാഴ്ച്ചക്കുള്ളില് ബിജെപി സര്‍ക്കാര് രൂപീകരിക്കും: സഖ്യസര്‍ക്കാര് വീഴുമെന്നുറപ്പ്\nഒരു കോണ്‍ഗ്രസ് എംഎല്‍യെ കൂടെ കാണാനില്ല! 101 ല് നിന്ന് 100 ലേക്ക്!! എല്ലാ പ്രതീക്ഷകളും അസ്തമിച്ചു


'തൃത്താല കേശവന് എന്ന് കേട്ടപ്പോള് കൊമ്പനാനയെന്ന് തോന്നിയോ?' | ravi menon\nNov 7, 2019, 09:21 PM IST\nഈശ്വരന് കനിഞ്ഞനുഗ്രഹിച്ച വിരലുകളാണ് ഇരുവരുടെയും എന്ന് തോന്നും ചിലപ്പോള്. കേശവന് മേളപ്പെരുക്കത്തിനും ഡോക്ടര് രോഗശുശ്രൂഷയ്ക്കുമാണ് അവ ഉപയോഗിച്ചതെന്ന വ്യത്യാസം മാത്രം.\nക്ഷീണിച്ചവശനായി, ഇതാ ഇപ്പോ വീഴും എന്ന മട്ടില് നിന്ന എന്നെ അടുത്തുള്ള ബെഞ്ചില് പതുക്കെ പിടിച്ചുകിടത്തി ഡോക്ടര് ബാലചന്ദ്രന്. പിന്നെ പള്‍സും ബി പിയും പരിശോധിച്ചു; കണ്ണിന്റെ കൃഷ്ണമണിക്ക് ചുറ്റും അതിവേഗം പടര്‍ന്നുകൊണ്ടിരുന്ന മഞ്ഞനിറം തിരിച്ചറിഞ്ഞു. എല്ലാ പരിശോധനക്കും ഒടുക്കം സ്റ്റെതസ്‌കോപ്പ് അഴിച്ചു വെച്ച് ഡോക്ടര് വിധിയെഴുതുന്നു: ``മഞ്ഞപ്പിത്തമാണ്. നല്ല ക്ഷീണം ഉണ്ടാവും. തല്‍ക്കാലം ഇവിടെ ഒരു മുറിയില് കിടക്കട്ടെ. ഗ്ലൂക്കോസ് ഡ്രിപ്പ് കൊടുത്ത് ക്ഷീണം മാറ്റീട്ട് പറഞ്ഞയക്കാം...''\nഒപ്പമുണ്ടായിരുന്ന വല്യമ്മ ചോദിച്ചു: ``അപ്പൊ മരുന്നൊന്നും വേണ്ടേ?''\nഡോക്ടര് ചിരിച്ചു; ഒരു കുസൃതിച്ചിരി. എന്നിട്ട് എന്നോടും വല്യമ്മമാരോടുമായി പറഞ്ഞു: ``നല്ലൊരു മരുന്ന് അവിടെ കാത്തിരിക്കിണുണ്ട്. അതിനോളം വരില്യ ഒന്നും. ചെന്നു നോക്കിയാല് അറിയാം. ബാക്കി മരുന്നൊക്കെ വഴിയേ....''\nആര്‍ക്കും ഒന്നും മനസ്സിലായില്ല. അതേതാ അങ്ങനെയൊരു മരുന്ന്? മഞ്ഞപ്പിത്തത്തിന് കീഴാര്‍നെല്ലി അരച്ചു കലക്കി കഷായമാക്കി വെറും വയറ്റില് കുടിക്കുന്നതാണ് നാട്ടുനടപ്പ്. ഇനിയിപ്പോള് എന്നെ പ്രവേശിപ്പിക്കാന് പോകുന്ന മുറിയില് ആ കഷായം കുപ്പിയിലാക്കി വെച്ചിരിക്കുമോ ഞങ്ങളുടെ ``കുടുംബ'' ഡോക്ടര് (കുടുംബാംഗവും) കൂടിയായ ഡോ ബാലചന്ദ്രന്? ഓര്‍ത്തപ്പോഴേ പ്രീഡിഗ്രിക്കാരന്റെ അടിവയറ്റില് നിന്ന് കയ്പ്പ് തികട്ടിവന്നു. കഷായമാണെങ്കിലും ഇത്തിരി പഞ്ചസാരയോ ശര്‍ക്കരയോ ഇട്ട് കുടിക്കാന് സമ്മതിച്ചിരുന്നെങ്കില്.....\nവല്യമ്മമാരുടെ സഹായത്തോടെ വേച്ചുവേച്ച് അവശനായി ആശുപത്രിയുടെ പിന്‍ഭാഗത്തെ മുറികളിലൊന്നില് ചെന്നുകയറിയപ്പോള് അത്ഭുതം. അവിടെ ഞങ്ങളെ കാത്തിരുന്ന ``മരുന്നി''ന് മനുഷ്യരൂപമായിരുന്നു. കാഴ്ച്ചയില് സാത്വികന്. അര്‍ദ്ധനഗ്നന്. കാവിമുണ്ട് മാത്രം വേഷം. നെറ്റി മുഴുക്കെ ഭസ്മം. അല്‍പ്പം നര കയറിയ താടിയിലൂടെയും നെഞ്ചിലെ ഇടതൂര്‍ന്ന രോമങ്ങളിലൂടെയും വിരലോടിച്ച് കട്ടിലില് പുഞ്ചിരിച്ചുകൊണ്ട് ചമ്രം പടിഞ്ഞിരിക്കുന്നു അയാള്. എവിടെയാണ് ഈ മനുഷ്യനെ മുന്‍പ് കണ്ടിട്ടുള്ളതെന്ന് ഓര്‍ക്കാന് ശ്രമിക്കുകയായിരുന്നു ശരീരമാസകലം വേദന പടര്‍ന്ന ആ മഞ്ഞപ്പിത്താവസ്ഥയിലും ഞാന്.\n``ഇദ്ദേഹത്തെ അറിയില്ലേ? തൃത്താല കേശവപ്പൊതുവാള്...ചെണ്ടയുടെ ആശാനാണ്.'' -- ഡോക്ടര് ബാലചന്ദ്രന്റെ പരിചയപ്പെടുത്തല്. ചിരി മായ്ച്ച് മുഖത്ത് കൃത്രിമ ഗൗരവം വരുത്തി പൊതുവാള് ഉടനടി ഇടപെടുന്നു: ``ഏയ് അങ്ങന്യോന്നൂല്യ. ചെണ്ട കൊട്ടിക്കണതിലാണ് നമുക്ക് മിടുക്ക്.'' മുറിയില് പൊടുന്നനെ ചിരിയുടെ പൂരം.\nആ ചിരിയില് നിന്നായിരുന്നു ജീവിതത്തില് ഒരിക്കലും മറക്കാനാവാത്ത ഒരു കൂടിക്കാഴ്ച്ചയുടെ തുടക്കം. തായമ്പകയുടെ കുലപതിക്കൊപ്പം കോട്ടക്കല് ആര്യവൈദ്യശാല ചാരിറ്റബിള് ഹോസ്പിറ്റലില് (ധര്‍മാസ്പത്രി എന്ന് നാടന് മലയാളം) അന്ന് ചെലവഴിച്ച മണിക്കൂറുകള് ഇന്നുമുണ്ട് ഓര്‍മ്മയില് -- നാല് പതിറ്റാണ്ടിനിപ്പുറവും. കോട്ടക്കല്‍ക്കാരുടെ പ്രിയ ഡോക്ടറായ പി ബാലചന്ദ്രന് ഏറ്റവും മികച്ച കുടുംബ ഡോക്ടര്‍ക്കുള്ള ഐ എം എ പുരസ്‌കാരം ലഭിച്ച സന്തോഷവാര്‍ത്ത അറിഞ്ഞപ്പോള് ആദ്യം ഓര്‍മ്മയില് വന്നുനിറഞ്ഞത് പോയി മറഞ്ഞ ആ കാലവും ആ അമൂല്യ നിമിഷങ്ങളും തന്നെ.\n`` കൊറച്ചുനേരം ഇവടെ കിടന്നോട്ടെ. ഡ്രിപ്പ് തീര്‍ത്തിട്ട് വിടാം. രണ്ടാള്‍ക്കും മുഷിയില്യ. ഇയാള്‍ക്ക് അസാരം എഴുത്തും വായനയുമൊക്കെ ഉണ്ടത്രേ..'' -- തിരിച്ചുപോകും മുന്‍പ് ഡോ ബാലചന്ദ്രന് തൃത്താല കേശവനോട് പറഞ്ഞു. കോഴിക്കോട് ദേവഗിരി കോളേജില് നിന്ന് പ്രീഡിഗ്രി പാസായി ഡിഗ്രി കോഴ്സിന് ചേരാന് തയ്യാറെടുക്കുന്ന കാലത്തായിരുന്നു നിനച്ചിരിക്കാതെ മഞ്ഞപ്പിത്തത്തിന്റെ ``അപഹാരം''. അന്നും വാരികകളില് എഴുത്തുണ്ട്. സ്‌പോര്‍ട്‌സിനെ കുറിച്ചാണെന്ന് മാത്രം. ചിലപ്പോള് വല്യമ്മമാര് ആരെങ്കിലും അക്കാര്യം ഡോക്ടറോട് പറഞ്ഞിരിക്കാം. അല്ലാതെ എഴുത്തിന്റെയും വായനയുടെയും കാര്യം അദ്ദേഹം അറിയാന് വഴിയില്ലല്ലോ...തെല്ലൊരു മതിപ്പോടെ രോഗിയെ നോക്കി വിനയപൂര്‍വം കൈകൂപ്പി പൊതുവാള്. രോഗിയ്ക്ക് സങ്കോചം: ``ഏയ്.. വലുതായിട്ടൊന്നൂല്യ.'' തളര്‍ച്ച ബാധിച്ച ശബ്ദത്തില് അവന് പറഞ്ഞു.\nകൂടെ വന്നവരെല്ലാം താമസിയാതെ യാത്രയാകുന്നു. മുറിയില് മഞ്ഞപ്പിത്തക്കാരനും ചെണ്ടമാന്ത്രികനും മാത്രം. സ്റ്റാന്‍ഡില് തലകീഴായി തൂക്കിയിട്ട കുപ്പിയില് നിന്ന് പ്ലാസ്റ്റിക് ട്യൂബിലൂടെ ഗ്ലൂക്കോസ് തുള്ളികള് മന്ദമന്ദം ശരീരത്തിലേക്ക് പ്രവേശിക്കുന്ന അതിവിരസമായ ദൃശ്യം നോക്കി മലര്‍ന്നു കിടക്കവേ, അപ്പുറത്തെ കട്ടിലില് നിന്ന് പൊതുവാള് ചോദിച്ചു: ``നല്ല ക്ഷീണം ഇണ്ടാവും അല്ലേ? സാരല്യ. ബാലചന്ദ്രന് ഡോക്ടര് ഏറ്റെടുത്തില്ല്യേ? ഇനീപ്പോ പേടിക്കാനില്ല്യ. മൂപ്പരെ ഒന്ന് വെറുതെ കണ്ടാല് തന്നെ മനസ്സിനൊരു തണുപ്പ് തോന്നും ..നല്ല കൈപ്പുണ്യം ഉള്ള ആളാ....'' കുട്ടിക്കാലം മുതലേ അനുഭവിച്ചറിഞ്ഞിരുന്ന കാര്യമായതിനാല് മറിച്ചൊന്നും പറയാനുണ്ടായിരുന്നില്ല.\nസ്‌കൂള് വിദ്യാര്‍ത്ഥിയായിരുന്ന കാലത്ത് ഒരിക്കല് കണ്ടിട്ടുണ്ട് തൃത്താല കേശവനെ. കോട്ടക്കല് പൂരക്കാലത്താവണം. അതോ ഗുരുവായൂരില് വെച്ചോ? അനന്തമായ ആള്‍ക്കൂട്ടത്തിനപ്പുറത്ത് ചെണ്ടയില് വിസ്മയം തീര്‍ക്കുന്ന ഇന്ദജാലക്കാരന്റെ മങ്ങിയ രൂപമേ മനസ്സിലുള്ളൂ. പക്ഷേ ആ ശബ്ദഘോഷം ഇപ്പോഴും ഓര്‍മ്മയിലുണ്ട്. ഒപ്പം ഉണ്ടായിരുന്ന അമ്മമ്മ ``അതാണ് സാക്ഷാല് തൃത്താലക്കേശവന്'' എന്ന് ചൂണ്ടിക്കാണിച്ചുതന്നതും. ``കുട്ടി വിചാരിച്ചിട്ടുണ്ടാവും അമ്മമ്മ ഏതോ ആനയെ കുറിച്ചാണ് പറയണത് എന്ന്, അല്ലേ?'' -- ആദ്യാനുഭവം വിവരിച്ചപ്പോള് ചിരിയോടെ പൊതുവാളിന്റെ ചോദ്യം. ``കൊട്ടില് കൊമ്പനാന തന്നെയല്ലേ അങ്ങ്'' എന്ന് എന്റെ മറുപടി. ``അന്നൊക്കെ ദിവസോം മേളം ഉണ്ടാകും. ആ കാലമൊക്കെ പോയി. ഇന്നിപ്പോ കുട്ട്യോള്‍ക്ക് രസിക്കാന് വേറെ ധാരാളം കാര്യങ്ങള് ഉണ്ടല്ലോ. ഇപ്പൊ വിദേശികള്‍ക്കാണ് ചെണ്ടയോട് ഭ്രാന്ത്..'' -- പോയി മറഞ്ഞ നല്ല നാളുകളെക്കുറിച്ച് ആത്മഗതം പോലെ കേശവപ്പൊതുവാള് പറഞ്ഞു.\nകിഴക്കന് യൂറോപ്പില് പര്യടനം കഴിഞ്ഞു തിരിച്ചെത്തിയിരുന്നതേ ഉള്ളൂ പൊതുവാള്. ബള്‍ഗേറിയയിലും മറ്റും വച്ചെടുത്ത ചില പടങ്ങള് ആവേശത്തോടെ എന്നെ കാണിച്ചു അദ്ദേഹം. ഒപ്പം മറക്കാനാവാത്ത ചില അനുഭവങ്ങള് പങ്കുവെച്ചു;എല്ലാം സ്വതസിദ്ധമായ ശൈലിയില് നേരംപോക്ക് കലര്‍ത്തിക്കൊണ്ട്. ഗ്ലൂക്കോസും പൊതുവാളിന്റെ നര്‍മ്മഭാഷണവും ചേര്‍ന്ന് അതിനകം എന്റെ ക്ഷീണത്തെ പമ്പകടത്തിയിരുന്നു. ``റഷ്യേല് പോയപ്പഴാണ് വോഡ്ക രുചിച്ചത്. മ്മടെ പട്ടച്ചാരായം തന്നെ സാധനം. പക്ഷേ അന്തസ്സുള്ളോനാ. ഒരു കരുതലൊക്കെയുണ്ട്. അകത്തുചെന്നയുടന് കേറി അക്രമിക്കില്യ. പതുക്കെയേ പ്രഹരിക്കൂ...'' ദീര്‍ഘമായ പൊട്ടിച്ചിരിക്കൊടുവില് അപ്രതീക്ഷിതമായി കയ്യാംഗ്യത്തോടെ ഒരു ചോദ്യം: ``ഇയാള്‍ക്ക് സേവ ണ്ടോ? കണ്ടിട്ട് തോന്നീല്യ. ഇല്ല്യെങ്കില് അതാ നല്ലത്. ഇനി തൊടങ്ങി വെക്കണ്ട ട്ട്വോ. നമ്മളോ അതിന്റെ ആളായി ...''\nഇടതടവില്ലാതെ സംസാരിച്ചുകൊണ്ടിരുന്നു ചെണ്ടയുടെ ചക്രവര്‍ത്തി -- സന്ദര്‍ശിച്ച നാടുകളെ കുറിച്ച്. കണ്ടുമുട്ടിയ മഹാന്മാരെ കുറിച്ച്. ആത്മ സുഹൃത്തായ ഡോ ബാലചന്ദ്രനെ കുറിച്ച്.. ``ഈ ബാലചന്ദ്രന് ഡോക്ടര് ഇല്ല്യെങ്കില് ഞാന് തന്നെ ണ്ടാവില്യായിരുന്നു എന്ന് തോന്നും ചെലപ്പോ. അത്രക്കും സ്‌നേഹമാണ് എന്നോട്. ഇടക്ക് രാവിലെ എണീക്കുമ്പോള് ഒരു വയ്യായ തോന്നും. പിന്നെ ഒന്നും ചിന്തിക്കില്യ, നേരെ ഇങ്ങട്ട് പോരും. ഇബടെ വന്ന് നേരെ മൂപ്പരെ മുന്‍പില് ചെന്ന് കിടക്കും. തിരിച്ചു പോരും വരെ ഞാന് പിന്നെ അദ്ദേഹത്തിന്റെ അടിമയാണ്. മദ്യം തൊടില്യ. ഇവിടുന്ന് പോകുമ്പോ പുതിയ ഒരാളായിട്ടുണ്ടാകും.. അതാണ് മൂപ്പരുടെ ഒരു ജാലവിദ്യ ..'' ഹൃദയത്തിന്റെ അടിത്തട്ടില് നിന്നുള്ള വാക്കുകളാണതെന്ന് ആ കണ്ണുകളിലെ നനവ് വിളിച്ചു പറയുന്നുണ്ടായിരുന്നു.\nരാത്രി വൈകി യാത്ര പറയുമ്പോള് തൃത്താല കേശവന് എന്റെ കൈകള് രണ്ടും ചേര്‍ത്തു പിടിച്ചു: ``സന്തോഷായി. ആദ്യം കണ്ടപ്പോള് ഞാന് വിചാരിച്ചു ഇയാളോട് ഇപ്പൊ എന്താ സംസാരിക്ക്യാന്ന്. പ്രായം അത്രയല്ലേ ഉള്ളൂ തനിക്ക്. നമുക്ക് ഇഷ്ടംള്ള വിഷയങ്ങളില് ഇപ്പഴത്തെ ചെറുപ്പക്കാര്‍ക്ക് ഇഷ്ടം തോന്നണം എന്നില്ല്യല്ലോ. ഏതായാലും തന്നെ എനിക്ക് ഇഷ്ടായി.... '' നിശബ്ദനായി ആ കൈവിരലുകള് തലോടി നിന്നു ഞാന്. എന്ത് മന്ത്രമായിരിക്കണം ഈ വിരലുകളില് അദ്ദേഹം ഒളിച്ചുവെച്ചിരിക്കുക?\nപിന്നീടൊരിക്കലേ കണ്ടിട്ടുള്ളൂ തൃത്താല കേശവനെ. പത്രപ്രവര്‍ത്തകന് എന്ന നിലയില് ഒരു ഫീച്ചറിന്റെ ഭാഗമായി. അപ്പോഴേക്കും ആ വിരലുകളെ ക്ഷീണം ബാധിച്ചു തുടങ്ങിയിരുന്നു. കോട്ടക്കല് വെച്ചുള്ള കൂടിക്കാഴ്ചയുടെ കഥ ഓര്‍മ്മിപ്പിച്ചപ്പോള് അദ്ദേഹം നിറഞ്ഞു ചിരിച്ചു. ``ഇല്ല്യ. ഒന്നും മറന്നിട്ടില്യ. അപ്പോ എനിക്ക് ബോധം ഉണ്ടായിരുന്നൂലോ...'' ഒപ്പം, നിലയ്ക്കാത്ത ആ പൊട്ടിച്ചിരി വീണ്ടും. അതായിരുന്നു അവസാന കണ്ടുമുട്ടല്. 1988 ഫെബ്രുവരി എട്ടിന് ആ താളവാദ്യഗരിമ ഓര്‍മ്മയായി.\nവിധിനിയോഗമെന്നോണം പ്രിയപ്പെട്ട കലാകാരന്റെ മരണസര്‍ട്ടിഫിക്കറ്റ് എഴുതേണ്ട ഗതികേടും തനിക്കുണ്ടായി എന്ന് വേദനയോടെ ഡോ ബാലചന്ദ്രന് കുറിച്ചിട്ടുണ്ട്. ``എടപ്പാള് കുളങ്ങര ക്ഷേത്രത്തില് തായമ്പക കൊട്ടിക്കൊണ്ടിരിക്കേ ദേഹാസ്വാസ്ഥ്യം തോന്നുകയായിരുന്നു കേശവന്. മുഴുമിക്കാതെ ഇങ്ങോട്ട് പോന്നു. രണ്ടര മാസം ഇവിടെ കിടന്നു. ഒരു ദിവസം പുലര്‍ച്ചെ നാലുമണിക്ക് എണീറ്റപ്പോള് പെട്ടെന്ന് ക്ഷീണിതനായ പോലെ . ഞാന് എത്തുമ്പോഴേക്കും എല്ലാം അവസാനിച്ചിരുന്നു. ആത്മമിത്രത്തിന്റെ മരണ സര്‍ട്ടിഫിക്കറ്റ് എഴുതുമ്പോള് എന്റെ കൈ വിറച്ചു..'' ഹൃദയരാഗം എന്ന ആത്മകഥയില് കലാകാരന്മാരുടെയും സംഗീതജ്ഞരുടെയും സാഹിത്യകാരന്മാരുടെയും ഒപ്പം എന്റെയും പ്രിയ ഡോക്ടറായ ബാലചന്ദ്രന് എഴുതുന്നു.\nഡോ ബാലചന്ദ്രന് നന്ദി; തായമ്പകയുടെ ചക്രവര്‍ത്തിയിലേക്ക് എന്നെ നയിച്ചത് അദ്ദേഹമാണല്ലോ. ഈശ്വരന് കനിഞ്ഞനുഗ്രഹിച്ച വിരലുകളാണ് ഇരുവരുടെയും എന്ന് തോന്നും ചിലപ്പോള്. കേശവന് മേളപ്പെരുക്കത്തിനും ഡോക്ടര് രോഗശുശ്രൂഷയ്ക്കുമാണ് അവ ഉപയോഗിച്ചതെന്ന വ്യത്യാസം മാത്രം.\nContent Highlights : Ravi Menon About Thrithala Kesava Pothuval And Doctor P Balachandran


ചൈന ഓപ്പണ് ടെന്നിസ്: വനിതാ സിംഗിള്‍സ് കിരീടം നവോമി ഒസാക്കയ്ക്ക് | naomi osaka win china open tournament - Malayalam MyKhel\n» ചൈന ഓപ്പണ് ടെന്നിസ്: വനിതാ സിംഗിള്‍സ് കിരീടം നവോമി ഒസാക്കയ്ക്ക്\nUpdated: Monday, October 7, 2019, 9:50 [IST]\nബെയ്ജിങ്: ചൈന ഓപ്പണ് ടെന്നിസ് ടൂര്‍ണമെന്റിലെ വനിതാ സിംഗിള്‍സ് കിരീടം ജപ്പാന്റെ നവോമി ഒസാക്കയ്ക്ക്. ഫൈനലില് ഓസ്‌ട്രേലിയയുടെ ലോക ഒന്നാം നമ്പര് താരം ആഷ്‌ളി ബാര്‍ട്ടിയെ തോല്‍പ്പിച്ചാണ് ഒസാക്കയുടെ നേട്ടം. ഒന്നിനെതിരേ രണ്ട് സെറ്റിനാണ് ലോക നാലാം നമ്പര് താരം കിരീടത്തില് മുത്തിയത്. ഒരു മണിക്കൂറും 51 മിനുട്ടും മത്സരം നീണ്ടു. ആദ്യ സെറ്റ് 6-3ന് നേടി ബാര്‍ട്ടി കരുത്തുകാട്ടിയെങ്കിലും രണ്ടാം സെറ്റ് 6-3ന് നവോമി തിരിച്ചുപിടിച്ചു. വാശിയേറിയ മൂന്നാം സെറ്റ് 6-2ന് വിജയിച്ചാണ് ഒസാക്ക കിരീടം നേടിയത്.\n21കാരിയായ നവോമിയുടെ കരിയറിലെ അഞ്ചാം കിരീടമാണിത്. സമീപകാലത്തായി ശ്രദ്ധേയ പ്രകടനമാണ് യുവതാരം പുറത്തെടുക്കുന്നത്. ഈ വര്‍ഷത്തെ ഓസ്‌ട്രേലിയന് ഓപ്പണ് ഗ്രാന്റ്സ്ലാം കിരീടം നവോമിക്കായിരുന്നു. കഴിഞ്ഞ വര്‍ഷം യുഎസ് ഓപ്പണും വിജയിച്ച നവോമി രണ്ട് തവണ വിംബിള്‍ഡണിന്റെയും മൂന്ന് തവണ ഫ്രഞ്ച് ഓപ്പണിന്റെയും മൂന്നാം റൗണ്ടില് പ്രവേശിച്ചിട്ടുണ്ട്.\nഅതേ സമയം പുരുഷ സിംഗിള്‍സ് കിരീടം ഓസ്ട്രിയയുടെ ഡൊമിനിക് തീം സ്വന്തമാക്കി. ഫൈനലില് ടിറ്റ്‌സ്പാസിനെ ഒന്നിനെതിരേ രണ്ട് സെറ്റിനാണ് തീം തോല്‍പ്പിച്ചത്. രണ്ട് മണിക്കൂറും 13 മിനുട്ടും മത്സരം നീണ്ടു.സ്‌കോര് 3-6,6-4,6-1.\nRead more about: naomi osaka നവോമി ഒസാക്ക


'ബിജെപിയുടെ അക്കൗണ്ട് ക്ലോസ് ചെയ്യുമെന്ന് പറഞ്ഞു ഞങ്ങള് അത് ചെയ്തു ' മോഹന്‍ലാല് സിനിമയായ ലൂസിഫറിലെ ഒരു ഡയലോഗ് അനുസ്മരിപ്പിക്കത്തക്ക വിധത്തിലായിരുന്നു മുഖ്യമന്ത്രി പിണറായി വിജയന് നേമത്തെ വിജയത്തെ കുറിച്ച് സംസാരിച്ചത്. ഇതോടെ ഇടത് സോഷ്യല് മീഡിയ പോരാളികള് കാര്യങ്ങള് ഏറ്റെടുത്തു. നേമത്ത് വിജയിച്ച വി.ശിവന്‍കുട്ടിക്കും മുഖ്യമന്ത്രി പിണറായി വിജയനും ഈ വിഷയത്തില് ക്രെഡിറ്റ് നല്‍കി സോഷ്യല് മീഡിയയിലാകെ ഫ്ളക്സുകളും ബാനറുകളും ഉയര്‍ന്നു.\n24 മണിക്കൂര് പിന്നിട്ടില്ല നേമത്തെ അക്കൗണ്ട് പൂട്ടിച്ചതില് സിപിഎമ്മിന് ഒരു പങ്കുമില്ലെന്നും കോണ്‍ഗ്രസിന്റെ മിടുക്കാണ് ഇതിനു കാരണമെന്നുമുള്ള അവകാശവാദങ്ങളുമായി പ്രതിപക്ഷ നേതാവ് രമേശ് ചെന്നിത്തല രംഗത്ത് വന്നു. അധികം വൈകിയില്ല ഇതേ അവകാശവാദമുമായി നേമത്തു മത്സരിച്ച യുഡിഎഫ് സ്ഥാനാര്‍ത്ഥി കെ. മുരളീധരനും രംഗത്തെത്തി. എന്നാല് എന്താണ് സത്യം ? ആരാണ് ആ അക്കൗണ്ട് പൂട്ടിച്ചത് ? ഇരുകൂട്ടരുടേയും അവകാശവാദങ്ങള്‍ക്കിടയില് നിക്ഷ്പക്ഷരായ വോട്ടര്‍മാര് കണ്‍ഫ്യൂഷനിലാണ്.\nഇതിന്റെ യാഥാര്‍ത്ഥ്യം അറിയണമെങ്കില് 2011 മുതലുള്ള കണക്കുകള് പരിശോധിക്കേണ്ടി വരും\n2011 ലെ കണക്കുകള് പരിശോധിച്ചാല് 1,16,608 വോട്ടുകള് പോള് ചെയ്തപ്പോള് 43,661 വോട്ടുകളായിരുന്നു രാജഗോപാല് നേടിയത്. ശിവന്‍കുട്ടിയാകട്ടെ 50,076 വോട്ടുകളും യുഡിഎഫ് 20,248 വോട്ടുകളും നേടി. ഇതില് വി.ശിവന്‍കുട്ടി വിജയിക്കുകയും രാജഗോപാല് രണ്ടാമതെത്തുകയും ചെയ്തു.\n2016 ല് എത്തിയപ്പോല് കളം മാറി കവിഞ്ഞ തവണ രണ്ടാമതെത്തിയ മണ്ഡലം പിടിക്കാനുറച്ചാണ് ബിജെപി ഇറങ്ങിയത്. പരമാവധി വോട്ടുകള് ബിജെപി ചെയ്യിച്ചപ്പോള് സിപിഎം മണ്ഡലം വിട്ടുകൊടുക്കാതിരിക്കാനുള്ള ശ്രമവും നടത്തി. തീ പാറിയ പോരാട്ടത്തില് ബിജെപിയുടെ ഒ രാജഗോപാലായിരുന്നു അന്ന് വിജയിച്ചത്. 8671 വോട്ടിന്റെ ഭൂരിപക്ഷത്തിലായിരുന്നു രാജഗോപാലിന്റെ വിജയം. 1,42,882 വോട്ടുകള് പോള് ചെയ്തപ്പോള് അദ്ദേഹം 67813 വോട്ടുകള് നേടി. തൊട്ടുപിന്നിലെത്തിയ വി ശിവന്‍കുട്ടി 59142 വോട്ടുകളാണ് നേടിയത്. അന്ന് യുഡിഎഫിനായി മത്സരിച്ച ജെഡിയുവിലെ വി.സുരേന്ദ്രന് പിള്ളയാകട്ടെ നേടിയത് 13,860 വോട്ടുകള് മാത്രം .\nഅതായത് 2011 ലെ അപേക്ഷിച്ച് 26,274 വോട്ടുകള് കൂടുതല് വരികയും ഇതില് കുറച്ച് വോട്ടുകളും ബിജെപി വിജയം തടയാന് കോണ്‍ഗ്രസില് നിന്നും ചോര്‍ന്ന ഒരു പരിധിവരെ വോട്ടുകളും സിപിഎം സ്വന്തമാക്കി അവരുടെ വോട്ടുയര്‍ത്തി. പുതിയ വോട്ടുകളില് ഭൂരിഭാഗവും യുഡിഎഫില് നിന്നും ചോര്‍ന്ന സിപിഎം വിരുദ്ധ വോട്ടുകളും ചേര്‍ന്നാണ് രാജഗോപാലിന് വിജയമൊരുക്കിയത്. 2016 ല് യുഡിഎഫില് നിന്നും തീര്‍ത്തും അലസമായ സമീപനമാണ് ഉണ്ടായതെന്ന് വ്യക്തം. ശക്തനായ സ്ഥാനാര്‍ത്ഥി ഇല്ലാതിരുന്നതും പരാജയപ്പെടും എന്ന പ്രചരണവും ഇതിന് കാരണമായി. ഇത് ഒരു പരിധിവരെ ബിജെപി അക്കൗണ്ട് തുറക്കാന് എളുപ്പമായി. മാത്രമല്ല കാലങ്ങളായി മത്സരിക്കുന്ന ഒ.രാജഗോപാലിനോടുള്ള ഒരു സഹതാപതരംഗവും ഈ തെരഞ്ഞെടുപ്പില് പ്രതിഫലിച്ചിരുന്നു.\nഇനി 2021 ലേയ്ക്ക് വരാം ഈ വര്‍ഷം മണ്ഡലത്തില് വോട്ടുകള് കൂടിയെങ്കിലും ചെയ്ത വോട്ടിന്റെ എണ്ണത്തില് കാര്യമായ വിത്യാസം ഇല്ലായിരുന്നു 2016 ല് ചെയ്തത് 1,42,882 വോട്ടുകളാണെങ്കില് ഈ വര്‍ഷം ചെയ്തത് 1,42,578 വോട്ടുകളായിരുന്നു ഇതില് വിജയിച്ച സ്ഥാനാര്‍ത്ഥി വി. ശിവന്‍കുട്ടി പിടിച്ചത് 55,837 വോട്ടുകളാണ്. അതായത് 2016 ലെ അപേക്ഷിച്ച് 2.23 %വോട്ടുകള് കുറഞ്ഞു. രണ്ടാമതെത്തിയ കുമ്മനം രാജശേഖരനാകട്ടെ 51,888 വോട്ടുകളാണ് ലഭിച്ചത്. കഴിഞ്ഞ തവണത്തെ അപേക്ഷിച്ച് 11 ശതമാനത്തിലേറെ വോട്ടിന്റെ കുറവ്. എന്നാല് മൂന്നാം സ്ഥാനത്തെത്തിയ കോണ്‍ഗ്രസിലെ വിഐപി സ്ഥാനാര്‍ത്ഥി കെ. മുരളീധരന് നേടിയത് 36,524 വോട്ടുകളാണ് 2016 ലെ അപേക്ഷിച്ച് 23000 ത്തില് അധികം വോട്ടുകള് കൂടുതല്. സിപിഎമ്മിന് വോട്ട് കുറഞ്ഞപ്പോഴും മുരളീധരന് പിടിച്ച അധിക വോട്ടുകളാണ് ഇവിടെ ബിജെപിയുടെ പരാജയം ഉറപ്പാക്കിയതെന്ന് ഉറപ്പിച്ചു പറയാം.\nഅതിശക്തനായ സ്ഥാനാര്‍ത്ഥിയെന്ന പരിവേഷത്തോടെയാണ് കെ.കരുണാകരന്റെ മകന് കെ. മുരളീധരന് നേമത്ത് മത്സരിക്കാനെത്തുന്നത്. മാത്രമല്ല മുരളീധരന് വിജയിക്കുമെന്ന പ്രതീതി പോലും മണ്ഡലത്തിലുണ്ടായി. ഈ ഘടകങ്ങളും ശബരിമല വിഷയത്തിന്റെ പേരില് നേമം മണ്ഡലത്തില് ഉണ്ടാകാനിടയുള്ള സിപിഎം വിരുദ്ധ വോട്ടുകളും മുരളീധരന് ലഭിച്ചു. നേമത്തെ ബിജെപി അക്കൗണ്ട് പൂട്ടിച്ചതില് യുഡിഎഫിനാണ് കൂടുതല് പങ്കെന്നത് ഈ കണക്കുകളില് നിന്നും വ്യക്തം. എന്നാല് അക്കൗണ്ട 2016 ല് തുറന്നതിലെ യുഡിഎഫിന്റെ പങ്കും പ്രധാനമാണ്.


Nasser Hussain asked to Pakistan fans who you supporting India vs England match - Malayalam MyKhel\n» ഇന്ത്യ ഇംഗ്ലണ്ട് മത്സരത്തില് ആരെ പിന്തുണയ്ക്കും?; പാക് ആരാധകരുടെ അമ്പരപ്പിക്കുന്ന മറുപടി\nUpdated: Thursday, June 27, 2019, 14:39 [IST]\nലണ്ടന്: ലോകകപ്പ് സെമി ഫൈനലിസ്റ്റുകള് ആരെന്നറിയാന് അവസാന ലീഗ് മത്സരം വരെ കാത്തിരിക്കേണ്ടിവരുമെന്നാണ് ഇപ്പോഴത്തെ മത്സരഫലങ്ങള് സൂചിപ്പിക്കുന്നത്. ലോകകപ്പില് നിന്നും പുറത്താകുമെന്ന ഘട്ടത്തില് പാക്കിസ്ഥാന് തിരിച്ചുവരുമ്പോള് സെമി ഉറപ്പിച്ചിരുന്ന ന്യൂസിലന്‍ഡും ഇംഗ്ലണ്ടും പുറത്തേക്ക് പോയേക്കുമെന്ന ആശങ്കയും നിലനില്‍ക്കുന്നു.\nഅഞ്ചു മത്സരങ്ങള് കഴിഞ്ഞപ്പോള്9പോയന്റുള്ള ഇന്ത്യയും സെമി സ്ഥാനം ഉറപ്പിച്ചിട്ടില്ല. ശേഷിക്കുന്ന നാല് മത്സരങ്ങളില് രണ്ടെണ്ണം ജയിച്ചില്ലെങ്കില് ഇന്ത്യയുടെ സ്ഥിതി പരുങ്ങലിലാകും. ഇന്ത്യയോട് തോറ്റ പാക്കിസ്ഥാന്റെ തിരിച്ചുവരവാണ് ശ്രദ്ധേയം. പരമ്പരാഗത വൈരികളോട് പാക്കിസ്ഥാന് തോറ്റതില് അവര് കടുത്ത നിരാശയിലായിരുന്നു. എന്നാലിപ്പോള് ടീമിന്റെ തിരിച്ചുവരവില് ആരാധകര് ആവേശഭരിതരാണ്.\nസെമി ഉറപ്പിക്കാന് ഇന്ത്യ..... വെസ്റ്റിന്‍ഡീസിന് അഗ്നിപരീക്ഷ, മാഞ്ചസ്റ്ററില് പോരാട്ടം പൊടിപാറും\nപാക് ആരാധകരുടെ പിന്തുണ\nഇന്ത്യ ശത്രുക്കളായതുകൊണ്ടുതന്നെ ഇന്ത്യ കളിക്കുന്ന മത്സരങ്ങളിലെല്ലാം പാക്കിസ്ഥാന് ആരാധകരുടെ പിന്തുണ എതിര് ടീമിനായിരിക്കുമെന്നാണ് പൊതുവെയുള്ള ധാരണ. ഇക്കാര്യം മനസിലാക്കിയിട്ടാകാം മുന് ഇംഗ്ലണ്ട് താരം നാസര് ഹുസൈന് ട്വിറ്ററില് ഒരു ചോദ്യവുമായി രംഗത്തെത്തിയത്. ഇന്ത്യ ഇംഗ്ലണ്ട് മത്സരത്തില് പാക് ആരാധകര് ആരെ പിന്തുണയ്ക്കും എന്നാണ് നാസര് ഹുസൈന് അറിയാനുള്ളത്. ഇംഗ്ലണ്ടില് വന്‍തോതില് ആരാധകരുള്ള ടീമുകളാണ് ഇന്ത്യയും പാക്കിസ്ഥാനും.\nപാക്കിസ്ഥാന് അല്ലെങ്കില് ഇന്ത്യ\nപാക് ആരാധകര് കൂട്ടത്തോടെ ഇംഗ്ലണ്ടിനെ പിന്തുണയ്ക്കുമെന്നാണ് കരുതിയതെങ്കില് തെറ്റി. വലിയൊരുവിഭാഗം പാക് ആരാധകരും ഇംഗ്ലണ്ടിന്റെ തോല്‍വി കാണാന് ആഗ്രഹിക്കുന്നവരും ഇന്ത്യയെ പിന്തുണയ്ക്കുന്നവരുമാണ്. ഇന്ത്യ അയല്‍ക്കാരാണെന്നാണ് ചില ആരാധകര് മറുപടി പറഞ്ഞത്. പാക് ജഴ്‌സിയില് വിരാട് കോലി എന്ന് എഴുതിയ ചിത്രവുമായെത്തിയ ഒരു ആരാധകന് പറയുന്നത് അങ്ങിനെയൊരു ചോദ്യം തന്നെ വേണ്ടെന്നാണ്.\nഅതായത് പാക്കിസ്ഥാന് കഴിഞ്ഞാല് ആരാധകരുടെ പിന്തുണ ഇന്ത്യയ്ക്ക് തന്നെയാണെന്നാണ് നാസര് ഹുസൈന്റെ ചോദ്യത്തിനുള്ള ഉത്തരങ്ങളും വ്യക്തമാക്കുന്നത്. ഇംഗ്ലണ്ടില് വലിയതോതില് ഇന്ത്യ, പാക്കിസ്ഥാന് എന്നിവിടങ്ങളില്‍നിന്നും കുടിയേറ്റക്കാര് എത്തിയിട്ടുണ്ട്. അതുകൊണ്ടുതന്നെ ഈ രാജ്യങ്ങള്‍ക്ക് ഗ്യാലറിയില്‍നിന്നും മികച്ച പിന്തുണയാണ് ലഭിക്കുന്നത്. ഇന്ത്യ പാക് മത്സരം നടക്കുമ്പോള് സ്റ്റേഡിയം നീലക്കടലായി മാറിയത് ക്രിക്കറ്റ് ലോകത്തെ അത്ഭുതപ്പെടുത്തിയിരുന്നു. ജൂണ് 30നാണ് ഇന്ത്യയും ഇംഗ്ലണ്ടും തമ്മിലുള്ള മത്സരം.\nRead more about: pakistan india england icc world cup 2019 world cup 2019 world cup cricket icc odi ഐസിസി ലോകകപ്പ് 2019 ലോകകപ്പ് 2019 ലോകകപ്പ് ക്രിക്കറ്റ് ഐസിസി ഏകദിനം ഇന്ത്യ പാക്കിസ്ഥാന് ഇംഗ്ലണ്ട്


ഹോട്ടല് ഉടമയെ കൊലപ്പെടുത്തിയ ഭാര്യയും ഹോട്ടല് ജീവനക്കാരനായ കാമുകനും അറസ്റ്റില് - Keralabhooshanam Daily ഹോട്ടല് ഉടമയെ കൊലപ്പെടുത്തിയ ഭാര്യയും ഹോട്ടല് ജീവനക്കാരനായ കാമുകനും അറസ്റ്റില്\nHome/NEWS/LATEST/ഹോട്ടല് ഉടമയെ കൊലപ്പെടുത്തിയ ഭാര്യയും ഹോട്ടല് ജീവനക്കാരനായ കാമുകനും അറസ്റ്റില്\nബെംഗളൂരു: ഹോട്ടലുടമയെ കൊലപ്പെടുത്തിയ കേസില് ഭാര്യയും ഹോട്ടലിലെ ജീവനക്കാരനായ കാമുകനും അറസ്റ്റില്. ബെന്നാര്‍ഗട്ടയിലെ ഹോട്ടലുടമ ശിവലിംഗ(46)യെ കൊലപ്പെടുത്തിയ കേസിലാണ് ഭാര്യ ശോഭ(44) കാമുകന് രാമു(45) എന്നിവര് അറസ്റ്റിലായത്. ആറ് മാസം ശിവലിംഗയെ കൊലപ്പെടുത്തിയതെന്ന് പോലീസ് പറഞ്ഞു. (ചിത്രത്തില് അറസ്റ്റിലായ ശോഭയും രാമുവും)\n2020 ജൂണ് ഒന്നാം തീയതി ശിവലിംഗയെ തലയ്ക്കടിച്ച് കൊലപ്പെടുത്തിയ ശേഷം മൃതദേഹം സമീപത്തെ തോട്ടത്തില് ഉപേക്ഷിച്ചു. ദിവസങ്ങള്‍ക്ക് ശേഷം അഴുകിയനിലയില് മൃതദേഹം കണ്ടെടുത്തത്. എന്നാല് ബന്ധുക്കള് ആരും എത്താത്തതിനെ തുടര്‍ന്ന് പൊലീസ് തന്നെ മൃതദേഹം സംസ്‌ക്കരിച്ചു.\nരാമുവും ശോഭയും തമ്മിലുള്ള അടുപ്പം ശിവലിംഗ കണ്ടെത്തിയതാണ് കൊലപാതകത്തിന് കാരണമെന്നാണ് പൊലീസ് പറയുന്നത്. ശിവലിംഗയെ അന്വേഷിച്ചവരോട് വീട്ടില് സൂക്ഷിച്ചിരുന്ന ഒന്നര ലക്ഷത്തോളം രൂപയുമായി നാടുവിട്ടെന്നാണ് ശോഭ പറഞ്ഞിരുന്നത്. പണം തീരുമ്പോള് മടങ്ങിയെത്തുമെന്നും അവര് പറഞ്ഞിരുന്നു. ഇതിനു പിന്നാലെ ശിവലിംഗയുടെ സഹോദരന് പൊലീസില് പരാതി നല്‍കാമെന്നും പറഞ്ഞെങ്കിലും ശോഭ പിന്തിരിപ്പിച്ചു.\nഎന്നാല് ഹോട്ടല് ജീവനക്കാരനുമായി ശോഭ അടുപ്പത്തിലാണെന്ന് ബന്ധുക്കള് മനസിലാക്കിയതാണ് കേസില് വഴിത്തിരിവായത്. ശോഭയ്ക്ക് ഹോട്ടല് ജീവനക്കാരനുമായുള്ള ബന്ധം അറിഞ്ഞതോടെ ബന്ധുക്കള് പൊലീസില് പരാതി നല്‍കി.\nശിവലിംഗ വീടിനടുത്ത റോഡരികില് ഭക്ഷണശാല നടത്തിയിരുന്ന കാലം മുതല്‍ക്കെ രാമു സഹായിയായി ഒപ്പമുണ്ടായിരുന്നു. പിന്നീടാണ് ബെന്നാര്‍ഗട്ടയില് ഹോട്ടല് ആരംഭിച്ചത്. ഇതോടെ ശോഭയെയും രാമുവിനെയും ഏല്‍പ്പിച്ചു. ഈ സമയത്താണ് ഇവര് തമ്മില് അടുപ്പത്തിലായതെന്നാണ് പൊലീസ് പറയുന്നത്.\nലോക്ക്ഡൗണ് പ്രഖ്യാപിച്ചതോടെ ശിവലിംഗ ബെന്നാര്‍ഗട്ടയില്‍നിന്ന് നാട്ടില് മടങ്ങിയെത്തി. അപ്പോഴാണ് ഭാര്യയും ജീവനക്കാരനും തമ്മിലുള്ള ബന്ധമറിഞ്ഞത്. ഇതോടെ വീട്ടില് വഴിക്കും പതിവായി. ഇതേത്തുടര്‍ന്നാണ് ശിവലിംഗയെ കൊലപ്പെടുത്താന് തീരുമാനിച്ചതെന്നാണ് പ്രതികളുടെ മൊഴി.


'ബിസ്‌ക്കറ്റും വെള്ളവും മാത്രം കഴിച്ച് വിശപ്പടക്കിയിട്ടുണ്ട്' | raj kumar rao on food\nSep 8, 2018, 05:17 PM IST\nഭക്ഷണത്തെക്കുറിച്ചു പറയുമ്പോള് കഷ്ടപ്പാടുകളുടെ കഥകൂടിയാണ് രാജ്കുമാര് റാവുവിന് പങ്കുവെക്കാനുള്ളത്.\nഭക്ഷണത്തിന്റെ കാര്യത്തില് വിട്ടുവീഴ്ച്ച ചെയ്യാത്തവരാണ് മിക്കയാളുകളും. ഇഷ്ടപ്പെട്ട ഭക്ഷണം മുന്നില് വന്നാല് ഡയറ്റിന്റെ കാര്യം മറന്നുപോകുന്നവര്. ബോളിവുഡ് നടന് രാജ്കുമാര് റാവുവും ഭക്ഷണപ്രിയനാണ്. ഭക്ഷണത്തെക്കുറിച്ചു പറയുമ്പോള് കഷ്ടപ്പാടുകളുടെ കഥകൂടിയാണ് രാജ്കുമാര് റാവുവിന് പങ്കുവെക്കാനുള്ളത്.\nഭക്ഷണത്തിന്റെ കാര്യത്തില് യാതൊരു കോംപ്രമൈസിനും തയ്യാറാകാത്ത താരമാണ് കക്ഷി. എന്നാല് പ്രൊഫഷനു വേണ്ടി ചില വിട്ടുവീഴ്ച്ചകള് ചെയ്യാനും മടിയില്ല. ഇന്ത്യന് ഭക്ഷണങ്ങളോട് ഏറെ ഇഷ്ടമുണ്ട്. പക്ഷേ പാചകം ചെയ്യുമോയെന്നു മാത്രം ചോദിക്കരുത്.\nപലപ്പോഴും ഭക്ഷണത്തോട് കൊതി തോന്നുമെങ്കിലും ഡയറ്റിനു വേണ്ടി വിട്ടുവീഴ്ച്ച ചെയ്യാറുണ്ടെന്നു പറയുന്നു അദ്ദേഹം. ഇന്‍ഡസ്ട്രിയിലെ തുടക്കകാലത്ത് ഏറെ കഷ്ടപ്പെട്ടിരുന്ന രാജ്കുമാര് റാവു അന്ന് മിക്കവാറും കഴിച്ചിരുന്നത് നൂഡില്‍സ് ആണെന്നു പറയുന്നു, സാമ്പത്തിക പ്രതിസന്ധി മൂലമായിരുന്നു ഇത്.\nപണം കയ്യില് വരുമ്പോള് അടുത്തുള്ള റെസ്റ്റ്‌റന്റില് പോയി ചപ്പാത്തിയും കറിയും കഴിക്കും. ചില സമയങ്ങളില് കയ്യില് തീരെ പണമില്ലാതെ വരുമ്പോള് ബിസ്‌ക്കറ്റും വെള്ളവും മാത്രം കഴിച്ച് വിശപ്പടക്കിയിട്ടുണ്ടെന്നും അദ്ദേഹം പറയുന്നു.\nContent Highlights: raj kumar rao on food


ഐഷ സുല്‍ത്താന അന്വേഷണ സംഘത്തിന് മുന്നില് ഹാജരാകും - Express Kerala\nഐഷ സുല്‍ത്താന അന്വേഷണ സംഘത്തിന് മുന്നില് ഹാജരാകും\nMovies National June 19, 2021 | Published by : Express Kerala Network\nകൊച്ചി: ലക്ഷദ്വീപ് ഭരണകൂടം രാജ്യദ്രോഹക്കുറ്റം ചുമത്തിയ ചലച്ചിത്ര പ്രവര്‍ത്തക ഐഷ സുല്‍ത്താന ഇന്ന് അന്വേഷണ സംഘത്തിന് മുന്നില് ഹാജരാകും. രാവിലെ പതിനൊന്നരയോടെ കൊച്ചിയില് നിന്ന് അഗത്തിയിലേക്ക് പോകുന്ന ഐഷ കവരത്തിയിലെത്തി ഇന്നുതന്നെ അന്വേഷണ സംഘത്തിനു മുന്നില് ഹാജരാകും.\nകേസില് അറസ്റ്റ് ചെയ്താല് ഐഷക്ക് ഇടക്കാല ജാമ്യം നല്‍കണമെന്ന് ഹൈക്കോടതി നേരത്തെ കവരത്തി പൊലീസിന് നിര്‍ദേശം നല്‍കിയിട്ടുണ്ട്. നീതി പീഠത്തില് പൂര്‍ണ വിശ്വാസം ഉണ്ടെന്നും സത്യം മനസ്സിലാക്കുമെന്ന് പ്രതീക്ഷിക്കുന്നതായും ഐഷ സാമൂഹ്യ മാധ്യമങ്ങളിലൂടെ പ്രതികരിച്ചു. ലക്ഷദ്വീപിനു വേണ്ടിയുള്ള പോരാട്ടത്തില് നിന്നും ഒരടി പോലും പിന്നോട്ടു പോകില്ലെന്നും ഐഷ വ്യക്തമാക്കി.


Janmabhumi| 100ല് പരം മുസ്ലിം യുവതികളെ ഓണ്‍ലൈനില് വില്‍പനയ്ക്ക് വെച്ച ബുള്ളി ബായ് ആപിന് പിന്നില് വിദ്യാര്‍ത്ഥികള്; പ്രതികള്‍ക്ക് ഹൈന്ദവ അജണ്ടയില്ല\nJanuary 09, 2022, 09:05 p.m.\nപത്രപ്രവര്‍ത്തകരുള്‍പ്പെടെ നൂറില്‍പ്പരം മുസ്ലിം യുവതികളെ ഓണ്‍ലൈനില് വില്‍പനയ്ക്ക് വെച്ച ബുള്ളി ബായി ആപിന് പിന്നില് വിദ്യാര്‍ത്ഥികള്. ഇവര്‍ക്കാര്‍ക്കും ഹിന്ദു അജണ്ടയില്ലെന്നും പാട്രിയോടിക് പിപ്പിള്‍സ് ഫ്രണ്ട് അസം (പിപിഎഫ്എ) അഭിപ്രായപ്പെട്ടു.\nഗുവാഹത്തി: പത്രപ്രവര്‍ത്തകരുള്‍പ്പെടെ നൂറില്‍പ്പരം മുസ്ലിം യുവതികളെ ഓണ്‍ലൈനില് വില്‍പനയ്ക്ക് വെച്ച ബുള്ളി ബായി ആപിന് പിന്നില് വിദ്യാര്‍ത്ഥികള്. ഇവര്‍ക്കാര്‍ക്കും ഹിന്ദു അജണ്ടയില്ലെന്നും പാട്രിയോടിക് പിപ്പിള്‍സ് ഫ്രണ്ട് അസം (പിപിഎഫ്എ) അഭിപ്രായപ്പെട്ടു. ഇതേപ്പറ്റി കൂടുതല് അന്വേഷണം നടത്തി യഥാര്‍ത്ഥ സത്യം പുറത്തുകൊണ്ടുവരണമെന്നാണ് പിപിഎഫ്എ അഭിപ്രായപ്പെടുന്നത്.\nബുുള്ളി ബായി ആപിന്‍റെ മുഖ്യസൂത്രധാരന് നീരജ് ബിഷ്‌നോയി എന്ന കമ്പ്യൂട്ടര് എഞ്ചിനീയറിംഗ് വിദ്യാര്‍ത്ഥിയാണ്. അസമിലെ ജോര്‍ഹടില് നിന്നും അറസ്റ്റിലായ നീരജിന് വികൃതമായ ലൈംഗിക ചോദനയുള്ള വിദ്യാര്‍ത്ഥിയാണ്. രാജസ്ഥാന് സ്വദേശിയായ ഇയാള് ഹിന്ദു സംഘടനകളുമായോ അത്തരം ആശയങ്ങളുമായോ ബന്ധമുള്ള വിദ്യാര്‍ത്ഥിയല്ല. ബുള്ളി ബായിക്ക് മുന്‍പുണ്ടായിരുന്ന സുള്ളി ഡീല്‍സ് എന്ന വെബ്‌സൈറ്റില് നേരത്തെ ഒരു മുസ്ലിം വിദ്യാര്‍ത്ഥിയായ ഹസീബ അമീന്‍റെ ഫോട്ടോ വില്‍പനയ്ക്ക് വെച്ചാണ് നീരജ് രംഗത്തെത്തുന്നത്. കോണ്‍ഗ്രസിന്‍റെ സമൂഹമാധ്യമവിഭാഗത്തിന്‍റെ ദേശീയ കോഓര്‍ഡിനേറ്ററായ ഹസിബ അമിനുമായി നീരജിനുണ്ടായ നീരസത്തിന്‍റെ ഭാഗമായാണ് അവരുടെ ഫോട്ടോ വില്‍പനയ്ക്ക് വെച്ചതെന്ന് പറയുന്നു. ജാവേദ് ആലം എന്ന മുസ്ലിം യുവാവാണ് തനിക്ക് വേണ്ടി ബുള്ളി ബായി എന്ന ആപ് നിര്‍മ്മിച്ചു നല്‍കിയതെന്നും നീരജ് ബിഷ്‌നോയി ദല്‍ഹി പൊലീസിനോട് പറഞ്ഞു. നേരത്തെ മുസ്ലിം യുവതികളെ ഓണ്‍ലൈനില് വില്‍പനയ്ക്ക് വെച്ചതിന്‍റെ പേരില് ഗിറ്റ്ഹബ്ബ് എന്ന ആപ് വിവാദമായിരുന്നു. പിന്നീട് ഈ ആപ് സര്‍ക്കാര് നിരോധിച്ചു. പക്ഷെ ഈ ആപിന്‍റെ പ്ലാറ്റ് ഫോം ആണ് ബുള്ളി ബായി ആപിന് വേണ്ടി നീരജും കൂട്ടരും ഉപയോഗിച്ചത്.\nസംഭവവുമായി ബന്ധപ്പെട്ട ഒരു പെണ്‍കുട്ടിയുള്‍പ്പെട്ട മറ്റ് മൂന്ന് വിദ്യാര്‍ത്ഥികളും അറസ്റ്റിലായിട്ടുണ്ട്. ഇവരെല്ലാം വിവിധ സംസ്ഥാനങ്ങളിലെ കോളെജ് വിദ്യാര്‍ത്ഥികളാണ്. വിശാല്‍കുമാര് ജാ, മായാങ്ക് റാവത്ത്, ശ്വേത് സിങ് എന്നിവരാണ് അറസ്റ്റിലായ മറ്റ് മൂന്ന് പേര്. ഇവര് മൂവരും സിഖുകാരുടെ പേരുകളാണ് ഇവരുടെ ട്വിറ്റര് പേജുകളില് ഉപയോഗിച്ചിരുന്നു. സിഖുകാരും മുസ്ലിങ്ങളും തമ്മില് അകല്‍ച്ച ഉണ്ടാക്കാനായിരുന്നു ഇവരുടെ ശ്രമമെന്ന് പറയുന്നു. ഇതില് ഇനിയും വ്യക്തത വരുത്തേണ്ടതുണ്ട്.\n2021 ജൂലായ് നാലിന് പത്രപ്രവര്‍ത്തകരും ഗവേഷകരും സാമൂഹ്യപ്രവര്‍ത്തകരുമായ 90 മുസ്ലിം സ്ത്രീകളെയാണ് ബുള്ളി ബായി ആപില് വില്‍പനയ്ക്ക് വെച്ചത്. ഇവരുടെ ഫോട്ടോകള് ഉള്‍പ്പെടെയാണ് വില്‍പനയ്ക്ക് വെച്ചത്. പ്രതികള് തന്നെ സൃഷ്ടിച്ച വിവിധ ട്വിറ്റര് പേജുകളിലും ഇവരുടെ ഫോട്ടോ വില്‍പനയ്ക്ക് വെച്ചിരുന്നു. നിരവധി സ്ത്രീ വിമോചക പ്രവര്‍ത്തകരും സാമൂഹ്യപ്രവര്‍ത്തകരും രാഷ്ട്രീയക്കാരും ദല്‍ഹി, മുംബൈ പൊലീസില് പരാതി നല്‍കിയതോടെയാണ് സംഭവം മാധ്യമങ്ങളില് വാര്‍ത്തയായത്. എന്നാല് ഈ പ്രതികള്‍ക്കാര്‍ക്കും ഹിന്ദു അജണ്ടയില്ല. ഇവര് ആരും ഏതെങ്കിലും ഹിന്ദു സംഘടനകളില് അംഗവുമല്ല. എന്താണ് മുസ്ലിം പെണ്‍കുട്ടികളുടെ ചിത്രം വില്‍പനയ്ക്ക് വെക്കാനുള്ള പ്രചോദനമെന്തെന്നും അറിവായിട്ടില്ല.\nകുറ്റവാളികള്‍ക്കാര്‍ക്കും ഹൈന്ദവസംഘടനകളുമായി ബന്ധമുള്ളതായി അറിവായിട്ടില്ല.


1 ആ രണ്ടുദൂതന്മാർ വൈകുന്നേരത്തു സൊദോമിൽ എത്തി; ലോത്ത് സൊദോംപട്ടണ വാതിൽക്കൽ ഇരിക്കയായിരുന്നു; അവരെ കണ്ടിട്ടു ലോത്ത് എഴുന്നേറ്റു എതിരേറ്റു ചെന്നു നിലംവരെ കുനിഞ്ഞു നമസ്കരിച്ചു:\n2 യജമാനന്മാരേ, അടിയന്‍റെ വീട്ടിൽ വന്നു നിങ്ങളുടെ കാലുകളെ കഴുകി രാപാർപ്പിൻ ; കാലത്തു എഴുന്നേറ്റു നിങ്ങളുടെ വഴിക്കു പോകയുമാം എന്നു പറഞ്ഞതിന്നു: അല്ല, ഞങ്ങൾ വീഥിയിൽ തന്നേ രാപാർക്കും എന്നു അവർ പറഞ്ഞു.\n3 അവൻ അവരെ ഏറ്റവും നിർബന്ധിച്ചു; അപ്പോൾ അവർ അവന്‍റെ അടുക്കൽ തിരിഞ്ഞു അവന്‍റെ വീട്ടിൽ ചെന്നു; അവൻ അവർക്കും വിരുന്നൊരുക്കി, പുളിപ്പില്ലാത്ത അപ്പം ചുട്ടു; അവർ ഭക്ഷണം കഴിച്ചു.\n5 അവർ ലോത്തിനെ വിളിച്ചു: ഈരാത്രി നിന്‍റെ അടുക്കൽ വന്ന പുരുഷന്മാർ എവിടെ? ഞങ്ങൾ അവരെ ഭോഗിക്കേണ്ടതിന്നു ഞങ്ങളുടെ അടുക്കൽ പുറത്തു കൊണ്ടുവാ എന്നു അവനോടു പറഞ്ഞു.\n8 പുരുഷൻ തൊടാത്ത രണ്ടു പുത്രിമാർ എനിക്കുണ്ടു; അവരെ ഞാൻ നിങ്ങളുടെ അടുക്കൽ പുറത്തു കൊണ്ടുവരാം; നിങ്ങൾക്കു ബോധിച്ചതുപോലെ അവരോടു ചെയ്തുകൊൾവിൻ ; ഈ പുരുഷന്മാരോടു മാത്രം ഒന്നും ചെയ്യരുതേ; ഇതിന്നായിട്ടല്ലോ അവർ എന്‍റെ വീട്ടിന്‍റെ നിഴലിൽ വന്നതു എന്നു പറഞ്ഞു.\n9 മാറിനിൽക്ക എന്നു അവർ പറഞ്ഞു. ഇവനൊരുത്തൻ പരദേശിയായി വന്നു പാർക്കുംന്നു; ന്യായംവിധിപ്പാനും ഭാവിക്കുന്നു. ഇപ്പോൾ ഞങ്ങൾ അവരോടു ഭാവിച്ചതിലധികം നിന്നോടു ദോഷം ചെയ്യും എന്നും അവർ പറഞ്ഞു ലോത്തിനെ ഏറ്റവും തിക്കി വാതിൽ പൊളിപ്പാൻ അടുത്തു.\n11 വാതിൽക്കൽ ഉണ്ടായിരുന്ന പുരുഷന്മാർക്കും അബാലവൃദ്ധം അന്ധത പിടിപ്പിച്ചു. അതുകൊണ്ടു അവർ വാതിൽ തപ്പി നടന്നു വിഷമിച്ചു.\n14 അങ്ങനെ ലോത്ത് ചെന്നു തന്‍റെ പുത്രിമാരെ വിവാഹം ചെയ്‍വാനുള്ള മരുമക്കളോടു സംസാരിച്ചു: നിങ്ങൾ എഴുന്നേറ്റു ഈ സ്ഥലം വിട്ടു പുറപ്പെടുവിൻ ; യഹോവ ഈ പട്ടണം നശിപ്പിക്കും എന്നു പറഞ്ഞു. എന്നാൽ അവൻ കളി പറയുന്നു എന്നു അവന്‍റെ മരുമക്കൾക്കു തോന്നി.\n15 ഉഷസ്സായപ്പോൾ ദൂതന്മാർ ലോത്തിനെ ബദ്ധപ്പെടുത്തി: ഈ പട്ടണത്തിന്‍റെ അകൃത്യത്തിൽ നശിക്കാതിരിപ്പാൻ എഴുന്നേറ്റു നിന്‍റെ ഭാര്യയെയും ഇവിടെ കാണുന്ന നിന്‍റെ രണ്ടു പുത്രിമാരെയും കൂട്ടിക്കൊണ്ടുപൊയ്ക്കൾക എന്നു പറഞ്ഞു.\n16 അവൻ താമസിച്ചപ്പോൾ, യഹോവ അവനോടു കരുണ ചെയ്കയാൽ, ആ പുരുഷന്മാർ അവനെയും ഭാര്യയെയും രണ്ടു പുത്രിമാരെയും കൈകൂ പിടിച്ചു പട്ടണത്തിന്‍റെ പുറത്തു കൊണ്ടുപോയിആക്കി.\n17 അവരെ പുറത്തു കൊണ്ടുവന്ന ശേഷം അവൻ : ജീവരക്ഷെക്കായി ഔടിപ്പോക: പുറകോട്ടു നോക്കരുതു; ഈ പ്രദേശത്തെങ്ങും നിൽക്കയുമരുതു; നിനക്കു നാശം ഭവിക്കാതിരിപ്പാൻ പർവ്വതത്തിലേക്കു ഔടിപ്പോക എന്നുപറഞ്ഞു.\n19 നിനക്കു അടിയനോടു കൃപ തോന്നിയല്ലോ; എന്‍റെ ജീവനെ രക്ഷിപ്പാൻ എനിക്കു വലിയ കൃപ നീ കാണിച്ചിരിക്കുന്നു; പർവ്വതത്തിൽ ഔടി എത്തുവാൻ എനിക്കു കഴികയില്ല; പക്ഷേ എനിക്കു ദോഷം തട്ടി മരണം ഭവിക്കും.\n20 ഇതാ, ഈ പട്ടണം സമീപമാകുന്നു; അവിടേക്കു എനിക്കു ഔടാം; അതു ചെറിയതുമാകുന്നു; ഞാൻ അവിടേക്കു ഔടിപ്പേകട്ടെ. അതു ചെറിയതല്ലോ; എന്നാൽ എനിക്കു ജീവരക്ഷ ഉണ്ടാകും.\n22 ബദ്ധപ്പെട്ടു അവിടേക്കു ഔടിപ്പോക; നീ അവിടെ എത്തുവോളം എനിക്കു ഒന്നും ചെയ്‍വാൻ കഴികയില്ല എന്നു പറഞ്ഞു. അതു കൊണ്ടു ആ പട്ടണത്തിന്നു സോവർ എന്നു പേരായി.\n24 യഹോവ സൊദോമിന്‍റെയും ഗൊമോരയുടെയും മേൽ യഹോവയുടെ സന്നിധിയിൽനിന്നു, ആകാശത്തു നിന്നു തന്നെ, ഗന്ധകവും തീയും വർഷിപ്പിച്ചു.\n26 ലോത്തിന്‍റെ ഭാര്യ അവന്‍റെ പിന്നിൽനിന്നു തിരിഞ്ഞുനോക്കി ഉപ്പുതൂണായി ഭവിച്ചു.\n29 എന്നാൽ ആ പ്രദേശത്തിലെപട്ടണങ്ങളെ നശിപ്പിക്കുമ്പോൾ ദൈവം അബ്രാഹാമിനെ ഔർത്തു ലോത്ത് പാർത്ത പട്ടണങ്ങൾക്കു ഉന്മൂലനാശം വരുത്തുകയിൽ ലോത്തിനെ ആ ഉന്മൂലനാശത്തിൽനിന്നു വിടുവിച്ചു.\n30 അനന്തരം ലോത്ത് സോവർ വിട്ടുപോയി; അവനും അവന്‍റെ രണ്ടു പുത്രിമാരും പർവ്വതത്തിൽ ചെന്നു പാർത്തു; സോവരിൽ പാർപ്പാൻ അവൻ ഭയപ്പെട്ടു; അവനും അവന്‍റെ രണ്ടു പുത്രിമാരും ഒരു ഗുഹയിൽ പാർത്തു.\n34 പിറ്റെന്നാൾ മൂത്തവൾ ഇളയവളോടു: ഇന്നലെ രാത്രി ഞാൻ അപ്പനോടുകൂടെ ശയിച്ചു; നാം അവനന്നു രാത്രിയും വീഞ്ഞു കുടിപ്പിക്ക; അപ്പനാൽ സന്തതി ലഭിക്കേണ്ടതിന്നു നീയും അകത്തുചെന്നു അവനോടു കൂടെ ശയിക്ക എന്നു പറഞ്ഞു.\n36 ഇങ്ങനെ ലോത്തിന്‍റെ രണ്ടു പുത്രിമാരും അപ്പനാൽ ഗർഭം ധരിച്ചു.\n37 മൂത്തവൾ ഒരു മകനെ പ്രസവിച്ചു അവന്നു മോവാബ് എന്നു പേരിട്ടു; അവൻ ഇന്നുള്ള മോവാബ്യർക്കും പിതാവു.\n38 ഇളയവളും ഒരു മകനെ പ്രസവിച്ചു; അവന്നു ബെൻ -അമ്മീ എന്നു പേരിട്ടു; അവൻ ഇന്നുള്ള അമ്മോന്യർക്കും പിതാവു.


ഐറീൻ ക്യൂറിയ്ക്ക് ഇന്ന് 123-ാം പിറന്നാൾ – LUCA\nഐറീൻ ഷോലിയൊ ക്യൂറി (1897 – 1956)\nമേരി ക്യൂറിയുടെയും പിയറി ക്യൂറിയുടെയും – മകളായി, 1897 സെപ്റ്റംബർ 12ന് ഐറീൻ ക്യൂറി ജനിച്ചു. കുറച്ചുനാൾ മാത്രമേ – സ്കൂളിൽ പോയി പഠിച്ചിരുന്നുള്ളൂ. അതിനുശേഷം അമ്മ ഭൗതികവും പ്രശസ്ത ഭൗതികജ്ഞനായ പോൾ ലാൻഷെവിൻ ഗണിതവും പഠിപ്പിച്ചു. ശേഷം സോർബോൺ സർവകലാശാലയിൽ ചേർന്നു പഠിച്ചു. പൊളോണിയത്തിൽ നിന്നുളള ആൽഫാ വികിരണങ്ങളെക്കുറിച്ചുളള പഠനത്തിന് 1925-ൽ ഡോക്റ്ററേറ്റു ബിരുദം ലഭിച്ചു. 1926, ഒക്റ്റോബർ 4-ന് ഇറേൻ സഹപ്രവർത്തകനായ ഫ്രെഡെറിക് ജോലിയോയെ വിവാഹം ചെയ്തു. വിവാഹശേഷം ഷോലിയൊ ക്യൂറി എന്ന ഇരട്ടപ്പേരിലാണ് ഇരുവരും അറിയപ്പെട്ടത്.\nമാഡം ക്യൂറിയുടെ റേഡിയം – ഇൻസ്റ്റിറ്റ്യൂട്ടിൽ ആയിരുന്നു പില്‍ക്കാല ഗവേഷണം. മാഡം ക്യൂറിയുടെ മരണശേഷം (1946) അതിന്റെ ഡയറക്ടറുമായി. പരാഫിൻ മെഴുകിൽ നിന്ന് ശക്തമായ റേഡിയേഷൻ ഉപയോഗിച്ച് പ്രോട്ടോണുകളെ പുറംതളളാമെന്ന് ഐറീൻ കണ്ടുപിടിച്ചിരുന്നു. ഈ ഗവേഷണം ന്യൂട്രോണിന്റെ കണ്ടുപിടുത്തത്തിലേക്ക് നയിക്കുമായിരുന്നു. പക്ഷേ, അതിനു മുമ്പുതന്നെ ചാഡ് വിക് ന്യൂട്രോൺ കണ്ടുപിടിച്ചതായി പ്രഖ്യാപിച്ചു. അണുകേന്ദ്രങ്ങളെ , ആണവവികിരണം കൊണ്ട് ഭേദിക്കുക വഴി, അസ്ഥിരമെങ്കിലും അണുവികിരണസ്വഭാവമുളള മറ്റു മൂലകങ്ങളായി മാറ്റിയെടുക്കാമെന്ന സാധ്യത (കൃത്രിമ റേഡിയോ ആക്റ്റിവിറ്റി) കണ്ടെത്തിയതിനാണ് ജോലിയോ-ക്യൂറി ദമ്പതിമാർക്ക് 1935-ലെ രസതന്ത്രത്തിനുളള നോബൽ സമ്മാനം ലഭിച്ചത്. 1946-51 വരെ ഫ്രഞ്ച് ആണവോർജ പ്രൊജക്ടിന്റെ കമ്മീഷണർമാരിൽ ഒരാളായിരുന്നു.\nരണ്ടാം ലോകമഹായുദ്ധകാലത്ത്, ക്ഷയരോഗബാധിതയായി കുറെ വർഷങ്ങൾ ഐറീന് കുടുംബത്തെപ്പിരിഞ്ഞ് സ്വിറ്റ്സർലൻഡിൽ ചെലവഴിച്ചു. അണുവികിരണവസ്തുക്കളുമായുളള നിരന്തരസമ്പർക്കം മൂലമാവണം ഇറേൻ രക്താർബുദം പിടിപെട്ട് 1956 മാർച്ച് 17ന് 59-ാമത്തെ വയസ്സിൽ അന്തരിച്ചു.\nശാസ്ത്രരംഗത്തെ അനന്യമായ കുടുംബം ഏതെന്ന് ചോദിച്ചാല് അതിന് ഒരൊറ്റ ഉത്തരമേയുള്ളു – ക്യൂറി കുടുംബം. ഒരേ കുടുംബത്തിലേക്ക് അഞ്ച് നൊബേല് സമ്മാനങ്ങള് കൊണ്ടുവന്നവര് വേറെയില്ല.\nIrene curie, scientist, Women_Scientist, ഐറീൻ ക്യൂറി, ക്യൂറി കുടുംബം, ശാസ്ത്രകലണ്ടർ